ഞാന് വര്‍ഗ്ഗീയ വാദിയാണ് | Utharakalam\nഞാന് വര്‍ഗ്ഗീയ വാദിയാണ്\nOpen Space April 2, 2016\nവലിയ ചരിത്രസാമൂഹിക വസ്തുതകളിലേക്ക് തിരിയാതെ തന്നെ നമുക്കോരോരുത്തര്‍ക്കും നിത്യാനുഭവമുള്ള ഒരു കാര്യമുണ്ട്. നമ്മുടെ വൈകാരിക ജീവിതത്തെ സ്പര്‍ശിക്കുന്ന കാര്യം. എന്റെ അ മ്മ, അച്ഛന്, സഹോദരി, സഹോദരന്മാര് തുടങ്ങി എനിക്ക് രക്തബന്ധമുള്ളവരൊക്കെ എന്റെ ജാതിക്കാരാണ്. ആകാതെ സാധ്യവുമല്ല. രക്തബന്ധങ്ങളില് നിന്നാണ് നമ്മുടെ വൈകാരിക ഘടനയുടെ അടിസ്ഥാനം രൂപം കൊള്ളുന്നതും. ചുരുക്കത്തില് ഞാന് വര്‍ഗീയമായ വൈകാരിക ഘടനയുള്ള ഒരാളാണ്. കേരളത്തിലെ ഓരോ മനുഷ്യനെക്കുറിച്ചും ഇത് സത്യമാണ്. പക്ഷേ, നാം വര്‍ഗീയതയെ നേരിടാന് മുതിരുമ്പോള് വര്‍ഗീയതയെക്കുറിച്ചു ചിന്തിക്കുമ്പോള് ‘മറ്റവന്റെ വര്‍ഗീയത’യെ നേരിടാനാണ് മാര്‍ഗങ്ങള് ആരായുന്നത്. അതു വിട്ട് പുതിയൊരു വിലയിരുത്തലും പുതിയൊരു സമീപനരീതിയും വര്‍ഗീയതയുടെ കാര്യത്തില് നാം ആവിഷ്‌കരിക്കേണ്ടിയിരിക്കുന്നു.\nപൊതുപ്രവര്‍ത്തനരംഗത്തും നിന്നും വര്‍ഗ്ഗീയതയുടെ ദുഃസ്വാധീനത്തെ ഒഴിവാക്കുന്നതെങ്ങനെയെന്ന് ചിന്തിക്കുന്നതിനു മുമ്പ് ആ സ്വാധീനതയുടെ സ്വഭാവവും വലിപ്പവും എത്രയുണ്ടെന്ന് തിട്ടപ്പെടുത്തേണ്ടതുണ്ട്. നമ്മുടെ വര്‍ഗ്ഗീയതയെ സംബന്ധിച്ചിടത്തോളം അവശ്യം ഓര്‍മ്മവയ്‌ക്കേണ്ട ഒന്നു രണ്ടു പ്രഥമിക വസ്തുതകളുണ്ട്. നമ്മുടെ ഈ രാജ്യത്ത് ഏറെക്കുറെ എല്ലാവരുടെയും മാനസിക ഘടനയുടെ അടിസ്ഥാന ഘടകങ്ങളില് ഒന്നാണ് വര്‍ഗ്ഗീയത. സമൂഹത്തിലെ നിലകളുടെ വ്യത്യാസമനുസരിച്ച് അതിന്റെ പ്രകടിത രൂപങ്ങള്‍ക്ക് തമ്മില് വ്യത്യാസമുണ്ടന്നേയുള്ളൂ. വ്യക്തി സ്വഭാവ ഘടനയുടേതെന്നപോലെ തന്നെ നമ്മുടെ ദേശീയ മനോഭാവത്തിലും ഈ ദുഃസ്വാധീനമുണ്ട്.വര്‍ഗീയതയെ എതിര്‍ക്കാന് നാം സ്വീകരിക്കുന്ന സമീപനരീതികളും പ്രതിവിധികളും പരിശോധിച്ചാല് ഈ വസ്തുത വ്യക്തമാകും.\nവര്‍ഗീയത ഒരു തിന്മയാണെന്നും ജീവിത രംഗങ്ങളില് നിന്നെല്ലാം അതിന്റെ സ്വാധീനത തുടച്ചുമാറ്റണമെന്നും നാമെല്ലാം ആത്മാര്‍ത്ഥമായി ആഗ്രഹിക്കുന്നവരാണല്ലോ? ആവേശകരം കൂടിയാണ് എല്ലായ്‌പ്പോഴും ഈ ആഗ്രഹം. പക്ഷേ, മറ്റേതെങ്കിലും ഒരു പ്രശ്‌നത്തെ സമീപിക്കുമ്പോഴുള്ള വസ്തുനിഷ്ഠതയും സമചിത്തതയും ഈ പ്രശ്‌നത്തോടുള്ള സമീപനത്തില് പുലര്‍ത്താന് നമ്മുക്ക് കഴിയുന്നില്ല. അങ്ങനെ കഴിയുന്നില്ല എന്ന ബോധം പോലും നമ്മുക്ക് ഉണ്ടാകുന്നില്ല എന്നതിലാണ് ആ ദുഃസ്വാധീനതയുടെ ഗൗരവം ഞാന് കാണുന്നത്.വര്‍ഗീയതയോടുള്ള നമ്മുടെ സമീപനം വികാരപരമായ ഒന്നാണ്. ഭാരതത്തിലെ ഉള്‍നാടുകളില് ജാതിപരമായ വിവേചനവും അയിത്താചാരണവും മൂലമുള്ള മനുഷ്യയാതനയെ ചിത്രീകരിക്കുന്ന ഒരു അമേരിക്കന് ഡോക്യുമെന്ററി ചിത്രത്തെപ്പറ്റി നാം ഇന്നു നില വിട്ടു ക്ഷോഭിക്കുന്നു. നമ്മുടെ രാജ്യത്തെ മനഃപൂര്‍വം അവമതിക്കലാണ് അതിന്റെ ലക്ഷ്യമെന്ന് നമ്മുടെ പത്രങ്ങളും ജനപ്രതിനിധിസഭകളും ധാര്‍മികരോഷം പൂണ്ട് പ്രഖ്യാപിക്കുകയും ചെയ്യുന്നു.ഡോക്യുമെന്ററി ഉണ്ടാക്കിയവരുടെ ഉദ്ദേശ്യത്തോടാണ്, ഡോക്യുമെന്ററിയിലുള്ള അനിഷേധ്യമായ സത്യങ്ങളോടല്ല നമ്മുടെ എതിര്‍പ്പ്. ദേശീയ മനോഭാവത്തില് നിന്നും താഴോട്ട് വ്യക്തി മനോഭാവങ്ങളിലേ ക്കിറങ്ങിയാലും കാണാം ഇതേ തരക്കേട്. അവിടെയും ധാര്‍മ്മിക രോഷവും ചൂട് പിടിപ്പിച്ച ആദര്‍ശവാദവുമാണ്. സര്‍വത്ര സത്യാന്വേഷണപരമായ ഒരു സമീപനരീതി കാണാന് വിഷമം.\nജാതിവ്യവസ്ഥയെക്കുറിച്ചും ഭാരതീയ ചരിത്രത്തിലും സംസ്‌കാരത്തിനും അതിനുള്ള പങ്കിനെക്കുറിച്ചും പണ്ഡിതോജിതമായി പ്രതിപാദിക്കുന്ന കൃതികളുടെ കാര്യത്തിലുള്ള നമ്മുടെ നില നോക്കിയാല് ഞാനിപ്പറയുന്നത് കൂടുതല് വ്യക്തമാകും. വിദേശിയരായ പണ്ഡിതന്മാരാണ് ഇത്തരം കൃതികള് രചിച്ചിട്ടുള്ളവരില് ഏറെപ്പേരും. ഇന്ത്യയുടെ സംസ്‌കാരത്തെയും ചരിത്രത്തെയും പഠിക്കാന് തുനിഞ്ഞ വിദേശീയരായ എല്ലാ പ്രഗല്‍ഭമതികളും (ഇന്ത്യയെക്കുറിച്ചല്ലാതെ കാര്യങ്ങള് എഴുതുമ്പോള് അവര് നമ്മുക്കും പ്രഗല്‍ഭമതികളാണ്.) എന്തുകൊണ്ട് നമ്മുടെ സംസ്‌കാരത്തിലെ ഈ ഒരു പ്രത്യേക പ്രതിഭാസത്തിനുമേല് ഊന്നി ചിന്തിച്ചുവെന്ന് നാം ആലോചിക്കാറേയില്ല. ഇത്തരത്തിലുള്ള സമീപനത്തിന്റെ കാരണം നമ്മെക്കുറിച്ചുള്ള സ്പര്‍ധ തന്നെ എന്നതാണ് നമ്മുടെയൊക്കെ നില. അയിത്താചരണവും അതിനാധാരമായ ജാതിവ്യവസ്ഥതിയും, അതില് നിന്നും നമ്മുടെ സാമൂഹിക ജീവിതത്തില് നടമാടുന്ന വര്‍ഗീയതയും നല്ലതാണെന്നു നാം വിശ്വസിക്കുന്നുവെന്നല്ല, ഈ പറഞ്ഞതിനര്‍ത്ഥം. നമ്മുടെ വിശ്വാസം നേരെ മറിച്ചാണ്. അത് എത്രയും ആവേശകരാമാണുതാനും. വര്‍ഗീയതയെ തുടച്ചു മാറ്റണമെന്നു നാം ആത്മാര്‍ത്ഥമായിതന്നെ വിശ്വസിക്കുന്നു. പക്ഷെ, എന്താണ് വര്‍ഗീയത? അതിന്റെ വലുപ്പവും പ്രധാന്യവും എന്തുവരെയുണ്ട്? ഇങ്ങനെയുള്ള ചോദ്യങ്ങള്‍ക്ക് സമാധാനം പറയേണ്ടിവരുന്നിടത്താണ് പ്രതിഭിന്നമായ നമ്മുടെ മാനസിക ഘടനകളുടെ വിശ്വരൂപം വെളിക്കു ചാടുന്നത്.\nജാതിയും അതിനെച്ചുറ്റിയുള്ള അനാചാരങ്ങളും അതിന്റെ ഫലമായി വര്‍ഗീയതയും ഭാരതീയസംസ്‌കാരത്തിന്റെ കാലക്രമത്തില് കടന്നു കൂടിയ ചില ചീത്ത നടപടികളുടെ ഫലമല്ല. നമ്മുടെ പെരുമാറ്റക്രമങ്ങളില് മനഃപൂര്‍വം വരുത്തുന്ന മാറ്റങ്ങള് കൊണ്ട് അത് നിശ്ശേഷം ഇല്ലാതാകുകയില്ല. മനുഷ്യസമൂഹത്തിന്റെ വളര്‍ച്ചയുടെ സാമാന്യമായ ചരിത്രമറിയുന്നവര്‍ക്കെല്ലാം അറിയാവുന്ന ഒരു പ്രഥമിക സത്യങ്ങളുണ്ട്. ജോലിവിഭജനത്തിന്റെ അടിസ്ഥാനത്തിലുള്ള ഒരുതരം ജാതിക്രമം ഏറിയുംകുറഞ്ഞും സ്പഷ്ടമായ രൂപത്തില് ലോകത്ത് എല്ലായിടത്തും ഇണ്ടായിട്ടുണ്ട്. സാമൂഹിക പരിണാമത്തിന്റെ ആ ഒരു ഘട്ടം കടക്കാതെ മുമ്പോട്ട് നീങ്ങിയ ഒരു സംസ്‌കാരവിശേഷമോ, സമൂഹമോ ചരിത്രത്തിലില്ല. എന്നാല്, ഇന്ത്യ ഒഴിച്ച് ലോകത്തില് മറ്റെല്ലായിടത്തും തൊഴില്‍വിഭജനത്തിന്റെ അടിസ്ഥാനത്തിലുള്ള പ്രാകൃത ജാതി വ്യവസ്ഥിതിയെ ചരിത്ര വസ്തുതയാക്കി പുറംതള്ളികൊണ്ട് പുതിയ രൂപങ്ങളിലേക്ക് വളര്‍ന്നു. ആ വളര്‍ച്ച സാമൂഹിക പരിണാമത്തിന്റെ സാമാന്യഗതി മാത്രമാണുതാനും. ഇന്ത്യയില് പക്ഷെ അതുണ്ടായില്ല. തൊഴിലിന്റെ അടിസ്ഥാനത്തിലുള്ള സാമൂഹിക വിഭജനം ഇവിടെ ഒരു മതത്തിന്റെ അസ്തിവാരമായി മാറുകയോ മാറ്റപ്പെടുകയോ ആണുണ്ടായത്. ആര്‍ഷഭാരതത്തിന്റെ രാഷ്ട്രീയം, സാമൂഹികം, സാംസ്‌കാരികം എന്നിങ്ങനെയുള്ള വിവിധ ഘടകങ്ങളുടെ ഗതിയെ ഒരു പ്രത്യേക രീതിയില് വ്യത്യാസപ്പെടുത്തിയ ഒരു പുതു സംക്രമണമായിരുന്നില്ല ജാതി. മേല്‍പ്പറഞ്ഞതിന്റെയെല്ലാം അടിസ്ഥാശീലമായിരുന്നു അത്. ഹൈന്ദവ സംസ്‌കാരത്തിന്റെയും ഇന്ത്യയുടെയും അനന്തരകാല കെടുതികള്‍ക്കുമാത്രമല്ല ജാതിക്ക് ഉത്തരാവാദിത്വമുള്ളത്.\nകേരളത്തിന്റെ കാര്യത്തിലാണെങ്കില് വിശേഷാല് രൂക്ഷതയുള്ള ഒന്നാണ് ഇവിടത്തെ വര്‍ഗീയത. ഇവിടെ ഉണ്ടായ പ്രത്യേക തരം ജാതി ഘടനയെ അപഗ്രഥിക്കുന്നവര്‍ക്ക് ഇവിടത്തെ വര്‍ഗീയതയുടെ പ്രത്യേകമായ നിരുങ്കുശത്വത്തെപ്പറ്റി അത്ഭുതം തോന്നാനിടയില്ല. കേരളത്തില് ജാതിവ്യവസ്ഥിതി എന്നു മുതല് എങ്ങനെ ഉണ്ടായി? അത് ചരിത്രകാരന്റെ തര്‍ക്കപ്രശ്‌നമാണ്. പക്ഷെ സാമുഹിക വിദ്യാര്‍ത്ഥിക്ക് തര്‍ക്കം കൂടാതെ കാണാനാവുന്ന പ്രത്യക്ഷമായ ചില സത്യങ്ങള് കേരളത്തിലെ ജാതിഘടനയിലുണ്ട്. കേരളത്തിലെ ഹിന്ദു സമുദായത്തിലെ ജാതിവ്യവസ്ഥ സാക്ഷാല് ചാതുര്‍വര്‍ണ്യപ്രകാരമുള്ളതല്ല. ബ്രാഹ്മണനന് കഴിഞ്ഞാല് പിന്നെ ശൂദ്രനും, ശൂദ്രന് കഴിഞ്ഞാല് അയിത്തക്കാരായ അധമ വര്‍ഗങ്ങളുള്ള ഒരു വിചിത്രമായ ജാതിവ്യവസ്ഥ കേരളത്തിനു മാത്രമായെങ്ങനെയുണ്ടായി എന്നത് നമുക്ക് പ്രസക്തമായ ചോദ്യമല്ല.\nഅതിന്റ പൂര്‍വകാല പ്രഭാവങ്ങള്‍ക്കും മേന്മകള്‍ക്കുമുള്ള ഉത്തരാവാദിത്വവും കുറെയൊക്കെ ജാതിവ്യവസ്ഥിതിക്കുള്ളതാണ്. ജാതി ഒരുവിഭാഗത്തിന്റെ ഏതാനും നടപടിക്രമങ്ങള് മാത്രമായിരുന്നില്ലെന്നും, അത് ഒരു ജനവിഭാഗത്തിന്റെ രാഷ്ട്രീയം, സാമൂഹികം തുടങ്ങി എല്ലാ കാര്യങ്ങളും വ്യവസ്ഥ ചെയ്യുന്ന വിചിത്രപരമായ ഒരു മതമായിരുന്നെന്നും വേണമെങ്കില് പറയാം. ഒരു സാമൂഹികവസ്തുത എന്ന നിലയില് ഇന്നും നിരീക്ഷിക്കപ്പെട്ടിട്ടില്ലാത്ത ചില കാര്യങ്ങള് പ്രത്യേകം എടുത്തു പറയേണ്ടതുണ്ട്. സാര്‍വത്രികമായി ശഠിക്കപ്പെടുന്ന ഒരു വിശ്വാസക്രമവും ആരാധനാക്രമവും ഹിന്ദുമതത്തില് ഇല്ല. വിശ്വാസങ്ങളുടെ കാര്യത്തിലും അതോട് ബന്ധപ്പെട്ട അനുഷ്ഠാനങ്ങളുടെ കാര്യത്തിലും ഹിന്ദുമതത്തിന്റെ നില ഭാരതീയ മതസഹിഷ്ണുതയുടെ ഫലവും തെളിവുമായിട്ടാണ് നാം വ്യവഹരിക്കാറ്. എന്നാല് ജാതിവ്യവസ്ഥിതിയെന്ന ആ സാമൂഹിക-രാഷ്ട്രീയ ക്രമത്തിന്റെ നിലനില്‍പ്പ് പ്രധാനമതമായി കാണുന്ന ഒരു വിചിത്ര മതത്തിന്, വിശ്വാസത്തിന്റെ കാര്യത്തില് മറ്റു മതങ്ങളെപ്പോലെ ഏകാഗ്രത വേണമെന്നു ശാസിക്കാന് സാധ്യമല്ല എന്നതാണ് സത്യം. ഈ സത്യത്തിന് നമ്മുടെ ജാതിയെക്കുറിച്ചുള്ള പഠനത്തില് വലിയ പ്രാധാന്യമുണ്ട്.\nസഹിഷ്ണതയുടെ യഥാര്‍ത്ഥ മുഖം\nമതപരിവര്‍ത്തനത്തിന്റെ കാര്യവും ഇതു തന്നെയാണ്. പുറത്തു നിന്നു വന്ന മതങ്ങളെ നാം സഹിഷ്ണുതയോടെ എന്നും സ്വീകരിച്ചെന്നു പറയുമ്പോള് നമ്മുടെ സാമൂഹികനിഷ്ഠമായ മതാഭാസത്തിന്റെയൊരു അടിസ്ഥാനപരമായ കഴിവുകേടില് നിന്നുകൊണ്ട് വലിപ്പം ഭാവിക്കുക മാത്രമാണ് നാം ചെയ്യുന്നത്. ഹിന്ദുമതത്തില് നിന്നും (ഏത് ജാതിക്കാരനായാലും) ഒരാള്‍ക്ക് ഇസ്‌ലാമിലോ ക്രിസ്തുമതത്തിലോ ചേരാം. മതം മാറുമ്പോള് അയാള് മുസല്‍മാനോ ക്രിസ്ത്യാനിയോ ആവും. എന്നാല് മുസല്‍മാനോ ക്രിസ്ത്യാനിക്കോ ഹിന്ദുവാകാനും, അയാളെ ഹിന്ദുവാക്കാനും സാധ്യമല്ല. ഒരു ജാതിയിലുംപെടാത്ത ഒരു ‘കേവലബിന്ദു’ ഇല്ല എന്നു തന്നെ തകരാറ്. മുസല്‍മാന് ഗത്യന്തരമില്ലാതായാല് ഹിന്ദുമതത്തിലെ താഴ്ന്ന ജാതിയില് ഏതെങ്കിലും ഒന്നിലേക്ക് അധഃപതിക്കാം. അയാള്‍ക്ക് ഉയര്‍ന്ന ജാതിയില്‍പ്പെട്ട ഹിന്ദുവാകാന് സാധ്യമല്ല. ആക്കാനും സാധ്യമല്ല. സാധ്യമെന്നു വന്നാല് അധഃകൃതര് തുടങ്ങിയവര്‍ക്ക് പ്രഥമതാ മുസല്‍മാനായി മതം മാറി തിരിച്ചിങ്ങോട്ട് ബ്രാഹ്മണനായി മതം മാറി തിരിച്ചുവരാന് കഴിയുമെന്ന നില വരും. ഈ കഴിവുകേടാണ് ഭാരതീയന്റെ സഹിഷ്ണുതയുടെ കാതല്. സാമൂഹികമായ കാഴ്ച്ചപ്പാടിലൂടെ നോക്കുമ്പോള് തര്‍ക്കപരമായ ഈ ചരിത്ര പ്രശ്‌നങ്ങളെക്കുറിച്ച് നമ്മുക്ക് സ്വഭാവികമായും ഭിന്നമായ അഭിപ്രായങ്ങള് കാണാം. പക്ഷെ നമ്മുക്ക് പ്രസക്തമായ ജാതിയുടെ കാര്യത്തില് ഇതിനുള്ള നിര്‍ണ്ണായക പ്രാധാന്യം, അഭിപ്രായ ഭേദപ്രകാരവും നിഷേധിക്കാന് സാധ്യമല്ല. ഭാരതീയ സംസ്‌കാരമെന്നോ ഹൈന്ദവ സംസ്‌കാരമെന്നോ ഒക്കെ തരംപോലെ നാം പേരു വിളിച്ചാലും നമ്മുടെ അനേകം ശതാബ്ദക്കാലത്തെ സാംസ്‌കാരിക ജീ വിതത്തിലും മതജീവിതത്തിലും സാമൂഹികമായ ഒരൊറ്റ നിഷ്ഠയേ ഉണ്ടായിരുന്നുള്ളൂ- ജാതിവ്യവസ്ഥ നിലനില്‍ക്കുക. സാമൂഹിക- സാമ്പത്തിക മണ്ഡലങ്ങളിലെ ഉപസ്ഥിതിയും അധഃസ്ഥിതിയും ജനതയെക്കൊണ്ട് ഒരു മത വിശ്വാസമായി അംഗീകരപ്പിക്കുക. അതില് നാം വിജയിച്ചുവെന്നത് നിശ്ചയമായും നേരാണ്. പക്ഷെ ഇന്ന് ജാതിയെയും വര്‍ഗീയതെയേയും പറ്റി പഠിക്കുകയും, വര്‍ഗീയതയെ പൊതു ജീവിതത്തില് നിന്ന് തുടച്ചു മാറ്റുന്നതെങ്ങനെയെന്ന പ്രശ്‌നത്തെക്കുറിച്ച് ചിന്തിക്കുകയും ചെയ്യുന്ന നാം വര്‍ഗീയതക്ക് ആധാരമായ ചരിത്രവസ്തുക്കളേയും വര്‍ഗീയത എന്ന അംശത്തിന് നമ്മുടെ സംസ്‌കാരത്തിലുള്ള അടിസ്ഥാന പ്രാധാന്യവും കണക്കിലെടുക്കുക തന്നെ വേണം. അവിടെ വികാരങ്ങള്‍ക്കും സ്പര്‍ധകള്‍ക്കും സ്ഥാനമുണ്ടായിരിക്കരുത്. ജാതിയെക്കുറിച്ചുള്ള കാഴ്ചപ്പാട് എന്ത് എന്നത് അതിന്റെ ദൂഷ്യങ്ങള് പരിഹരിക്കാന് ഇറങ്ങുന്നതുവരെ സംബന്ധിച്ചിടത്തോളം നിര്‍ണയ പ്രാധാന്യമ്മുള്ള കാര്യമാണ്. പഴങ്കഥയായി മാറിയ അടിമത്ത വ്യവസഥതിയുടെ പരോക്ഷമായ ദുഃസ്വാധീനതകള് യൂറോപ്യന് സമൂഹത്തിന്മേല് പല ശതാബ്ദം മാരകമായ ഫലത്തോടെ തുടര്‍ന്നു പ്രവര്‍ത്തിച്ചു വെങ്കില് ഇന്ത്യയില് അനേകം ശതാബ്ദമായി നില നിന്നതും ഇന്നും നിലനില്‍ക്കുന്നതുമായ ജാതിഘടനയുടെ സ്വാധീനത പ്രസംഗക്കാര്‍ക്ക് തോന്നുംപോലെ ലളിതമായതോ പ്രസംഗം കൊണ്ട് പരിഹരിക്കാവുന്നതോ ആയ ഒന്നല്ല. ഒരു പ്രശ്‌നമെന്തെന്നും അതിന്റെ പ്രാധാന്യം ഏതുവരെയുണ്ടെന്നും അതിന്റെ വേര് എവിടംവരെ താഴ്ന്നിറങ്ങിയിരിക്കുന്നു എന്നും വസ്തുതാപരമായി നിശ്ചയിക്കാന് മിനക്കെടാതെ വര്‍ഗീയതയെപ്പറ്റി എതിരു പറഞ്ഞ് അലറുന്ന രീതി തലതിരിഞ്ഞ വര്‍ഗീയതയുടെ രീതി മാത്രമാണ്.\nഎന്നാല് ഈ ജാതി വ്യവസഥതിയുടെ പ്രത്യേകമായ പ്രവര്‍ത്തനരീതിയും അതിന്റെ പ്രത്യേകമായ വളര്‍ച്ചയും അതുളവാക്കിയ പ്രത്യേകമായ മാനസികഘടനയും കേരളത്തിലെ വര്‍ഗീയതയെപ്പറ്റി ചിന്തിക്കുന്നവര്‍ക്ക് വിഗണിക്കാന് സാധ്യമല്ല. ഈ വശങ്ങളെക്കുറിച്ചൊന്നും ഞാന് ഉപന്യസിക്കാന് മുതിരുന്നില്ല. എങ്കിലും പെട്ടന്ന് ചിന്തയിലുദിക്കുന്ന ചില കാര്യങ്ങളിലേക്ക് വിരല് ചൂണ്ടുന്നത് പ്രയോജനകരമായിരിക്കുമെന്ന് തോന്നുന്നു. സ്ത്രീകളുടെ പദവി, വിവാഹക്രമം എന്ന കാര്യത്തില്‍ത്തന്നെ കേരളത്തിലെ ഹിന്ദുജനതയുടെ ചരിത്രപരമായ നില എടുക്കുക. കേരളത്തിലെ സമൂഹത്തിന്റെ തലപ്പത്തുള്ളവര് നമ്പൂതിരിമാരായിരുന്നു. അവരാണ് ആചാര്യന്മാരും പുരോഹിതന്മാരും. അവരാണ് മറ്റുള്ളവര്‍ക്ക് മാതൃക കാണിക്കുന്നവര്. ഈ നമ്പൂതിരിമാരുടെ സ്ത്രീകള് പര്‍ദാസ്ത്രീകളാണ്. കര്‍ക്കശമായി പാലിക്കപ്പെടുന്ന ഒന്നാണ് പര്‍ദാ സമ്പ്രദായം. ദായക്രമം, വിവാഹം എന്നിവയുടെ കാര്യത്തി ലാണെങ്കില് നമ്പൂതിരി സമുദായം പൊതുവെ മക്കത്തായികളും വേളി സമ്പ്രദായക്കാരുമാണ്.\nതൊട്ടുവരുന്ന സവര്‍ണ വിഭാഗമാണ് നായര്. അവിടം സ്ത്രീക്ക് പര്‍ദയില്ലെന്ന് തന്നെയല്ല കിടപ്പറക്കു മറപാടില്ലെന്നു ശാസിക്കുന്ന തരത്തിലാണ് പണ്ട് നിയമങ്ങള്. അവര് നിരപ്പെ മരുമക്കത്തായികളുമാണ്. ഈ രീതി വൈചിത്ര്യത്തിന്റെ ഗുണദോഷമല്ല നമ്മുടെ ചിന്താവിഷയം. ഒരു മതത്തില് വിശ്വസിക്കുന്നുവെന്നു പറയുന്ന രണ്ടുകൂട്ടര് അതില് ആരാധ്യന്മായ മേലാളികളുടെ രീതി, തൊട്ടുതാഴേയുള്ള പ്രഭുക്കന്മാര് എന്തുകൊണ്ട് അനുകരിച്ചില്ല എന്ന ചോദ്യം ഒട്ടേറെ സാമൂഹിക പ്രാധാന്യമുള്ള ചോദ്യമാണ്.\nകേരളത്തിലെ വര്‍ഗീയപ്രശ്‌നത്തെക്കുറിച്ച് സംസാരിക്കാന് തുടങ്ങുന്നതിന് മുമ്പ് ”കാസ്റ്റ് ആന്റ് ട്രൈബ്‌സി” നെക്കുറിച്ചുള്ള ഏ തെങ്കിലും ഒരു ഗ്രന്ഥത്തിന്റെ വിഷയവിവരപ്പട്ടികയെങ്കിലും മറിച്ചു നോക്കേണ്ടതാണെന്ന് എനിക്കു പക്ഷമുണ്ട്. നമ്പൂതിരി, നായര്, ഈഴ വര് എന്നിങ്ങനെയുള്ള ജാതിയുടെ പ്രധാന തരംതിരിവുകള് മാത്രമാണ് നമ്മുക്കിന്ന് അറിയാവുന്നത്. എന്നാല് കേരളത്തിന്റെ ജാതിഘടനയുടെ അപ്രധാനവശം മാത്രമാണ് നാമറിയുന്ന ഈ പ്രധാന തരംതിരുവുകള്. അനന്തകൃഷണയ്യരുടെയോ തഴ്സ്റ്റന്റേയോ കാസ്റ്റ് ആന്റ് ട്രൈബ് ഗ്രന്ഥത്തില് നമ്പൂതിരിയെപ്പറ്റിയോ നായരെപ്പറ്റിയോ ഉള്ള ക്രോഡീകരണങ്ങള് ശ്രദ്ധിച്ചു നോക്കിയാല് നമ്മുക്ക് അദ്ഭുതം തോന്നും.\nവര്‍ഗീയതയെക്കുറിച്ചുള്ള നമ്മുടെ പരിഗണനകള് എന്താണ് വര്‍ഗീയതയെന്നുള്ള യഥാര്‍ത്ഥമായ വിലയിരുത്തലിന്റെ പിന്നാലെ വേണം എന്നതു മാത്രമാണ്. സര്‍ക്കാര് സര്‍വീസില് ഒരു ജാതിക്ക് ജോലി കൂടുതല് കിട്ടുമെന്ന് പറയുന്നത് ഒരു തരത്തിലുള്ള വര്‍ഗീയതയാണ്. അസംബ്ലിയില് ഒരു ജാതിക്ക് ഇത്ര സ്ഥാനം വേണമെന്ന് പറയുന്നത് ഒരു തരത്തിലുള്ള വര്‍ഗീയതയാണ്. എന്റെ ജാതിക്കാരനായ സ്ഥാനാര്‍ഥിക്ക് ഞാന് വോട്ടു ചെയ്യണമെന്നു തീരുമാനിക്കുന്നത് വര്‍ഗീയതയാണ്.\nപക്ഷെ, അത് വര്‍ഗീയതയുടെ ഏറ്റവും ദുര്‍ബലമായ ഭാഗിക പ്രകടനങ്ങള് മാത്രമാണ്. അത്തരം പ്രകടനങ്ങളെക്കാള് എത്രയോ ആഴത്തില് പരന്നു കിടക്കുന്ന ഒന്നാണ് കേരളീയരായ നമ്മുടെ വര്‍ഗീയത.\nജാതിവ്യവസ്ഥ- അസ്പൃശ്യതയുള്‍പ്പെടെയുള്ള അതിന്റെ തട്ടുകള് എത്രയെത്ര അടുക്കുകളെയാണ് ആ ഓരോ സവര്‍ണ സമുദായങ്ങളിലും വാര്‍ത്തുവെച്ചിരിക്കുന്നത് എന്ന വസ്തുത ഇക്കാര്യത്തില് നമ്മുടെ ചിന്തയെ കുറെകൂടി ഗൗരവവും താഴ്ചയുമ്മുള്ളതാക്കാന് പര്യാപ്തമായ ഒന്നാണ്. നമ്മുടെ ജീവിതത്തിന്റെയും വികാര- വിചാരഭാവങ്ങളുടെ മൂല്യബോധത്തിന്റെ പരമാണുവരെ വര്‍ഗീയതയാല് കരുപ്പിടിപ്പിക്കപ്പെട്ടതാണെന്ന സത്യം നമ്മുടെ ഭാഷയുടെ ഘടനാവൈചിത്ര്യത്തില് വരെ കാണാം.\nസാര്‍വത്രികമായി പ്രയോഗിക്കാവുന്ന ഒറ്റ സര്‍വനാമങ്ങള് തന്നെ കുറവായ മലയാള ഭാഷ നമ്മുടെ സാമൂഹിക ചരിത്രത്തെപ്പറ്റിയും നമ്മുടെ മനസ്സിന്റെ പ്രത്യേകതയെപ്പറ്റിയും വാചാലമായി പലതും ഉപന്യസിക്കുന്ന ഒരു ഭാഷാ വിശേഷമാണ്.\nഞാന് പറഞ്ഞു വരുന്നതിന്റെ ചുരുക്കം, വര്‍ഗീയതയെക്കുറിച്ചുള്ള നമ്മുടെ പരിഗണനകള് എന്താണ് വര്‍ഗീയതയെന്നുള്ള യഥാര്‍ത്ഥമായ വിലയിരുത്തലിന്റെ പിന്നാലെ വേണം എന്നതു മാത്രമാണ്. സര്‍ക്കാര് സര്‍വീസില് ഒരു ജാതിക്ക് ജോലി കൂടുതല് കിട്ടുമെന്ന് പറയുന്നത് ഒരു തരത്തിലുള്ള വര്‍ഗീയതയാണ്. അസംബ്ലിയില് ഒരു ജാതിക്ക് ഇത്ര സ്ഥാനം വേണമെന്ന് പറയുന്നത് ഒരു തരത്തിലുള്ള വര്‍ഗീയതയാണ്. എന്റെ ജാതിക്കാരനായ സ്ഥാനാര്‍ഥിക്ക് ഞാന് വോട്ടു ചെയ്യണമെന്നു തീരുമാനിക്കുന്നത് വര്‍ഗീയതയാണ്.\nപക്ഷെ, അത് വര്‍ഗീയതയുടെ ഏറ്റവും ദുര്‍ബലമായ ഭാഗിക പ്രകടനങ്ങള് മാത്രമാണ്. അത്തരം പ്രകടനങ്ങളെക്കാള് എത്രയോ ആഴത്തില് പരന്നു കിടക്കുന്ന ഒന്നാണ് കേരളീയരായ നമ്മുടെ വര്‍ഗീയത. അതു നാമാകുന്ന വ്യക്തികളുടെ വൈകാരിക ഘടനയുടെ തന്നെ അടിസ്ഥാനമാണെന്നും നാം കാണുകയും ആ അടിസ്ഥാനത്തില് ചിന്തിക്കുകയും ആ ചിന്തയില്‍നിന്നും വളരെ സാവകാശത്തില് ഉദിക്കുന്ന പരിഹാരമാര്‍ഗ്ഗങ്ങളെ നാം ചര്‍ച്ചചെയ്യുകയും വേണം.


ഐശ്വര്യ റായി തന്നെയാണോ ഇത്, അപര ആരാണെന്ന് കണ്ടെത്തി സോഷ്യല് മീഡിയ - Pravasishabdam\nHome Entertainment ഐശ്വര്യ റായി തന്നെയാണോ ഇത്, അപര ആരാണെന്ന് കണ്ടെത്തി സോഷ്യല് മീഡിയ\nഐശ്വര്യ റായി തന്നെയാണോ ഇത്, അപര ആരാണെന്ന് കണ്ടെത്തി സോഷ്യല് മീഡിയ\nലോക സുന്ദരിയായ ഐശ്വര്യ റായ് ബച്ചന് ആഭിഷേക് ബച്ചനുമായുള്ള വിവാഹത്തിന് ശേഷവും കുഞ്ഞ് ജനിച്ചതിന് പിന്നാലെ സിനിമയില് അത്ര സജീവമല്ല. കുഞ്ഞും ഭര്‍ത്താവും കുടുംബവുമായി ജീവിതം മുന്നോട്ട് കൊണ്ടു പോവുകയാണ് ലോക സുന്ദരി. ഇതിനിടെ ഐശ്വര്യ റായിയുടെ അപരയെ സോഷ്യല് ലോകം കണ്ടെത്തി ഇരിക്കുകയാണ്. മറാഠി നടിയും ടിക് ടോക് താരവുമായ മാനസി നായിക് ആണ് ഇത്. ഐശ്വര്യ റായിയും ആയുള്ള സാദൃശ്യത്തെ തുടര്‍ന്ന് സോഷ്യല് മീഡിയയില് വലിയ ചര്‍ച്ച ആയിരിക്കുകയാണ്.\nനാല് ദശലക്ഷം പേര് ടിക് ടോക്കില് പിന്തുടരുന്ന നടിയാണ് മാനസി. ഇവരുടെ ഇന്‍സ്റ്റഗ്രാം അക്കൗണ്ടില് അവരുടെ പല കാലത്തെ ചിത്രങ്ങള് ഉണ്ട്. കൂടാതെ വീഡിയോ പോസ്റ്റുകളും ഉണ്ട്. മാനസിയുടെ പഴയ ചിത്രങ്ങളിലും ഐശ്വര്യയുമായി അവര്‍ക്ക് അസാമാന്യപരമായ സാദൃശ്യം ഉണ്ടെന്ന് പലരും അഭിപ്രായ പെടുന്നു. കൂടുതലായും ജോധ അക്ബര് എന്ന സിനിമയിലെ ഐശ്വര്യയുടെ വേഷവും ആയി മാനസിക്ക് അപാര സാദൃശ്യമാണ് ഉള്ളതെന്ന് സോഷ്യല് ലോകം പറയുന്നു.\nമാത്രമല്ല ഒട്ടേറെ പേര് മാനസസി ഐശ്വര്യയുടെ ഡ്യൂപ്ലിക്കേറ്റ് എന്നും കാര്‍ബണ് കോപ്പി എന്നും മാനസിയെ വിശേഷിപ്പിക്കുന്നവരുമുണ്ട്. ജാബര്‍ഡസ്റ്റ് ഉള്‍പ്പെടെ ഏതാനും മറാഠി സിനിമകളിലും ടിവി സീരിയലുകളിലും വേഷമിട്ടിട്ടുണ്ട് മാനസി. നേരത്തെ ഇറാനിയന് മോഡലായ മഹലാഗ ജബേറിയുമായി ഐശ്യര്യയ്ക്ക് സാമ്യമുണ്ടെന്ന് കണ്ടെത്തലുണ്ടായെങ്കിലും ഭൂരിപക്ഷം പേരും അത് അംഗീകരിച്ചിരുന്നില്ല. സ്‌നേഹ ഉല്ലാല് എന്ന നടി ബോളിവുഡില് എത്തിയപ്പോഴും ചിലര് അവര്‍ക്ക് ഐശ്വര്യയുമായുള്ള സാമ്യത്തെക്കുറിച്ച് പറഞ്ഞിരുന്നു.\nഅതേസമയം ആരാധ്യ ജനിച്ചതിനു ശേഷം നടത്തുന്ന യാത്രകള് പോലും മകളുടെ ഇഷ്ടത്തിനാണെന്ന് ഐശ്വര്യ പറയുന്നു. എനിക്കും അഭിഷേകിനും എവിടെ പോകാനും സന്തോഷമാണ്. എന്നാല് ആരാധ്യ ജനിച്ചതിനു ശേഷം ബീച്ചുകളിലേക്കുള്ള യാത്രകള് കൂടിയിട്ടുണ്ട്, ഐശ്വര്യ പറയുന്നു. യാത്ര ചെയ്യുമ്പോള് എപ്പോഴും ബാഗില് കൊണ്ടു നടക്കുന്നതെന്തെന്ന ചോദ്യത്തിന് വളരെ രസകരമായിരുന്നു ഐശ്വര്യയുടെ മറുപടി. അയ്യോ അത് ചോദിക്കരുത്! അഭിഷേക് എപ്പോഴും പറഞ്ഞ് ചിരിക്കും എന്റെ ബാഗ് മേരി പോപ്പിന്‍സ് ബാഗാണെന്ന്. ആരാധ്യ ജനിക്കുന്നതിന് മുമ്പും അങ്ങനെ തന്നെയായിരുന്നു. നിങ്ങള്‍ക്ക് എന്തു വേണോ അതെല്ലാം അതില് കിട്ടും. നിങ്ങള്‍ക്ക് ചിന്തിക്കാവുന്നതെല്ലാം ആ ബാഗില് ഉണ്ടാകും, ഐശ്വര്യ പറയുന്നു.\nPrevious article‘മനുഷ്യര് ബാക്കിയായാല് മാത്രമെ നാളെയും നമുക്ക് രാഷ്ട്രീയം കളിക്കാന് പറ്റു’; കുറിപ്പ്\nNext articleകുഞ്ഞ് മരിക്കാന് കാരണം കോഴിയിറച്ചി കഴിച്ചതിന് ശേഷം മുലയൂട്ടിയത്, ഒടുവില് പുറത്തെത്തിയത് ഞെട്ടിക്കുന്ന വിവരം


Techikkot Ramachandran | തെച്ചിക്കോട്ട് രാമചന്ദ്രൻ – News18 Malayalam\nപൂരത്തിന് തിടമ്പേറ്റാന് തെച്ചിക്കോട്ടുകാവ് രാമചന്ദ്രനുണ്ടാകില്ല; വിലക്കിനെതിരെ ആനപ്രേമികള്\nഫെബ്രുവരിയില് ഗുരുവായൂരിലെ കോട്ടപ്പടി ക്ഷേത്രത്തിലെ എഴുന്നള്ളത്തിനിടെ തെച്ചിക്കോട് രാമചന്ദ്രന് ഇടഞ്ഞു. ഇതേത്തുടര്‍ന്നുണ്ടായ അപകടത്തില് രണ്ടു പേര് മരിച്ചതാണ് ആനയെ വിലക്കാന് കാരണം\nLast Updated : April 25, 2019, 19:11 IST\nതൃശ്ശൂര്: ആനപ്രേമികളുടെ ഹീറോ ആയ തെച്ചിക്കോട്ടുകാവ് രാമചന്ദ്രൻ എന്ന ആനയ്ക്ക് ഏര്‍പ്പെടുത്തിയ വിലക്ക് തുടരാന് നാട്ടാന നിരീക്ഷണ സമിതി തീരുമാനിച്ചു. ഇതോടെ അടുത്ത തൃശൂര് പൂരത്തിന് തിടമ്പേറ്റാന് തെച്ചിക്കോട്ടുകാവ് രാമചന്ദ്രനുണ്ടാകില്ലെന്ന് ഏറെക്കുറെ ഉറപ്പായി. എഴുന്നള്ളത്തിനിടെ രണ്ടു പേര് കൊല്ലപ്പെട്ട സംഭവത്തിനു പിന്നാലെയാണ് ആനയ്ക്ക് വിലക്കേര്‍പ്പെടുത്തിയത്. അതേസമയം ആനയ്ക്ക് ഏര്‍പ്പെടുത്തിയിരിക്കുന്ന വിലക്ക് നീക്കണമെന്ന ആവശ്യവുമായി ആനപ്രേമികളും രംഗത്തെത്തിയിട്ടുണ്ട്.\nകഴിഞ്ഞ ഫെബ്രുവരിയില് ഗുരുവായൂരിലെ കോട്ടപ്പടി ക്ഷേത്രത്തിലെ എഴുന്നള്ളത്തിനിടെ തെച്ചിക്കോട്ടുകാവ് രാമചന്ദ്രന് ഇടഞ്ഞു. ഇതേത്തുടര്‍ന്നുണ്ടായ അപകടത്തില് രണ്ടു പേര് മരിച്ചതാണ് ആനയെ വിലക്കാന് കാരണം. വ്യാഴാഴ്ച ജില്ലാ കളക്ടറുടെ അധ്യക്ഷതില് ചേര്‍ന്ന ജില്ലാ തല നാട്ടാന നിരീക്ഷണ സമിതി രാമചന്ദ്രന് ഏര്‍പ്പെടുത്തിയ വിലക്ക് തുടരാന് തീരുമാനിക്കുകയായിരുന്നു. പിന്നാലെ ചേർന്ന തൃശ്ശൂര് പൂരത്തിനുള്ള ആലോചനാ യോഗത്തിലും കളക്ടര് ടി.വി അനുപമ ഇക്കാര്യം അറിയിച്ചു.\nരാമചന്ദ്രന് ഏര്‍പ്പെടുത്തിയിട്ടുള്ള വിലക്ക് പിന്‍വലിക്കണമെന്ന് ആവശ്യപ്പെട്ട് അടുത്തിടെ വനം മന്ത്രി കെ. രാജുവിനെ ആനപ്രേമികളുടെ സംഘടനാ നേതാക്കള് സന്ദര്‍ശിച്ച് ചര്‍ച്ച നടത്തിയിരുന്നു. പൂരത്തിന് മുന്‍പ് വിലക്ക് നീക്കാമെന്ന ഉറപ്പ് മന്ത്രി നല്‍കിയിരുന്നതായും സംഘടനാ നേതാക്കള് പറഞ്ഞിരുന്നു. ഈ സാഹചര്യത്തില് വ്യാഴാഴ്ചത്തെ യോഗത്തില് വിലക്ക് നീക്കുമെന്ന പ്രതീക്ഷയിലായിരുന്നു ആന പ്രേമികള്.\nവിലക്ക് നീക്കില്ലെന്നു കളക്ടര് അറിയിച്ചതോടെ എലിഫന്റ് ഓണേഴ്‌സ് ഫെഡറേഷന് നേതാക്കള് പ്രതിഷേധവുമായി രംഗത്തെത്തി. സര്‍ക്കാരിന് ഒന്നും ചെയ്യാനാകില്ലെന്നും വിലക്ക് നീക്കേണ്ടത് നാട്ടാന നിരീക്ഷണ സമിതിയാണെന്നും യോഗത്തില് പങ്കെടുത്ത മന്ത്രി വി.എസ് സുനില്‍കുമാറും വ്യക്തമാക്കി. ഇതോടെ പ്രതിഷേധവും ശക്തമായി. ചര്‍ച്ചയിലൂടെ പ്രശ്‌നങ്ങള് പരിഹരിക്കാമെന്ന് മന്ത്രി ഉറപ്പു നല്‍കിയ ശേഷമാണ് പ്രതിഷേധം അവസാനിച്ചത്.\nFirst published: April 25, 2019, 19:09 IST\nelephantkeralathrissur pooramആനകേരള വാർത്തതൃശൂർ പൂരം


എന്‍റെ ഓര്‍മ്മകള്...: January 2012\nണവയ്ക്ക് പഴക്കം വന്നത്.\nണവ വെന്തു മരിച്ചത്.\nണവര് ജയ് വിളിച്ചത്.\nPosted by മുഹമ്മദ് ഷാഫി at Sunday, January 29, 20123comments: Links to this post\nഊരും പേരും മറന്ന പെണ്ണിന്\nഎന്നിട്ടും, മനുഷ്യ മൃഗങ്ങള്\nഅഴുക്കു ചാലിന്‍റെ വക്കത്തും\nകറുത്ത വാവ് തീര്‍ക്കുന്നു.\nPosted by മുഹമ്മദ് ഷാഫി at Tuesday, January 10, 2012 No comments: Links to this post\nഅന്നേ ഞാന് പറഞ്ഞതല്ലേ നിന്നോട് ഈ ലവ് ജിഹാദ് സത്യമല്ലെന്ന്. അന്ന് നീയത് വിശ്വസിച്ചില്ല.\nഅത് കേള്‍ക്കാതെ നീയാ പല്ലന് പാക്കരന്‍റെ കയ്യിന്നു ഹിന്ദി നോട്ട് ബുക്ക് വാങ്ങിയതും, അവന് നിനക്ക് നാരങ്ങ്യാ മുട്ടായി തന്നതും, മഷി തീര്‍ന്ന പെയക്ക് റീഫില്ലറ് തന്നതും, ഉത്സവത്തിന്‍റെ അന്ന് വള വാങ്ങിത്തരാമെന്ന് പറഞ്ഞു പറ്റിച്ചതും ഒക്കെ ഞാന് അറിഞ്ഞു.\nഉമ്മുക്കുലുസേ എന്ന് നിന്നെ വിളിച്ചത് സ്നേഹം കൂടിയത് കൊണ്ടാണെന്നും അല്ലാതെ ഞാന് ഒരു ലവ് ജിഹാദിയല്ലെന്നും നിന്നോട് ഒരു നൂറായിരം വട്ടം ആണയിട്ടു പറഞ്ഞിട്ടും നീ കേട്ടില്ല. എന്‍റെ പെങ്ങളുടെ കുഞ്ഞുവാവയുടെ പേരാണ് ഉമ്മുക്കുലുസെന്നും ആ വാവയുടെ ചിരിയാണ് നിനക്കുന്നും എത്രയോ തവണ ഞാന് പറഞ്ഞതാണ് നീ കേട്ടമട്ടു പോലും കാണിക്കാതെ ഞാന് ലവ് ജിഹാദിയെന്ന് മുദ്ര കുത്തി.\nആ കള്ളന് പാക്കരന് മൂന്നാമതും ഏഴില് തോറ്റ വിവരമൊക്കെ ഞാന് അറിഞ്ഞു. അവന് നിനക്ക് തന്ന ലവ് ലെറ്റര് എഴുതിയത് എന്‍റെ കൂട്ടുകാരന് മഹേഷാണ്. അവന് എന്നോട് പറഞ്ഞിരുന്നു.\nനിനക്ക് ഓര്‍മ്മ കാണും നമ്മുടെ ക്ലാസ്സില് പഠിച്ചിരുന്ന സാറാമ്മയെ അവള്‍ക്കു ഞാന് ദിവസവും മില്‍ക്കി ബാര് കൊടുക്കുന്നുണ്ട്. അവള്‍ക്കു നന്നായി കവിത എഴുതാനും അറിയാം.\nനിന്നെ പോലെയല്ല നല്ല ശബ്ദമാണ് അവള്‍ക്ക്. ഉമ്മുക്കുലുസു എന്ന് വിളിക്കുമ്പോള് അവളുടെ ചിരി കാണാന് നല്ല ചേലാണ്.\nകൂടുതലൊന്നും പറയാന് ഞാന് ആഗ്രഹിക്കുന്നില്ല. നിന്‍റെ മാത്രം തെറ്റല്ല എന്നെനിക്കറിയാം. പക്ഷെ വിശ്വാസം തെറ്റിച്ച നിന്നെ എനിയ്ക്ക് ഇഷ്ടമല്ല എന്ന് തുറന്നു പറയുന്നു.\nസാറാമ്മയുടെ സ്വന്തം.... ( ജിഹാദി)\nPosted by മുഹമ്മദ് ഷാഫി at Saturday, January 07, 20123comments: Links to this post\nPosted by മുഹമ്മദ് ഷാഫി at Sunday, January 29, 2012\nPosted by മുഹമ്മദ് ഷാഫി at Tuesday, January 10, 2012\nPosted by മുഹമ്മദ് ഷാഫി at Saturday, January 07, 2012


ടി20 ലോകകപ്പ്: ഇന്ത്യ ഇന്ന് അവസാന സന്നാഹത്തില് ഓസീസിനെതിരെ; പാകിസ്ഥാനും മത്സരം | India takes Australia in final warm up match in T20 World Cup\nടി20 ലോകകപ്പ്: ഇന്ത്യ ഇന്ന് അവസാന സന്നാഹത്തില് ഓസീസിനെതിരെ; പാകിസ്ഥാനും മത്സരം\nആദ്യ മത്സരത്തില് ഇംഗ്ലണ്ടിനെ തോല്‍പിച്ച ആത്മവിശ്വാസത്തിലാണ് ഇന്ത്യ ഇറങ്ങുന്നത്. രോഹിത് ശര്‍മ, ഷാര്‍ദുല് ഠാക്കൂര്, വരുണ് ചക്രവര്‍ത്തി, രവീന്ദ്ര ജഡേജ എന്നിവര്‍ക്ക് അവസരം നല്‍കിയേക്കും.\nDubai - United Arab Emirates, First Published Oct 20, 2021, 10:53 AM IST\nദുബായ്: ട്വന്റി 20 ലോകകപ്പിന് മുന്നോടിയായി ഇന്ത്യക്ക് ഇന്ന് അവസാന സന്നാഹ മത്സരം. കരുത്തരായ ഓസ്‌ട്രേലിയ ആണ് എതിരാളികള്. വൈകീട്ട് 3.30ന് ദുബായ് ഐസിസി അക്കാദമി ഗ്രൗണ്ടിലാണ് മത്സരം. ആദ്യ മത്സരത്തില് ഇംഗ്ലണ്ടിനെ തോല്‍പിച്ച ആത്മവിശ്വാസത്തിലാണ് ഇന്ത്യ ഇറങ്ങുന്നത്. രോഹിത് ശര്‍മ, ഷാര്‍ദുല് ഠാക്കൂര്, വരുണ് ചക്രവര്‍ത്തി, രവീന്ദ്ര ജഡേജ എന്നിവര്‍ക്ക് അവസരം നല്‍കിയേക്കും.\nഓസ്‌ട്രേലിയ ആദ്യ മത്സരത്തില് ന്യൂസിലന്‍ഡിനെ തോല്‍പിച്ചിരുന്നു. ഞായറാഴ്ച പാകിസ്ഥാനെതിരെയാണ് ലോകകപ്പില് ഇന്ത്യയുടെ ആദ്യ മത്സരം. ഇന്നത്തെ മറ്റ് സന്നാഹ മത്സരങ്ങളില് ഇംഗ്ലണ്ട്, ന്യുസീലന്‍ഡിനെ നേരിടും. വൈകിട്ട് 3.30ന് അബുദാബിയിലാണ് മത്സരം. അഫ്ഗാനിസ്ഥാന്- വെസ്റ്റ് ഇന്‍ഡീസ്, പാകിസ്ഥാന്- ദക്ഷിണാഫ്രിക്ക മത്സരവും ഇന്ന് നടക്കും.\nഅതേസമയം, ലോകകപ്പ് യോഗ്യതാ റൗണ്ടില് നമീബിയ ഇന്ന് വൈകീട്ട് 3.30ന് ഹോളണ്ടിനെ നേരിടും. 7.30ന് നടക്കുന്ന ശ്രീലങ്ക, അയര്‍ലന്‍ഡുമായി മത്സരിക്കും. ഇന്നലെ സ്‌കോട്‌ലന്‍ഡ് ലോകകപ്പ് യോഗ്യതയ്ക്ക് അരികിലെത്തി. പാപുവ ന്യൂ ഗിനിയയെ 17 റണ്‍സിന് തോല്‍പ്പിച്ചതോടെയാണിത്. അവരുടെ തുടര്‍ച്ചയായ രണ്ടാം ജയമാണിത്.\nഗ്രൂപ്പിലെ മറ്റൊരു ടീമായ ബംഗ്ലാദേശ് ഇന്നലെ ആദ്യജയം നേടി. ഒമാനെയാണ് ബംഗ്ലാദേശ് തോല്‍പ്പിച്ചത്. ഈ രണ്ട് ടീമുകള്‍ക്കും ഓരോ ജയം മാത്രമാണുള്ളത്. എന്നാല് റണ്‍റേറ്റില് ബംഗ്ലാദേസ് പിന്നിലാണ്. അടുത്ത മത്സരത്തില് ഒമാന്, സ്‌കോട്‌ലന്‍ഡിനെ തോല്‍പ്പിച്ചാല് യോഗ്യത നേടാം. ബംഗ്ലാദേശ്, പാപുവ ന്യൂ ഗിനിയയെ മറികടക്കണം.


ജില്ലയില് 252 പേര്‍ക്ക് കൂടി കോവിഡ് : 247 പേര്‍ക്കും സമ്പര്‍ക്കത്തിലൂടെ ; 210 പേര്‍ക്ക് രോഗമുക്തി – Kasaragod.com\nകാസര്‍കോട് : ഞായറാഴ്ച (സെപ്റ്റംബര് 27) ജില്ലയില് 252 പേര്‍ക്ക് കൂടി കോവിഡ് 19 സ്ഥിരീകരിച്ചു. സമ്പര്‍ക്കത്തിലൂടെ 247 പേര്‍ക്കും ഇതരസംസ്ഥാനത്ത് നിന്നെത്തിയ മൂന്ന് പേര്‍ക്കും വിദേശത്ത് നിന്നെത്തിയ രണ്ട് പേര്‍ക്കുമാണ് ഇന്ന് കോവിഡ് സ്ഥിരീകരിച്ചത്. 210 പേര്‍ക്കാണ് ഇന്ന് കോവിഡ് നെഗറ്റീവായതെന്ന് ജില്ലാ മെഡിക്കല് ഓഫീസര് (ഹെല്‍ത്ത്) ഡോ.എ.വി. രാംദാസ് പറഞ്ഞു.\nവെസ്റ്റ് എളേരി 5\nപുല്ലൂര് പെരിയ 10\nകിനാനൂര് കരിന്തളം 7\nഇന്ന് കോവിഡ് നെഗറ്റീവായവരുടെ തദ്ദേശ സ്വയംഭരണ സ്ഥാപനം തിരിച്ചുള്ള കണക്ക്:\nPrevious സംസ്ഥാനത്ത് 7745 പേര്‍ക്ക് കൂടി കോവിഡ്\nNext മഞ്ചേശ്വരത്ത് കോവിഡ് ഭേദമായ ആള്‍ക്ക് വീണ്ടും പോസിറ്റീവ്


Posted by geethu m nair, 22 Mar, 2020\nനടന് പ്രഭാസും സെല്‍ഫ് ക്വാറന്റൈനില്. വിദേശത്തെ ഷൂട്ടിംഗ് കഴിഞ്ഞ് തിരിച്ചെത്തിയ ശേഷമാണ് പ്രഭസ് സെല്‍ഫ് ക്വാറന്റൈനില് കഴിയുന്നത്. നടന് തന്നെയാണ് ഇക്കാര്യം തന്റെ ഫേസ്ബുക്ക് പേജിലൂടെ അറിയിച്ചത്. എല്ലാവരും ആവശ്യമായ മുന്‍കരുതല് എടുക്കണമെന്നും സുരക്ഷിതരായി ഇരിക്കണമെന്നും പ്രഭാസ് കുറിച്ചു. രാജ്യത്ത് കോവിഡ് 19 പടരുന്ന സാഹചര്യത്തിലാണ് സൂപ്പര് താരം ഹോം ഐസോലേഷനില് കഴിയാന് തീരുമാനിച്ചത്. ജോര്‍ജ്ജിയയിലെ ചിത്രീകരണത്തിന് ശേഷമാണ് പ്രഭാസ് നാട്ടില് തിരിച്ചെത്തിയത്.\nകഴിഞ്ഞ ദിവസമാണ് പ്രഭാസും സംഘവും ഹൈദരാബാദില് തിരിച്ചെത്തിയത്. തുടര്‍ന്നാണ് വീട്ടില് ക്വാറന്റൈനില് കഴിയാന് തീരുമാനിച്ചത്. ചിത്രത്തിലെ പ്രഭാസിന്റെ നായികയായ പൂജ ഹെഗ്ഡെ നേരത്തെ തന്നെ നാട്ടിലെത്തിയിരുന്നു. കൊറോണയുടെ പശ്ചാത്തലത്തില് താനും സ്വയം ക്വാറന്റൈനില് ആണെന്ന് പൂജ ഹെഗ്ഡെ ഇന്‍സ്റ്റഗ്രാമിലൂടെ അറിയിച്ചിരുന്നു.


new covid cases in kannur latest update with stats | കണ്ണൂർ ജില്ലയിൽ 536 പേർക്കുകൂടി കോവിഡ്; നിയന്ത്രണങ്ങൾ കർശനമാക്കി - Malayalam Oneindia\n7 min ago ടൗട്ടെ അതിതീവ്ര ചുഴലിക്കാറ്റായി,3ജില്ലകളില് ഓറഞ്ച് അലര്‍ട്ട്, ശക്തമായ കാറ്റും മഴയും\nPublished: April 12 2021, 20:03 [IST]\nകണ്ണൂർ: കണ്ണൂ ജില്ലയില് തിങ്കളാഴ്ച 536 പേര്‍ക്കുകൂടി കൊവിഡ് പോസിറ്റീവായി. സമ്പര്‍ക്കത്തിലൂടെ 476 പേര്‍ക്കും ഇതര സംസ്ഥാനത്ത് നിന്നെത്തിയ 44 പേര്‍ക്കും വിദേശത്തുനിന്നെത്തിയ 10 പേര്‍ക്കും ആറ് ആരോഗ്യ പ്രവര്‍ത്തകര്‍ക്കുമാണ് കൊവിഡ് സ്ഥിരീകരിച്ചത്. ഇതോടെ ജില്ലയില് ഇതുവരെ റിപ്പോര്‍ട്ട് ചെയ്യപ്പെട്ട കൊവിഡ് പോസിറ്റീവ് കേസുകള് 63387 ആയി. ഇവരില് 305 പേര് തിങ്കളാഴ്ച രോഗമുക്തി നേടി.\nജില്ലയിൽ രോഗം ഭേദമായവരുടെ എണ്ണം 58197 ആയി. 345 പേര് കൊവിഡ് മൂലം മരണപ്പെട്ടു. ബാക്കി 4484 പേര് ചികിത്സയിലാണ്. ജില്ലയില് നിലവിലുള്ള കൊവിഡ് പോസിറ്റീവ് കേസുകളില് 4240 പേര് വീടുകളിലും ബാക്കി 244 പേര് വിവിധ ആശുപത്രികളിലും സിഎഫ്എല്‍ടിസികളിലുമായാണ് ചികിത്സയില് കഴിയുന്നത്.\nകൊവിഡുമായി ബന്ധപ്പെട്ട് ജില്ലയില് നിലവില് നിരീക്ഷണത്തിലുള്ളത് 17653 പേരാണ്. ഇതില് 17158 പേര് വീടുകളിലും 495 പേര് ആശുപത്രികളിലുമാണ് നിരീക്ഷണത്തില് കഴിയുന്നത്. ജില്ലയില് നിന്ന് ഇതുവരെ 747764 സാംപിളുകള് പരിശോധനയ്ക്ക് അയച്ചതില് 747355 എണ്ണത്തിന്റെ ഫലം വന്നു. 409 എണ്ണത്തിന്റെ ഫലം ലഭിക്കാനുണ്ട്.\nപയ്യന്നൂര് നഗരസഭ 36\nnew covid cases in kannur latest update with stats\nStory first published: Monday, April 12, 2021, 20:03 [IST]


ആറ് ലക്ഷം രൂപ ശമ്പളമുള്ള ജോലി ഉപേക്ഷിച്ച് കൃഷി ചെയ്യാനിറങ്ങി; ഇപ്പോള് കിട്ടുന്നത് 20 ലക്ഷം\nമൂന്നുമാസത്തിന് ശേഷം അയാള് സ്വന്തം ഗ്രാമത്തില് തിരികെയെത്തി. മഹാരാഷ്ട്രയിലെ സംഗലി ജില്ലയിലായിരുന്നു അത്. കൃഷി ആരംഭിക്കുന്നതിനുള്ള എല്ലാവിധ പ്ലാനിങ്ങുകളോടും കൂടിയാണ് അനൂപ് തിരികെയെത്തിയത്.\nMaharashtra, First Published Dec 5, 2018, 6:31 PM IST\n'നിങ്ങള്‍ക്ക് അതില് നിന്നും പുറത്ത് കടക്കാനുള്ള ധൈര്യം മാത്രം മതി' പറയുന്നത് ഇരുപത്തിയെട്ടുകാരനായ അനൂപ് പാട്ടീല്. നേരത്തെ ഒരു സോഫ്റ്റ് വെയര് എഞ്ചിനീയറായിരുന്നു, ഇപ്പോള് കൃഷിക്കാരനാണ്.\nരണ്ട് വര്‍ഷം മുമ്പ് വരെ അനൂപ് ഒരു ഐ ടി എഞ്ചിനീയറായി ജോലി നോക്കുകയായിരുന്നു. നല്ലൊരു തുക ശമ്പളവും വാങ്ങുന്നുണ്ടായിരുന്നു. പക്ഷെ, അനൂപ് പറയുന്നത്, ആകെ അന്നുണ്ടായിരുന്നൊരു സാമാധാനം ആറ് ദിവസം ജോലി ചെയ്താല് പിന്നൊരു അവധി കിട്ടുമല്ലോ എന്നത് മാത്രമാണെന്നാണ്. അങ്ങനെ മനസില്ലാമാനസോടെ നാല് വര്‍ഷത്തിലധികം അനൂപ് അവിടെ ജോലി ചെയ്തു.\nഒടുവില്, അനൂപ് തന്‍റെ രാജിക്കത്ത് നല്‍കി. പൂനെയിലുള്ള തന്‍റെ ഫ്ലാറ്റിലേക്ക് തിരികെയെത്തി. അടുത്ത മൂന്നുമാസം താന് ജോലി രാജിവെച്ച കാര്യം ആരോടും പറഞ്ഞില്ല. ആ സമയമെല്ലാം അയാള് ഗുജറാത്ത്, കര്‍ണാടക, മഹാരാഷ്ട്ര എന്നിവിടങ്ങളിലെ കര്‍ഷകരെ സന്ദര്‍ശിച്ചു. കൃഷിയെ കുറിച്ച് കിട്ടാവുന്ന എല്ലാ വിവരങ്ങളും പല വഴിയേ അനൂപ് അന്വേഷിച്ചു കണ്ടെത്തി. മാര്‍ക്കറ്റ് റിസര്‍ച്ച് തന്നെ നടത്തി.\n'എനിക്കൊരിക്കലും ഒരു ജോലിക്കാരനായിരിക്കാന് ആഗ്രഹമുണ്ടായിരുന്നില്ല. ഞാന് എന്‍റെ സീനിയേഴ്സിനെ കാണാറുണ്ട്. എംപ്ലോയറെ പോലെ ജോലി ചെയ്താലും എംപ്ലോയി തന്നെ ആയിരിക്കും' എന്ന് അനൂപ് പറയുന്നു.\nഇന്ന്, അനൂപിന്‍റെ 12 ഏക്കര് ഫാമില് 10 മുതല് 15 വരെ ജോലിക്കാരുണ്ട്. കാപ്സിക്കം, ചോളം, കരിമ്പ്, ചെണ്ടുമല്ലി തുടങ്ങിയവയാണ് അവിടെ കൃഷി ചെയ്യുന്നത്. കഴിഞ്ഞ വര്‍ഷം 20-25 ലക്ഷം വരെ ലാഭം കിട്ടിയിരുന്നു. ഈ വര്‍ഷം അതിനേക്കാള് കൂടുതല് ലാഭം അനൂപ് പ്രതീക്ഷിക്കുന്നുണ്ട്.\n''എഞ്ചിനീയറായിരിക്കുമ്പോള് എനിക്ക് വര്‍ഷം കിട്ടിയിരുന്നത് 6.5 ലക്ഷമാണ്. ഇപ്പോള് അതിന്‍റെ ഇരട്ടി പണവും സംതൃപ്തിയും സമാധാനവും തനിക്ക് ലഭിക്കുന്നുണ്ടെ''ന്ന് അനൂപ് പറയുന്നു.\n2016 -ല് കൃഷി തുടങ്ങിയപ്പോള് കാര്യങ്ങള് അത്ര എളുപ്പമായിരുന്നില്ല. പലരും പിന്തിരിപ്പിക്കാന് നോക്കി. എഞ്ചിനീയര് കാലത്തെ അടിപൊളി ജീവിതം പോലെയല്ല ഒരു കര്‍ഷകന്‍റെ ജീവിതമെന്നും അത് നയിക്കാന് അനൂപിന് കഴിയില്ലെന്നും പലരും പറഞ്ഞു. പക്ഷെ, തനിക്കെന്താണോ ചെയ്യാനിഷ്ടം അതാണ് താന് ചെയ്തത്. അതുകൊണ്ട് തന്നെ മറ്റുള്ളവര് പറഞ്ഞതൊന്നും താന് കാര്യമാക്കിയില്ലെന്നും അനൂപ് പറയുന്നു. മാര്‍ക്കറ്റ് റിസര്‍ച്ച് നേരത്തെ തന്നെ നടത്തിയത് അനൂപിനെ തുണച്ചു.\nഅയാള് പോളി ഹൌസ് നിര്‍മ്മിക്കാനായി സഹായധനത്തിന് വേണ്ടി അപേക്ഷിച്ചു. കാപ്സിക്കത്തിന്‍റെ 7000 തൈകള് വാങ്ങി. അതില് 1000 എണ്ണം നശിച്ചു. അയാള് അത് മാറ്റി പുതിയ ആയിരമെണ്ണം വച്ചു. അത് ആ ഗ്രാമത്തിലെ കര്‍ഷകരാരും അതുവരെ ചെയ്യാത്തതായിരുന്നു. അതൊക്കെ ലാഭമുണ്ടാക്കാന് അനൂപിനെ തുണച്ചു.\nനേരത്തെ തന്നെ, വാങ്ങുന്നവരോട് തൂക്കവും വിലയും പറഞ്ഞുറപ്പിച്ചിരുന്നു. അതുകൊണ്ട് ബാര്‍ഗെയിനിങ് ഒന്നും നടന്നില്ല. ഗുണത്തിലും അനൂപ് ഈ കണിശത പുലര്‍ത്തി. ഇതൊക്കെ അയാള്‍ക്ക് റെഗുലര് കസ്റ്റമേഴ്സിനെ നല്‍കി. കാപ്സിക്കം ഏപ്രിലില് വിറ്റുതീര്‍ന്നു. പൊളി ഹൌസും തയ്യാറായിരുന്നു. പിന്നീട് ചെടികള് നടാനായിരുന്നു തീരുമാനം. ആദ്യത്തെ 20 ദിവസം 24 മണിക്കൂറും ചെടികള്‍ക്ക് വെളിച്ചം കിട്ടണമായിരുന്നു. അതിനാല് പോളി ഹൌസില് അവ വെച്ചു. എല്.ഇ.ഡി ബള്‍ബുകള് തെളിച്ചു. രാവും പകലും അനൂപ് അവിടെ ചെലവഴിച്ചു. പക്ഷെ, അത്തവണ പൂക്കള്‍ക്ക് ഡിമാന്‍ഡ് കുറവായിരുന്നു. അതിനാല് കിട്ടുന്ന തുകയ്ക്ക് അവ വില്‍ക്കേണ്ടി വന്നു. നഷ്ടങ്ങളുമുണ്ടായി.\nപക്ഷെ, അതൊന്നും അനൂപിനെ തളര്‍ത്തിയില്ല. കൃഷി ഒട്ടും എളുപ്പമല്ലെന്നും, അതാകുമ്പോള് ലാഭം മാത്രമല്ല നഷ്ടവുമുണ്ടാകുമെന്നും അയാള്‍ക്കറിയാമായിരുന്നു. അടുത്ത തവണ ജമന്തിപ്പൂക്കള് നട്ടു. കിലോയ്ക്ക് 50 മുതല് 60 വരെ വില കിട്ടി. പിന്നെയും ചോളവും കാപ്സിക്കവും കൃഷി ചെയ്തു. ഇന്‍റര്‍നെറ്റ് വഴി മീന് വളര്‍ത്തുന്നതിനെ കുറിച്ച് പഠിച്ചു. മീനും വളര്‍ത്തി തുടങ്ങി. ബിരുദധാരിയായ ഭാര്യയും അനൂപിനെ കൃഷിയില് സഹായിക്കുന്നു.\n''എല്ലാവരില് നിന്നും എന്തെങ്കിലുമൊക്കെ പഠിക്കാനുണ്ടാകും. ഒരു ചെറിയ കര്‍ഷകന് പോലും നിങ്ങളെ എന്തെങ്കിലും പഠിപ്പിക്കും. പഠിക്കാനും അറിയാനുമുള്ള വിശപ്പുണ്ടായാല് മതി. അതാണ് എന്നെ വിജയത്തിലെത്തിച്ചത്. ആരോടും ഒന്നും ചോദിക്കാന് എനിക്ക് മടിയില്ല. കൃഷി ഒരുപാട് പുതിയ അറിവുകള് കണ്ടെത്താവുന്ന മേഖലയാണ്. എനിക്ക് തോന്നുന്നത്, വിദ്യാഭ്യാസമുള്ള ഒരുപാട് പേര് ഇത് ബിസിനസായി ചെയ്യണമെന്നാണ്. അത് വേറെ ഏതൊരു മേഖലയെക്കാളും നമ്മുടെ രാജ്യത്ത് ശോഭിക്കും'' എന്നും അനൂപ് പറഞ്ഞു നിര്‍ത്തുന്നു.\nLast Updated Dec 5, 2018, 6:35 PM IST


(punaloor rajan):ചരിത്രമായി മാറിയ ചിത്രങ്ങള് പുനലൂര് രാജന് പകര്‍ത്തിയ അപൂര്‍വ ചിത്രങ്ങള്\nചരിത്രമായി മാറിയ ചിത്രങ്ങള്| പുനലൂര് രാജന് പകര്‍ത്തിയ അപൂര്‍വ ചിത്രങ്ങള്\nBy വെബ്ഡെസ്ക് • 15/08/2020 at 3:51PM\nകേരളത്തിലെയും ഇന്ത്യയിലെയും രാഷ്ട്രീയ, സാഹിത്യ, സിനിമാ രംഗങ്ങളിലെ പ്രതിഭകളായിരുന്നവരുടെ അപൂർവ ബ്ലാക്ക് ആൻഡ് വൈറ്റ് ചിത്രങ്ങൾ.പുനലൂർ രാജൻ പകർത്തിയ ഈ ചിത്രങ്ങൾ അദ്ദേഹത്തിൻറെ സുഹൃത്തും മാധ്യമപ്രവർത്തകനുമായ മാങ്ങാട് രത്നാകരൻറെ ശേഖരത്തിൽ നിന്ന്\nസാഹിത്യ സാംസ്‌കാരിക രാഷ്ട്രീയ മേഖലകളിലെ പ്രതിഭകളെ ബ്ലാക്ക് ആന്‍ഡ് വൈറ്റ് ചിത്രങ്ങളിലൂടെ അടയാളപ്പെടുത്തിയ ഫോട്ടോഗ്രാഫറാണ് പുനലൂര് രാജന്. വൈക്കം മുഹമ്മദ് ബഷീര്, തകഴി, ജോസഫ് മുണ്ടശ്ശേരി, എ കെ ജി, ഇ എം എസ്, എസ്.എ. ഡാങ്കേ, സി. അച്യുതമേനോന്, എം.എന്. ഗോവിന്ദന്‍നായര്, എം.ടി. വാസുദേവന് നായര്, എസ്.കെ. പൊറ്റെക്കാട്ട്, ഇടശ്ശേരി, അക്കിത്തം, ഉറൂബ്, പൊന്‍കുന്നം വര്‍ക്കി, എന്.വി. കൃഷ്ണവാരിയര്, കേശവദേവ്, സുകുമാര് അഴീക്കോട്, യേശുദാസ്, അടൂര് ഗോപാലകൃഷ്ണന്, ജയഭാരതി, കെ പി എ സി ലളിത, ശാരദ തുടങ്ങിയവരുടെയൊക്കെ അത്യപൂര്‍വചിത്രങ്ങള് അദ്ദേഹത്തിന്റ കാമറയ്ക്കുള്ളിലായി. അപൂര്‍വ്വ ചാരുതയുള്ള ആ ചിത്രങ്ങള് കാലത്തെ അതിജീവിച്ച് ചരിത്രമായി.\nപുനലൂര് രാജന് പകര്‍ത്തിയ തകഴിയുടെ ചിത്രം\nകൊല്ലം ജില്ലയിലെ ശൂരനാട്ട് പുത്തന്‍വിളയില് ശ്രീധരന്റെയും പള്ളിക്കുന്നത്ത് ഈശ്വരിയുടെയും മകനായി 1939 ഓഗസ്റ്റിലാണ് രാജന് ജനിച്ചത്. പുനലൂര് ഹൈസ്‌കൂളിലായിരുന്നു പത്താംക്ലാസ് വരെ പഠനം. അക്കാലത്ത് കവിതകളും കഥകളുമെഴുതി തുടര്‍ച്ചയായി സമ്മാനങ്ങള് നേടി. മാവേലിക്കര രവിവര്‍മ സ്‌കൂളില്‍നിന്ന് ഫൈന് ആര്‍ട്‌സ് ഡിപ്ലോമ നേടി. കാമ്പിശേരി കരുണാകരന് പുനലൂര് രാജന്റെ ഇളയച്ഛനാണ്. കാമ്പിശ്ശേരിരുയുമായുള്ള അടുപ്പത്തിലൂടെ തന്റെ വഴിമാറി ഈ മേഖലയിലേക്ക് വന്നതെന്ന് പുനലൂര് രാജന് പറഞ്ഞിട്ടുണ്ട്.\nഅദ്ദേഹം എടുത്ത ചില അപൂര്‍വ്വ ചിത്രങ്ങള് കാണാം\nപുനലൂര് രാജന് പകര്‍ത്തിയ ബഷീറിന്റെ ചിത്രം\nപുനലൂര് രാജന് പകര്‍ത്തിയ ഇഎംഎസിന്റെ ചിത്രം\nപുനലൂര് രാജന് പകര്‍ത്തിയ സി രാജേശ്വര റാവുവിന്റെ ചിത്രം\nുനലൂര് രാജന് പകര്‍ത്തിയ ഇന്ദിരഗാന്ധിയുടെ ചിത്രം\nപുനലൂര് രാജന് പകര്‍ത്തിയ ഇന്ദ്രജിത് ഗുപ്തയുടെ ചിത്രം\nപുനലൂര് രാജന് പകര്‍ത്തിയ ജയഭാരതിയുടെ ചിത്രം\nപുനലൂര് രാജന് പകര്‍ത്തിയ സി അച്യുതമേനോന്റെയും പിസി ജോഷിയുടെയും ചിത്രം\nപുനലൂര് രാജന് പകര്‍ത്തിയ എംടി വാസുദേവന് നായരുടെ ചിത്രം\nപുനലൂര് രാജന് പകര്‍ത്തിയ എസ് കെ പൊറ്റക്കാടിന്റെ ചിത്രം\nപുനലൂര് രാജന് പകര്‍ത്തിയ കെപിഎസി ലളിതയുടെ ചിത്രം\nAlso Read: ചുവപ്പ്: കറുപ്പിലും വെളുപ്പിലും\nപുനലൂര് രാജന് മോസ്‌കോയില്\nPhotos| തോല്‍ക്കാന് ഞങ്ങള്‍ക്ക് മനസില്ല,ജെ.എന്.യു പറയുന്നു\nചുവപ്പ്: കറുപ്പിലും വെളുപ്പിലും\nകവിയും കരിമിഴിയാളും മറ്റും\n'തണ്ണീര് മത്തന് ദിനങ്ങൾ' തമിഴിലേക്ക്; നായിക അനശ്വര തന്നെ


Posted by BINDU PP , 12 Oct, 2018\nമീ ടൂവിൽ കുടുങ്ങി ബോളിവുഡ് സിനിമ മേഖല. ബോളിവുഡിലെ തന്നെ മികച്ച നടി കങ്കണ റാവത്ത് കഴിഞ്ഞ ദിവസങ്ങളിൽ സംവിധായകന് വികാസ് ബാലിനെതിരേ ആരോപണവുമായി രംഗത്ത് വന്നിരുന്നു. നടിയെ അനുകൂലിച്ച് ഒട്ടുമിക്ക താരനിരകളും രംഗത്ത് എത്തിയിരുന്നു. ഇപ്പോൾ ഇതാ ഹൃത്വിക് തന്റെ നിലപാട് പ്രഖ്യാപിച്ച് രംഗത്ത് വന്നിരുന്നു. ലൈംഗികാരോപണം നേരിടുന്ന സംവിധായകന് വികാസ് ബാലിനൊപ്പം ഇനി സഹകരിക്കാനാകില്ലെന്ന് ഹൃത്വിക് വ്യക്തമാക്കി. വികാസ് ബാല് വിവാദത്തില് സിനിമാമേഖലയെടുത്തിരിക്കുന്ന നിലപാട് അഭിനന്ദനം അര്‍ഹിക്കുന്നു. തെറ്റ് ചെയ്തവര് ശിക്ഷിക്കപ്പെടണം. ഹൃത്വികിനെയും ഉദ്ദേശിച്ചാണ് ഞാന് ഇത് പറയുന്നത്. അയാള്‍ക്കൊപ്പവും ആരും ജോലി ചെയ്യരുതെന്ന് കങ്കണ തുറന്ന് പറഞ്ഞു. ഹൃത്വികിനെതിരേ കങ്കണ നേരത്തേ തന്നെ രംഗത്ത് വന്നിട്ടുണ്ട്.\nതന്റെ ഇമെയില് സന്ദേശങ്ങളും സ്വകാര്യ ചിത്രങ്ങളും ഹൃത്വിക് ചോര്‍ത്തിയെന്നായിരുന്നു കങ്കണയുടെ ആരോപണം. തുടര്‍ന്ന് പോലീസില് പരാതി നല്‍കി. തന്റെ പേരുപയോഗിച്ച് കങ്കണയെ ആരെങ്കിലും കബളിപ്പിച്ചുവെങ്കില് അവര്‍ക്കെതിരേ നടപടി എടുക്കണമെന്ന് ആവശ്യപ്പെട്ട് ഹൃത്വികും പോലീസിനെ സമീപിച്ചു. എന്നാല് ഹൃത്വികിനെതിരേ തെളിവ് ലഭിക്കാത്തതിനാല് പോലീസ് ആ കേസില് നടപടി എടുത്തില്ല. പിന്നീട് കങ്കണ പല പൊതു വേദികളിലും അഭിമുഖങ്ങളിലും ഹൃത്വികിനെതിരേ രംഗത്ത് വന്നിരുന്നു. 2015ല് ബോംബെ വെല്‍വെറ്റ് എന്ന ചിത്രത്തിന്റെ ചിത്രീകരണ സമയത്ത് ഗോവയില് വെച്ച് ബാല് പീഡിപ്പിച്ചതായി ഒരു യുവതി വെളിപ്പെടുത്തിയിരുന്നു. തൊട്ടു പിന്നാലെ ബാലിനെതിരേ കങ്കണയും രംഗത്തെത്തി. കങ്കണയുടെ കരിയറിലെ വഴിത്തിരിവായ ക്വീന് എന്ന ചിത്രം ഒരുക്കിയത് ബാലായിരുന്നു.


ഓഹരി നിക്ഷേപകര് ശ്രദ്ധിക്കേണ്ട കാര്യങ്ങൾ\n|16 Sep 2018 4:15 AM GMT\nഇന്ത്യന് ഓഹരി വിപണി വലിയ തിരുത്തലുകളിലൂടെ മുന്നേറുകയാണ്. ഏപ്രില് മുതല് ഓഗസ്റ്റ് 30 വരെയുള്ള കാലയളവിനുള്ളില് ബെഞ്ച്മാര്‍ക്ക് സൂചികകളായ സെന്‍സെക്‌സ് 17.22 ശതമാനവും നിഫ്റ്റി 15.49 ശതമാനവും വളര്‍ച്ചയാണ് നേടിയത്. ഓഗസ്റ്റ് 29 ന് സെന്‍സെക്‌സ് 38990 ലെത്തിയിരുന്നു. നിഫ്റ്റി 11760 പോയ്ന്റിനു മുകളിലും. സെന്‍സെക്‌സും നിഫ്റ്റിയും ഇത്രയധികം ഉയര്‍ന്നതുകൊണ്ട് ഇനിയൊരു വളര്‍ച്ച പ്രതീക്ഷിക്കേണ്ടതില്ലെന്ന് ചിന്തിക്കുന്ന വലിയൊരു വിഭാഗമുണ്ട്. എന്നാല് ഇതൊരു തെറ്റായ ധാരണയാണെന്നാണ് വിദഗ്ധര് പറയുന്നത്.\nമുന്നോട്ടുള്ള കാലയളവിലും സെന്‍സെക്‌സ് ഉയരും. പക്ഷേ, ഇതൊരു അവസരമായി എടുക്കുന്നവര്‍ക്ക് മാത്രമാണ് നേട്ടംകൊയ്യാന് സാധിക്കുക എന്നതാണ് ഇവരുടെയെല്ലാം അഭിപ്രായം. യുഎസിന്റെ ജിഡിപി വളര്‍ച്ചാ എസ്റ്റിമേറ്റ്, യൂറോസോണിലെ പണപ്പെരുപ്പം, ഇന്ത്യയുടെ ആദ്യ ക്വാര്‍ട്ടര് വളര്‍ച്ച തുടങ്ങിയവയാണ് വരും ആഴ്ചകളില് വിപണിക്ക് കരുത്തു പകരുക.\nഡോളറിനെതിരെയുള്ള രൂപയുടെ മൂല്യമിടിവും വിദേശ നിക്ഷേപക സ്ഥാപനങ്ങള് ഇന്ത്യന് വിപണിയില് നിന്ന് പിന്മാറ്റം തുടരുന്നതും ക്രൂഡ് ഓയ്ല് വിലയിലെ വര്‍ധനയുമൊക്കെ വിപണിയെ ബാധിക്കുമെന്നാണ് ഈ മേഖലയിലെ വിദഗ്ധര് ചൂണ്ടിക്കാട്ടുന്നത്.\nക്രൂഡ് ഓയ്‌ലും രൂപയും\nക്രൂഡ് ഓയ്ല് വില, രൂപയുടെ മൂല്യം എന്നിവയിലെ സ്ഥിരതയാണ് വിപണിയെ മുന്നോട്ട് നയിക്കുക. രൂപയുടെ മൂല്യ ശോഷണം വിപണിയിലേക്കുള്ള വിദേശ നിേക്ഷപങ്ങളുടെ പണമൊഴുക്കിനെ കുറയ്ക്കുന്നുണ്ട്. ഏഷ്യന് കറന്‍സികളില് ഏറ്റവും മോശം പ്രകടനം കാഴ്ചവെച്ചതില് ഒന്നാണ് ഇന്ത്യന് രൂപ. ഡോളറിനെതിരെ 13 ശതമാനം മൂല്യശോഷണമാണ് രൂപയ്ക്ക് സംഭവിച്ചത്.\nചൈനയുമായുള്ള യുഎസിന്റെ വ്യാപാരയുദ്ധവും ഇറാനെതിരെയുള്ള ഉപരോധം നവംബറോടെ ശക്തമാക്കുന്നതും ക്രൂഡ് ഓയ്‌ലിന്റെ വില വര്‍ധനയ്ക്കു വഴി തെളിക്കും. ഇത് ഡോളറിന്റെ ആവശ്യം വര്‍ധിപ്പിക്കുകയും രൂപയുടെ മൂല്യത്തില് വീണ്ടും ഇടിവുണ്ടാക്കുകയും ചെയ്യും. എന്നാല് രൂപയുടെ സ്ഥിരത ഇന്ത്യന് വിപണിയിലേക്കുള്ള പണമൊഴുക്കില് പ്രധാന പങ്കു വഹിക്കുന്നുണ്ട്.\nരൂപയുടെ വില ഇടിഞ്ഞു നില്‍ക്കുന്നത് കയറ്റുമതിക്കാരെ മാത്രമാണ് സഹായിക്കുക. ബ്രെന്റ് ക്രൂഡിന്റെ ഇന്റര്‍നാഷണല് വില 75 ഡോളറില് തന്നെ നില്‍ക്കുകയാണെങ്കിലും രൂപയില് രണ്ടോ മൂന്നോ ശതമാനം ഇടിവുണ്ടായാല് വീണ്ടും ഇവിടെ പെട്രോളിന്റെയും ഡീസലിന്റേയും വില കൂടുകയേ ഉള്ളൂ. കാരണം ഓയ്ല് വാങ്ങാന് നമ്മള് കൂടുതല് പണം മുടക്കേണ്ടി വരും.\nവിദേശ നിക്ഷേപകരുടെ സ്വാധീനം\nമുന്‍കാലങ്ങളില് ഓഹരി വിപണിയിലെ മുഖ്യ പങ്കാളികള് വിദേശ നിക്ഷേപക സ്ഥാപനങ്ങളായിരുന്നു. അവരുടെ പിന്മാറ്റം വിപണിയെ വല്ലാതെ ഉലയ്ക്കാറുമുണ്ടായിരുന്നു. എന്നാലിപ്പോള് സ്ഥിതി മാറിയിരിക്കുന്നുവെന്നാണ് റിപ്പോര്‍ട്ടുകള് സൂചിപ്പിക്കുന്നത്. ഇന്ത്യന് നിക്ഷേപക സ്ഥാപനങ്ങളും മ്യൂച്വല്‍ഫണ്ടുകളും വിപണിക്ക് ശക്തമായ പിന്തുണ നല്‍കുന്നുണ്ട്. ഇപ്പോഴത്തെ വിപണിയിലെ മുന്നേറ്റത്തിന് ഇത് ശക്തമായൊരു കാരണമാണ്.\nകഴിഞ്ഞ രണ്ടു വര്‍ഷമായി വിദേശ നിക്ഷേപക സ്ഥാപനങ്ങള് പിന്‍വലിക്കല് തുടരുകയാണെങ്കിലും അത് വിപണിയെ ഒട്ടും തന്നെ ബാധിച്ചിട്ടില്ല. ഓഗസ്റ്റിലും വിദേശ നിക്ഷേപക സ്ഥാപനങ്ങള് നെറ്റ് വാങ്ങലുകാരായിരുന്നു. ഉടനെ ഈ ട്രെന്‍ഡിന് മാറ്റം വരാനിടയില്ല എന്നാണ് വിലയിരുത്തപ്പെടുന്നത്. ഓഗസ്റ്റില് 1300 കോടി രൂപയ്ക്കു മുകളില് ഇന്ത്യന് വിപണിയില് നിന്ന് അവര് കൊണ്ടുപോയിട്ടുണ്ട്.\nഓരോ താഴ്ചയിലും വാങ്ങുക എന്നതാണ് ഇനി നിക്ഷേപകര് ചെയ്യേണ്ട ഒരു കാര്യം. വിപണി ഇടിഞ്ഞ് തുടങ്ങുമ്പോള് പലരും ചിന്തിക്കുന്നത്. എത്ര വരെ പോകുമെന്ന് നോക്കാം എന്നിട്ടു നിക്ഷേപിക്കാം എന്നായിരിക്കും. വിപണി എത്ര വരെ താഴുമെന്ന് നമുക്ക് അറിയാനാവില്ല. ഇവിടെയാണ് സിസ്റ്റമാറ്റിക് ഇന്‍വെസ്റ്റ്‌മെന്റിന്റെ ആവശ്യം. താഴ്ചയിലേക്കെത്തുന്നതിനനുസരിച്ച് വാങ്ങുക, ഒപ്പം ഓഹരികളുടെ എണ്ണവും കൂട്ടുക. അല്ലാതെ ഒന്നിച്ചു താഴെ നിന്നു വാങ്ങാമെന്നു വച്ചാല് വിപണി വീണ്ടും തിരിച്ചു പോയേക്കാം.\nദീര്‍ഘകാല നിക്ഷേപം എന്നതാണ് എസ്‌ഐപിയുടെ മുഖമുദ്ര. മാര്‍ക്കറ്റിന്റെ ഗതിവിഗതികളും സാമ്പത്തിക മാറ്റങ്ങളുമൊന്നും എസ്‌ഐപി നിക്ഷേപകര് ശ്രദ്ധിക്കേണ്ടതില്ല. നേരത്തെ എസ്‌ഐപിയില് നിക്ഷേപം തുടങ്ങിയിട്ടുള്ളവര്‍ക്ക് ഇപ്പോള് പുനരവലോകനം ചെയ്യാവുന്നതാണ്. അവര് നല്ലൊരു വെല്‍ത്ത് ക്രിയേറ്റ് ചെയ്തിട്ടുണ്ടാകും. ഹ്രസ്വകാല നേട്ടം ലക്ഷ്യമിട്ട് എസ്‌ഐപിയിലേക്ക് നോക്കേണ്ടതില്ല. കുറഞ്ഞത് ഏഴ് എട്ടു വര്‍ഷമെങ്കിലും നിക്ഷേപിക്കാന് തയാറാകുന്നവര്‍ക്ക് ഏകദേശം മികച്ച റിട്ടേണ് ഉണ്ടാക്കാന് സാധിക്കുമെന്നാണ് വിപണിയുടെ ഇതുവരെയുള്ള ചരിത്രം വ്യക്തമാക്കുന്നത്.\nനിക്ഷേപകര് ശ്രദ്ധിക്കേണ്ട ചില കാര്യങ്ങള്\nഓഹരി വിപണിയില് ഇടക്കിടെ തിരുത്തലുകളുണ്ടാകുന്ന സാഹചര്യത്തില് വളരെ കരുതലോടെ മുന്നോട്ട് പോകണമെന്ന് നിക്ഷേപകരെ ഓര്‍മിപ്പിക്കുകയാണ് വിദഗ്ധര്.\nഇതൊരു ഷോര്‍ട്ട് ടേം മാര്‍ക്കറ്റല്ല. വാങ്ങുക- ചെറിയ കാലത്തേക്ക് ഹോള്‍ഡ് ചെയ്യുക- വില്‍ക്കുക എന്ന തീരി അവലംബിക്കുന്നവര്‍ക്ക് കൈപൊള്ളാനാണ് സാധ്യത.\nതാഴേക്ക് പോയാല് വാങ്ങുക എന്ന സമീപനമാണ് ഈ അവസരത്തില് പിന്തുടരേണ്ടത്. പുതിയ നിക്ഷേപകര്‍ക്ക് ഓരോ താഴ്ചയിലും 20-30 ശതമാനമൊക്കെ നാലഞ്ച് തവണയായി വാങ്ങാവുന്നതാണ്.\nസാധ്യതയുള്ള മേഖലകള് തെരഞ്ഞെടുക്കുക. പൊതുമേഖലാ സ്ഥാപനങ്ങള്, പൊതുമേഖലാ ബാങ്കുകള്, സര്‍വീസ് സെക്ടര്, കയറ്റുമതി സ്ഥാപനങ്ങള്, മാനുഫാക്ചറിംഗ് എന്നിവ മികച്ചതാണ്. ഇപ്പോഴത്തെ സാഹചര്യത്തില് ഫാര്‍മയും നല്ലൊരു സെഗ്മെന്റാണ്.\nനിക്ഷേപകന് അറിയാവുന്ന, മികച്ച വളര്‍ച്ച കാഴ്ചവയ്ക്കാവുന്ന, ശക്ത\nമായ മാനേജ്‌മെന്റ് നേതൃത്വം നല്\nകുന്ന, സാമ്പത്തികാടിത്തറയുള്ള, കടം കുറവുള്ള കമ്പനികളെ നിക്ഷേപത്തിന് പരിഗണിക്കുക.\nതുടക്കക്കാരും ചെറുകിട നിക്ഷേപകരും മിഡ്ക്യാപ് ഓഹരികളുടെ പിന്നാലെ പോകുന്നത് ഒഴിവാക്കുക. വളര്‍ച്ചാസാധ്യതയുള്ള മിഡ്ക്യാപ്പുകള് കണ്ടെത്തി നിക്ഷേപിക്കാനാകുന്നവര് മാത്രം ആ വഴി പോവുക. അല്ലാത്തവര് ഡിസ്‌കൗണ്ട് പ്രൈസില് ലഭ്യമായ ലാര്‍ജ്ക്യാപ്പുകള് തന്നെ തെരഞ്ഞെടുക്കുക.\nപോര്‍ട്ട്‌ഫോളിയോയില് സാഹചര്യത്തിന് അനുസരിച്ച് മാറ്റം വരുത്താവുന്നതാണ്. ദീര്‍ഘകാലം നേട്ടം നല്‍കുന്ന ഓഹരികള് കൈവശം വയ്ക്കുകയും കാര്യമായ നേട്ടം നല്‍കാത്തവ വിറ്റഴിക്കുകയും ചെയ്യാം. ലോകം മുഴുവന് മത്സരം ശക്തമായിക്കൊണ്ടിരിക്കുന്ന സാഹചര്യത്തില് വര്‍ഷത്തിലൊരിക്കലെങ്കിലും പോര്‍ട്ട്‌ഫോളിയോയില് മാറ്റം വരുത്തുകയാണ് ഉചിതം.\nവില കുറഞ്ഞ ഓഹരികള് വാങ്ങാന് അമിതാവേശം കാണിക്കേണ്ട. ചില ഓഹരികള് ഇപ്പോള് ഓവര് പ്രൈസ്ഡ് ആയി തോന്നിയേക്കാമെങ്കിലും വാല്യുവേഷനില് ശ്രദ്ധിക്കുക. കൃത്യമായ വാല്വേഷന് നേടാനായി എന്‍ഐഎസ്എം അനലിസ്റ്റ് സര്‍ട്ടിഫിക്കേഷന് നേടിയിട്ടുള്ള വ്യക്തികളെ തന്നെ സമീപിക്കുക.\nചെറുകിട നിക്ഷേപകര് ഡേ ട്രേഡിംഗിലേക്ക് ഇറങ്ങുന്നത് ബുദ്ധിയല്ല. പെട്ടെന്ന് പണമുണ്ടാക്കണം എന്ന മനോഭാവം മാറ്റിവെക്കുക. ലക്ഷ്യവും ക്ഷമയുമുള്ള ദീര്‍ഘകാല നിക്ഷേപകര്‍ക്ക് മാത്രമേ ഓഹരിയില് നിന്നു പണമുണ്ടാക്കാനാവൂ.\nBuy investing in stock markets investment guide sell and hold?


4malayalees - എക്‌സ്പ്രസ് എന്‍ട്രി; പിഎന്‍പി ഡ്രോ റെക്കോര്‍ഡ് വീണ്ടും തകര്‍ത്ത് കാനഡ; ആദ്യ രണ്ട് ഡ്രോകളില് ഐആര്‍സിസി ക്ഷണിച്ചത് പിഎന്‍പി പരീക്ഷാര്‍ത്ഥികളെ മാത്രം\nഎക്‌സ്പ്രസ് എന്‍ട്രി; പിഎന്‍പി ഡ്രോ റെക്കോര്‍ഡ് വീണ്ടും തകര്‍ത്ത് കാനഡ; ആദ്യ രണ്ട് ഡ്രോകളില് ഐആര്‍സിസി ക്ഷണിച്ചത് പിഎന്‍പി പരീക്ഷാര്‍ത്ഥികളെ മാത്രം\nപുതിയ എക്‌സ്പ്രസ് എന്‍ട്രി ഡ്രോ ജനുവരി 19ന് നടത്തി കാനഡ. പെര്‍മനന്റ് റസിഡന്‍സിനായി 1036 ഇമിഗ്രേഷന് കാന്‍ഡിഡേറ്റ്‌സിനെയാണ് കാനഡ ക്ഷണിച്ചത്.\nപ്രൊവിന്‍ഷ്യല് നോമിനി പ്രോഗ്രാം കാന്‍ഡിഡേറ്റ്‌സിനെ മാത്രമാണ് ഇമിഗ്രേഷന്, റഫ്യൂജീസ് & സിറ്റിസണ്‍ഷിപ്പ് കാനഡ ക്ഷണിച്ചത്. ഇക്കാരണത്താല് കോംപ്രിഹെന്‍സീവ് റാങ്കിംഗ് സിസ്റ്റം സ്‌കോര് കട്ട്-ഓഫ് 745 ആയിരുന്നു.\nനോമിനേഷന് ലഭിക്കുമ്പോള് തന്നെ പിഎന്‍പി കാന്‍ഡിഡേറ്റ്‌സിന് ഓട്ടോമാറ്റിക്കായി 600 പോയിന്റുകള് സ്‌കോറില് ചേര്‍ക്കപ്പെടും. ഇതാണ് സ്‌കോര് വലുതായി തോന്നാനുള്ള കാരണവും.\nസെപ്റ്റംബര് മുതല് നടന്നിട്ടുള്ള എല്ലാ എക്‌സ്പ്രസ് എന്‍ട്രി ഡ്രോയും പിഎന്‍പി കാന്‍ഡിഡേറ്റ്‌സിനെ മാത്രം ലക്ഷ്യമിട്ടാണ് നടത്തിയത്. സെപ്റ്റംബര് 14നാണ് കനേഡിയന് എക്‌സ്പീരിയന്‍സ് ക്ലാസ് കാന്‍ഡിഡേറ്റ്‌സിനെ ക്ഷണിച്ചത്.\nഈ വര്‍ഷം ഇതുവരെ 1428 പിഎന്‍പി കാന്‍ഡിഡേറ്റ്‌സിനെയാണ് ഐആര്‍സിസി ക്ഷണിച്ചിട്ടുള്ളത്. സിആര്‍എസ് കട്ട്-ഓഫ് ശരാശരി 700-800 റേഞ്ചിലാണ്.


മമ്മൂട്ടി ബെല്‍റ്റില് പിടിച്ചതില് എന്താണ് തെറ്റ്; വിവാദ രംഗത്ത് അഭിനയിച്ച നടി തന്നെ ചോദിക്കുന്നു | ‘What is wrong with that scene?’ defends Jyothi who acted in the controversial ‘Kasaba’ scene - Malayalam Filmibeat\n» മമ്മൂട്ടി ബെല്‍റ്റില് പിടിച്ചതില് എന്താണ് തെറ്റ്; വിവാദ രംഗത്ത് അഭിനയിച്ച നടി തന്നെ ചോദിക്കുന്നു\nUpdated: Thursday, January 11, 2018, 13:48 [IST]\nകസബ വിവാദത്തിൽ പാർവതിക്കെതിരെ സിനിമയിലെ നടി | filmibeat Malayalam\nമലയാള സിനിമാ ലോകത്ത് വലിയൊരു പൊട്ടിത്തെറി ഉണ്ടാക്കിയ ചിത്രമാണ് നിഥിന് രണ്‍ജി പണിക്കര് സംവിധാനം ചെയ്ത കസബ. ചിത്രത്തില് മമ്മൂട്ടിയുടെ രാജന് സക്കറിയ എന്ന കഥാപാത്രത്തെ ഡബ്ല്യു സി സി വിമര്‍ശിച്ചതും അതിന്റെ പേരിലുണ്ടായ പുകിലുകള്‍ക്കും കേരളക്കര സാക്ഷിയാണ്.\nമമ്മൂട്ടി ഒരു നടിയുടെ ബെല്‍റ്റ് പിടിയ്ക്കുന്ന രംഗമായിരുന്നു സ്ത്രീ സംഘടനാ പ്രവര്‍ത്തകരെ ചൊടിപ്പിച്ചത്. എന്നാല് ആ രംഗത്ത് അഭിനയിച്ച നായികയ്ക്ക് അതൊരു തെറ്റായി തോന്നുന്നില്ല. അതിലെന്താണ് തെറ്റ് എന്നാണ് ജ്യോതി ഷാ ചോദിക്കുന്നത്. ജ്യോതിയുടെ വാക്കുകളിലൂടെ തുടര്‍ന്ന് വായിക്കാം...\nഅത്തരം സംഭവങ്ങളും സന്ദര്‍ഭങ്ങളും യഥാര്‍ത്ഥ ജീവിത്തിലും വളരെ സാധാരണമാണെന്ന് ജ്യോതി ഷാ പറയുന്നു. അതിന്റെ പേരില് ഇത്തരം വിവാദങ്ങളൊന്നും ഉണ്ടാക്കേണ്ട ആവശ്യമില്ല എന്നും നടി പറഞ്ഞു.\nനല്ലത് മാത്രമാണോ സിനിമ?\nസിനിമയിലെ പ്രതിനായക കഥാപാത്രങ്ങള് ഇതിലും മോശമായ രംഗങ്ങളില് അഭിനയിക്കുന്നില്ലേ. എത്ര പേര് ഇത്തരം അവസ്ഥകളെ നേരിട്ട് അഭിമുഖീകരിച്ചിട്ടുണ്ട്. സിനിമയില് സമൂഹത്തിലെ നല്ലത് മാത്രമാണോ കാണിക്കുന്നത്??\nകസബയില് ഞാന് അവതരിപ്പിച്ച കഥാപാത്രം അത്തരമൊരു സ്ത്രീ ആയിരുന്നു. കഥയും കഥാപാത്രവും ഉള്‍ക്കൊണ്ടു കഴിഞ്ഞാല് ആ രംഗത്ത് ഒരു പ്രശ്‌നവും ഉള്ളതായി ആര്‍ക്കും തോന്നില്ല.\nഒരു അസ്വസ്ഥതയും ഉണ്ടായില്ല\nആ രംഗത്ത് അഭിനയിക്കുമ്പോള് ഒരു തരത്തിലുള്ള അസ്വസ്ഥതയും എനിക്ക് അനുഭവപ്പെട്ടിട്ടില്ല. ഒരു കഥാപാത്രത്തെ അവതരിപ്പിക്കുന്നത് കൊണ്ട് ഒരു തരത്തിലും അവ നമ്മുടെ വ്യക്തി ജീവിതത്തെ ബാധിക്കുന്നില്ല.\nഒരു കഥാപാത്രം, കഥ കേട്ട് ഇഷ്ടപ്പെട്ട് ഏറ്റെടുത്ത് കഴിഞ്ഞാല് പിന്നെ സംവിധായകന്റെ ആഗ്രഹപ്രകാരം, അദ്ദേഹത്തിന് വേണ്ട രീതിയില് നല്‍കുക എന്നത് അഭിനേതാവിന്റെ ഉത്തരവാദിത്വമാണ്.\nഇത്തരം രംഗങ്ങള് മലയാളത്തില് ഒരു കസബയില് മാത്രം സംഭവിയ്ക്കുന്നതല്ല. ബോളിവുഡിലൊക്കെ സര്‍വ്വസാധാരണമാണ്. അത്തരം രംഗങ്ങള് നിങ്ങള് കാണാറില്ലേ- ജ്യോതി ഷാ ചോദിക്കുന്നു.\nRead more about: mammootty kasaba jyothi shah malayalam film malayalam cinema malayalam movie കസബ മമ്മൂട്ടി ജ്യോതി ഷാ


Did senior Congress leader TS Singh Deo touch Rahul Gandhi's feet?-മുതിർന്ന നേതാവ് രാഹുൽ ഗാന്ധിയുടെ കാല് പിടിച്ചോ? ആ ചിത്രത്തിന് പിന്നിലെ സത്യം ഇത്\nDid Senior Congress Leader Ts Singh Deo Touch Rahul Gandhi Feet\nഛത്തീസ്‌ഗഡിൽ സംസ്ഥാന സർക്കാരിന്റെ സത്യപ്രതിജ്ഞാ ചടങ്ങിൽ നിന്നുളള ചിത്രമാണ് സോഷ്യൽ മീഡിയയിൽ പ്രചരിച്ചത്\nDecember 20, 2018 04:36:12 pm\nന്യൂഡൽഹി: അഞ്ച് സംസ്ഥാന നിയമസഭകളിലേക്കുളള തിരഞ്ഞെടുപ്പിൽ വിജയം നേടിയതിന് പിന്നാലെ രാഹുൽ ഗാന്ധി മുതിർന്ന നേതാവിനെ കൊണ്ട് കാല് പിടിപ്പിച്ചുവെന്ന തരത്തിൽ ഒരു ചിത്രം പ്രചരിച്ചിരുന്നു. എന്നാൽ ചിത്രത്തിൽ ഉണ്ടായിരുന്ന കോൺഗ്രസ് നേതാവും മന്ത്രിയുമായ ടി.എസ്.സിങ് ദിയോ തന്നെ ഇക്കാര്യത്തിൽ വ്യക്തത വരുത്തിയിരിക്കുകയാണ്. ഛത്തീസ്‌ഗഡിൽ പുതുതായി അധികാരമേറ്റ സർക്കാരിൽ മന്ത്രിയാണ് ടി.എസ്.സിങ് ദിയോ. സത്യപ്രതിജ്ഞ ചടങ്ങിനിടെയുളള ചിത്രമാണ് സമൂഹമാധ്യമങ്ങളിൽ വൈറലായത്.\nഇന്ത്യ എഗെയ്ൻസ്റ്റ് പ്രസ്റ്റിറ്റ്യൂട്ട്സ് എന്ന ഫെയ്സ്ബുക്ക് പേജ് വഴിയാണ് ചിത്രം ആദ്യം പ്രചരിച്ചത്. “48 കാരനായ സീനിയർ അദ്ദേഹത്തിന്റെ 80 കാരനായ ജൂനിയറിനെ അനുഗ്രഹിക്കുന്നു,” എന്നായിരുന്നു പോസ്റ്റ്. ചിത്രം വ്യാജമല്ലെന്ന് പിന്നീട് തെളിഞ്ഞു. എന്നാൽ എന്താണ് സംഭവിച്ചതെന്ന് അപ്പോഴും വ്യക്തമായിരുന്നില്ല.\nചിത്രത്തിൽ രാഹുലിന് തൊട്ടടുത്ത് മുൻ പ്രധാനമന്ത്രി മൻമോഹൻ സിങ് ബൊക്കെയുമായി നിൽക്കുന്നുണ്ട്. മറ്റൊരു മുതിർന്ന നേതാവ് ആർ.പി.എൻ.സിങ്ങും ചിത്രത്തിലുണ്ട്. മൂന്ന് ദിവസം മുൻപ് ഛത്തീസ്‌ഗഡിൽ സർക്കാർ സത്യപ്രതിജ്ഞ ചെയ്ത് അധികാരമേൽക്കുന്ന ചടങ്ങിലാണ് ഈ ചിത്രം പകർത്തിയത്. എന്നാൽ ചിത്രത്തോടൊപ്പം പ്രചരിപ്പിച്ചത് പോലെ ടി.എസ്.സിങ് ദിയോ രാഹുലിന്റെ കാലിൽ തൊട്ട് വന്ദിക്കുകയായിരുന്നില്ല.\nടി.എസ്.സിങ് ദിയോ തന്നെയാണ് ഇക്കാര്യം വെളിപ്പെടുത്തിയത്. വിവിധ മാധ്യമങ്ങൾക്ക് നൽകിയ അഭിമുഖത്തിൽ അദ്ദേഹം പറഞ്ഞത് ഇങ്ങിനെ, “പ്രായം നോക്കാതെ തന്നെ മുതിർന്ന നേതാക്കളുടെ കാല് തൊട്ട് ഞാൻ വന്ദിക്കാറുണ്ട്,” എന്നാണ് അദ്ദേഹം പറഞ്ഞത്. “സത്യപ്രതിജ്ഞയ്ക്ക് ശേഷം അന്നും ഞാൻ പ്രധാന അതിഥികളുടെ പാദം തൊട്ട് വണങ്ങിയിരുന്നു. രാഹുൽ ഗാന്ധിയെയും ഇതിനായി സമീപിച്ചെങ്കിലും അദ്ദേഹം എന്നെ തടഞ്ഞു,” അദ്ദേഹം പറഞ്ഞു.\nതന്റെ പാദത്തിൽ തൊടാനുളള ടിഎസ് സിങ് ദിയോയുടെ ശ്രമം തടയുന്ന രാഹുൽ ഗാന്ധി. വീഡിയോ\nഅതേസമയം, താൻ നിലത്തുവീണ നാപ്കിൻ എടുക്കാൻ വേണ്ടിയാണ് കുനിഞ്ഞതെന്നാണ് ദിയോയുടെ വാദം. രാജസ്ഥാൻ പത്രികയിൽ പ്രസിദ്ധീകരിച്ച വാർത്തയിൽ ദിയോ, മൻമോഹൻ സിങ്ങിന്റെ കൈവശം ഉണ്ടായിരുന്ന ബൊക്കെയിൽ നിന്ന് താഴേക്ക് നീണ്ട നൂൽ വലിക്കാൻ വേണ്ടി കുനിഞ്ഞതാണെന്നും പറയുന്നു. അതേസമയം, ഇക്കാര്യങ്ങൾ സ്വതന്ത്രമായി സ്ഥിരീകരിക്കാൻ ഇന്ത്യൻ എക്‌സ്‌പ്രസ് മലയാളത്തിന് സാധിച്ചില്ല.\nപറ്റിച്ച് പോയവന് പണികൊടുത്ത് പെണ്‍കുട്ടികള്; മലയാളക്കര തേടിയ ‘സതീശന്റെ മോന്’ രംഗത്ത്


ശബരിമല സ്ത്രീപ്രവേശന വിഷയത്തില് സര്‍ക്കാരിന്റെ ഭീഷണി വകവെയ്ക്കില്ലെന്ന് ജി. സുകുമാരന് നായര് - Mathrumalayalam\nHome POLITICS ശബരിമല സ്ത്രീപ്രവേശന വിഷയത്തില് സര്‍ക്കാരിന്റെ ഭീഷണി വകവെയ്ക്കില്ലെന്ന് ജി. സുകുമാരന് നായര്\nശബരിമല സ്ത്രീപ്രവേശന വിഷയത്തില് സര്‍ക്കാരിന്റെ ഭീഷണി വകവെയ്ക്കില്ലെന്ന് ജി. സുകുമാരന് നായര്\nആലപ്പുഴ: ശബരിമല സ്ത്രീപ്രവേശന വിഷയത്തില് സര്‍ക്കാരിന്റെ ഭീഷണി വകവെയ്ക്കില്ലെന്ന് ജനറല് സെക്രട്ടറി ജി. സുകുമാരന് നായര്. നിരീശ്വരവാദം വളര്‍ത്താന് സര്‍ക്കാര് കപട മതേതരത്വം പ്രചരിപ്പിക്കുകയാണ്. 2006ല് എരുമേലിയിലെ അയ്യപ്പ ക്ഷേത്രത്തില് എല്ലാ സ്ത്രീകള്‍ക്കും പ്രവേശനത്തിനായി സുപ്രിം കോടതിയില് കേസ് വന്നപ്പോള് മുതല് അയ്യപ്പവിശ്വാസത്തെ ബാധിക്കുന്നതാകും എന്ന് മനസിലാക്കിയതുകൊണ്ടാണ് സുപ്രിം കോടതിയില് പ്രഗത്ഭനായ അഭിഭാഷകനെ ചുമതലപ്പെടുത്തി കഴിഞ്ഞ 12വര്‍ഷമായി കേസുപറഞ്ഞതെന്ന് സുകുമാരന് നായര് പറഞ്ഞു.\nതിരുവിതാംകൂര് ബോര്‍ഡ് രൂപീകരിച്ചത് മന്നത്തുപത്മാഭനാണ്. കുറച്ചു കാലം പ്രസിഡന്റായിരുന്നു. പിന്നീട് ബോര്‍ഡിനെ സ്വതന്ത്ര ഭരണഘടനാ സ്ഥാപനമാക്കിയത്. എന്‍എസ്എസ് നല്‍കിയ റിവ്യൂ പെറ്റീഷന് നവംബര് 13ന് ഓപ്പണ് കോടതിയില് കേള്‍ക്കുകയും വിധി വിശ്വാസികള്‍ക്ക് അനുകൂലമാകുമെന്നും പ്രതീക്ഷിക്കുന്നു.\nവിശ്വാസം സംരക്ഷിക്കാന് വേണ്ടി സമാധാനപരമായി നാമജപ ഘോഷയാത്ര നടത്തിയ ഭക്തര്‍ക്കെതിരെ കള്ളകേസുകളെടുത്തു അറസ്റ്റ് ചെയ്തു മനോവീര്യം കെടുത്താമെന്നു ആരും ധരിക്കേണ്ടന്നും അത്തരം നടപടികളെ നിയമപരമായി നേരിടും. വിശ്വാസികള്‍ക്ക് അനുകൂലമായ നിലപാട് സ്വീകരിച്ച എന്‍എസ്എസ് നിയമ പരമായി നേരിടും. വിശ്വാസികള്‍ക്ക് അനുകൂലമായ നിലപാടാണ് എന്‍എസ്എസ് സ്വീകരിച്ചിരിക്കുന്നത്.\nനിയമ പരമായ രീതിയിലും സമാധാന പരമായ മാര്‍ഗ്ഗത്തിലും പ്രതിഷേധം നടത്തു. ഇതിന്റെ ഭാഗമായി എന്‍എസ്എസ് പതാക ദിനമായ ഒക്‌ടോബര് 31ന് സംസ്ഥാനത്തെ 5700ല് പരം കരയോഗങ്ങളില് പതാക ഉയര്‍ത്തിത്തും. ശേഷം ക്ഷേത്രങ്ങളില് വഴിപാടുകളും കരയോഗ മന്ദിരത്തില് ഒരു മണിക്കൂര് നേരം ശ്രീഅയ്യപ്പന്റെ ചിത്രത്തിന് മുമ്പില് നിലവിളക്കു കൊളുത്തി വിശ്വാസ സംരക്ഷണ നാമജപം നടത്തുവാനും തീരുമാനിച്ചതായി സുകുമാരന് നായര് പറഞ്ഞു.\nPrevious articleആക്രമണത്തിന്റെ ഉത്തരവാദിത്തം ബിജെപിക്കെന്നു മന്ത്രി കടകംപള്ളി സുരേന്ദ്രൻ\nNext articleഅമിത്ഷായുടേത് വര്‍ഗ്ഗീയ ആളിക്കത്തിക്കുന്ന പ്രസംഗം: ചെന്നിത്തല


covid19 coronavirus kozhikode കോഴിക്കോട് ജില്ലയില് ഇന്ന് 12 പേര്‍ക്ക് കൊവിഡ്; രണ്ട് പേര്‍ക്ക് രോഗമുക്തി\nകോഴിക്കോട് ജില്ലയില് ഇന്ന് 12 പേര്‍ക്ക് കൊവിഡ്; രണ്ട് പേര്‍ക്ക് രോഗമുക്തി\nകോഴിക്കോട് ജില്ലയില് ഇന്ന് 12 പേര്‍ക്ക് കൂടി കൊവിഡ് സ്ഥിരീകരിച്ചു. രണ്ട് പേരാണ് ഇന്ന് ജില്ലയില് രോഗമുക്തി നേടിയത്. ഇന്ന് രോഗം സ്ഥിരീകരിച്ചതില് എട്ട് പേര് വിദേശത്ത് നിന്നും (കുവൈത്ത് 3, സൗദി 2, ദുബായി 2, റഷ്യ 1) രണ്ട് പേര് ഇതരസംസ്ഥാനങ്ങളില് നിന്നും (മഹാരാഷ്ട്ര, ചെന്നൈ ഒന്നു വീതം) വന്നവരാണ്. കരിപ്പൂര് വിമാനത്താവളത്തിലെ ഒരു ഉദ്യോഗസ്ഥനും ഒരു ആരോഗ്യ പ്രവര്‍ത്തകനും ഇന്ന് കൊവിഡ് സ്ഥിരീകരിച്ചിട്ടുണ്ട്. ഫസ്റ്റ്ലൈന് ട്രീറ്റ്മെന്റ് സെന്ററില് ചികിത്സയിലായിരുന്ന ഓമശേരി സ്വദേശി (55), അത്തോളി സ്വദേശി (42) എന്നിവരാണ് രോഗമുക്തി നേടിയത്.\n1. അത്തോളി സ്വദേശി (36 വയസ്)- ജൂണ് 10 ന് കുവൈത്തില് നിന്നു കരിപ്പൂരിലെത്തി. രോഗ ലക്ഷണങ്ങളെ തുടര്‍ന്ന് കോഴിക്കോട് മെഡിക്കല് കോളജ് ആശുപത്രിയിലേക്ക് മാറ്റി.\n2. തലക്കുളത്തൂര് എടക്കര സ്വദേശി (47)- ജൂണ് 10 ന് റിയാദില് നിന്നു കരിപ്പൂരിലെത്തി. രോഗ ലക്ഷണങ്ങളെ തുടര്‍ന്ന് കോഴിക്കോട് മെഡിക്കല് കോളജ് ആശുപത്രിയിലേക്ക് മാറ്റി.\n3. പെരുവയല് വെളളിപറമ്പ് സ്വദേശി (51)-. മേയ് 26 ന് റിയാദില് നിന്നു കരിപ്പൂരിലെത്തി. രോഗ ലക്ഷണങ്ങളെ തുടര്‍ന്ന് കോഴിക്കോട് മെഡിക്കല് കോളജ് ആശുപത്രിയിലേക്ക്് മാറ്റി.\n4. നൊച്ചാട് സ്വദേശി (48)- മെയ് 26 ന് ദുബായിയില് നിന്നു കൊച്ചിയിലെത്തി. സര്‍ക്കാര് സജ്ജമാക്കിയ വാഹനത്തില് കോഴിക്കോട് എത്തി വീട്ടില് നിരീക്ഷണത്തിലായിരുന്നു. സ്രവപരിശോധനയില് പോസിറ്റീവ് ആയതിനാല് ജൂണ് 13 ന് കോഴിക്കോട് മെഡിക്കല് കോളജ് ആശുപത്രിയിലേക്ക്് മാറ്റി.\n5. ഏറാമല സ്വദേശി (31). ജൂണ് 11 ന് കുവൈത്തില് നിന്നു കണ്ണൂരിലെത്തി. രോഗ ലക്ഷണങ്ങളെ തുടര്‍ന്ന് കണ്ണൂര് മെഡിക്കല് കോളജ് ആശുപത്രിയിലേക്ക്് മാറ്റി.\n6. ഏറാമല സ്വദേശി (34). ജൂണ് 11 ന് കുവൈത്തില് നിന്നു കണ്ണൂരിലെത്തി. രോഗ ലക്ഷണങ്ങളെ തുടര്‍ന്ന് കണ്ണൂര് മെഡിക്കല് കോളജ് ആശുപത്രിയിലേക്ക്് മാറ്റി.\n7. കോഴിക്കോട് കോര്‍പ്പറേഷന് കുതിരവട്ടം സ്വദേശി (26). കരിപ്പൂര് വിമാനത്താവളത്തില് ജോലി ചെയ്യുന്നു. സ്രവ പരിശോധനയില് പോസിറ്റീവ് ആയി. ചികിത്സയ്ക്കായി മഞ്ചേരി മെഡിക്കല് കോളജ് ആശുപത്രിയിലേക്ക്് മാറ്റി.\n8. കക്കോടി സ്വദേശി (26). ഹെല്‍ത്ത് കെയര് വര്‍ക്കറായി മലപ്പുറത്ത് ജോലി ചെയ്യുന്നു. സ്രവപരിശോധനയില് പോസിറ്റീവ് ആയി. ചികിത്സയ്ക്കായി മഞ്ചേരി മെഡിക്കല് കോളജ് ആശുപത്രിയിലേക്ക്് മാറ്റി.\n9. ഒഞ്ചിയം സ്വദേശിനി (48)- മേയ് 20 ന് റഷ്യയില് നിന്നു തിരുവനന്തപുരത്തെത്തി. സര്‍ക്കാര് സജ്ജമാക്കിയ വാഹനത്തില് കോഴിക്കോട് എത്തി വീട്ടില് നിരീക്ഷണത്തിലായിരുന്നു. സ്രവപരിശോധനയില് പോസിറ്റീവായി ഫസ്റ്റ്ലൈന് ട്രീറ്റ്മെന്റ് സെന്ററിലേക്ക് മാറ്റി.\n10. കൂടരഞ്ഞി സ്വദേശിനി (23). ജൂണ് അഞ്ചിന്് മഹാരാഷ്ട്രയില് നിന്നു ട്രെയിന് മാര്‍ഗം കോഴിക്കോട്ടെത്തി. കൊവിഡ് കെയര് സെന്ററില് നിരീക്ഷണത്തിലായിരുന്നു. സ്രവപരിശോധനയില് പോസിറ്റീവായി ഫസ്റ്റ്ലൈന് ട്രീറ്റ്മെന്റ് സെന്ററിലേക്ക് മാറ്റി.\n11. ഒഞ്ചിയം സ്വദേശി (59). ജൂണ് 11 ന്് ദുബായിയില് നിന്നു കോഴിക്കോട്ടെത്തി. രോഗ ലക്ഷണങ്ങളെ തുടര്‍ന്ന് കോഴിക്കോട് മെഡിക്കല് കോളജ് ആശുപത്രിയിലേക്ക്് മാറ്റി.\n12. പുറമേരി സ്വദേശി (42). മേയ് 29 ന്് ചെന്നൈയില് നിന്നു സ്വന്തം വാഹനത്തില് വടകരയിലെത്തി. വീട്ടില് നിരീക്ഷണത്തിലായിരുന്നു. ജൂണ്9ന് രോഗ ലക്ഷണങ്ങളെ തുടര്‍ന്ന് കോഴിക്കോട് മെഡിക്കല് കോളജ് ആശുപത്രിയിലേക്ക് മാറ്റി. സ്രവപരിശോധനയില് പോസിറ്റീവായി.\nഇതോടെ ഇതുവരെ രോഗം സ്ഥിരീകരിച്ച കോഴിക്കോട് സ്വദേശികളുടെ എണ്ണം 149 ഉം രോഗമുക്തി നേടിയവര് 59 ഉം ആയി. ചികിത്സക്കിടെ ഒരാള് മരിച്ചു. ഇപ്പോള് 89 കോഴിക്കോട് സ്വദേശികള് കൊവിഡ് പോസിറ്റീവായി ചികിത്സയിലുണ്ട്. ഇതില് 21 പേര് കോഴിക്കോട് മെഡിക്കല് കോളജിലും 60 പേര് ഫസ്റ്റ്ലൈന് ട്രീറ്റ്മെന്റ് സെന്ററിലും മൂന്നു പേര് കണ്ണൂരിലും മൂന്നു പേര് മഞ്ചേരി മെഡിക്കല് കോളജിലും ഒരാള് കോഴിക്കോട് സ്വകാര്യ ആശുപത്രിയിലും ഒരാള് എറണാകുളത്തും ചികിത്സയിലാണ്. കൂടാതെ ഒരു മലപ്പുറം സ്വദേശിയും ഒരു വയനാട് സ്വദേശിയും ഒരു കണ്ണൂര് സ്വദേശിയും കൊവിഡ് ഫസ്റ്റ്ലൈന് ട്രീറ്റ്മെന്റ് സെന്ററിലും ഒരു കണ്ണൂര് സ്വദേശി കോഴിക്കോട് മെഡിക്കല് കോളജിലും ചികിത്സയിലുണ്ട്.


Delhi-Mumbai Expressway: Delhi-Mumbai distance will be halved! Journey will be completed in 12 hours instead of 24 hours l Delhi-Mumbai Expressway: ഡൽഹി-മുംബൈ ദൂരം പകുതിയാകും! യാത്ര 24 മണിക്കൂറിനുപകരം ഇനി 12 മണിക്കൂർ മതി | News in Malayalam\nDelhi-Mumbai Expressway: ഡൽഹി-മുംബൈ ദൂരം പകുതിയാകും! യാത്ര 24 മണിക്കൂറിനുപകരം ഇനി 12 മണിക്കൂർ മതി\nDelhi-Mumbai Expressway: 2019 മാർച്ച്9ന് ഡൽഹി-മുംബൈ എക്സ്പ്രസ് വേയുടെ ശിലാസ്ഥാപനം ഗതാഗത മന്ത്രി നിതിൻ ഗഡ്കരി, അരുൺ ജെയ്റ്റ്‌ലി, സുഷമ സ്വരാജ് എന്നിവർ ചേർന്ന് നിർവഹിച്ചിരുന്നു. 8 ലൈനുള്ള ഈ എക്സ്പ്രസ് വേയിൽ യുദ്ധകാലാടിസ്ഥാനത്തിലാണ് ജോലികൾ നടന്നത്. 1380 കിലോമീറ്ററിൽ 1200 കിലോമീറ്ററിലാണ് പണി നടക്കുന്നത് അതിൽ 375 കിലോമീറ്റർ റോഡ് പൂർത്തിയായി.\nWritten by - Ajitha Kumari | Last Updated : Sep 16, 2021, 02:06 PM IST\nഡൽഹി-മുംബൈ എക്സ്പ്രസ് വേയുടെ പണി പുരോഗമിക്കുകയാണ്\nഡൽഹിക്കും മുംബൈയ്ക്കും ഇടയിലുള്ള 24 മണിക്കൂർ യാത്ര ഇനി 12 മണിക്കൂറിനുള്ളിൽ പൂർത്തിയാകും.\n2023 മാർച്ചിന് മുന്നേ പദ്ധതി പൂർത്തിയാകും: ഗഡ്കരി\nScrap Policy India: ഫിറ്റ്നസ് തീർന്നാൽ നിങ്ങളുടെ വണ്ടി പൊളിക്കേണ്ടി വരുമോ? ഫിറ്റ്നസ് എങ്ങിനെ നീട്ടികിട്ടാം?\nന്യുഡൽഹി: Delhi-Mumbai Expressway: ഡൽഹി-മുംബൈ എക്സ്പ്രസ് വേയുടെ (Delhi-Mumbai Expressway) നിർമ്മാണത്തിനു ശേഷം ഡൽഹിയും മുംബൈയും തമ്മിലുള്ള 24 മണിക്കൂർ യാത്ര 12 മണിക്കൂറിനുള്ളിൽ പൂർത്തിയാകും.\nരാജ്യത്തെ ഏറ്റവും ദൈർഘ്യമേറിയ അതിവേഗ പാത പൂർത്തിയാക്കുന്ന ജോലികൾ ഇപ്പോൾ വളരെ വേഗത്തിൽ പുരോഗമിക്കുകയാണ്. 2023 മാർച്ചോടെ ഈ എക്സ്പ്രസ് വേ പൂർത്തിയാക്കാനാണ് ലക്ഷ്യം. ഇക്കാര്യം കേന്ദ്ര ഗതാഗത മന്ത്രി നിതിൻ ഗഡ്കരി (Nitin Gadkari) വിലയിരുത്തുകയും ചെയ്തിട്ടുണ്ട്.\nസമയപരിധിക്ക് മുമ്പ് എക്സ്പ്രസ് വേ തയ്യാറാകും: ഗഡ്കരി\nഡൽഹി-മുംബൈ എക്സ്പ്രസ് വേയുടെ കണക്കെടുക്കാൻ വന്ന ഗതാഗത മന്ത്രി നിതിൻ ഗഡ്കരി രസകരമായ ഒരു കാര്യം പറഞ്ഞു എന്തെന്നാൽ വിവാഹത്തിന് ശേഷം മഹാരാഷ്ട്രയിൽ റോഡ് നിർമ്മിക്കുമ്പോൾ വഴിയിൽ വന്നിരുന്ന അമ്മായിയമ്മമാരുടെ വീടും പൊളിക്കേണ്ടിവന്നുവെന്നായിരുന്നു. ഡൽഹി-മുംബൈ എക്സ്പ്രസ് വേയെക്കുറിച്ച് (Delhi-Mumbai Expressway) അദ്ദേഹം പറഞ്ഞത് ഈ എക്സ്പ്രസ് വേ പറഞ്ഞിരിക്കുന്ന സമയത്തിന് അതായത് 2023 മാർച്ചിന് മുൻപ് തന്നെ തയ്യാറാകുമെന്നാണ്.\nAlso Read: Most Influential People of 2021: ലോകത്തിലെ ഏറ്റവും സ്വാധീനമുള്ള 100 വ്യക്തിത്വങ്ങളുടെ പട്ടികയിൽ PM Narendra Modi യും\n375 കിലോമീറ്റർ എക്സ്പ്രസ് വേ തയ്യാറാണ്\n2019 മാർച്ച്9ന് ഡൽഹി-മുംബൈ എക്സ്പ്രസ് വേയുടെ ശിലാസ്ഥാപനം ഗതാഗത മന്ത്രി നിതിൻ ഗഡ്കരി, അരുൺ ജെയ്റ്റ്‌ലി, സുഷമ സ്വരാജ് എന്നിവർ ചേർന്ന് നിർവഹിച്ചിരുന്നു. 8 വരികളുള്ള ഈ എക്സ്പ്രസ് വേയിൽ യുദ്ധകാലാടിസ്ഥാനത്തിലാണ് ജോലികൾ നടക്കുന്നത്. 1380 കിലോമീറ്ററിൽ 1200 കിലോമീറ്ററിലാണ് പണി നടക്കുന്നത് അതിൽ 375 കിലോമീറ്റർ റോഡ് പൂർത്തിയായി. ഈ അതിവേഗ പാത നിർമ്മിക്കാൻ മൊത്തം 98 ആയിരം കോടി രൂപയാണ് ചെലവ് കണക്കാക്കുന്നത്. ഇത് പൂർത്തിയാകുന്നതോടെ ഡൽഹി-മുംബൈയുടെ ദൂരം പകുതിയാകും.\nഎക്സ്പ്രസ് വേ6സംസ്ഥാനങ്ങളിലൂടെ കടന്നുപോകും\nഡൽഹി, ഹരിയാന, രാജസ്ഥാൻ, മധ്യപ്രദേശ്, ഗുജറാത്ത്, മഹാരാഷ്ട്ര എന്നീ ആറ് സംസ്ഥാനങ്ങളിലൂടെയാണ് ഈ അതിവേഗ പാത കടന്നുപോകുന്നത്. ഈ അതിവേഗ പാത കാരണം, ജയ്പൂർ, കിഷൻഗഡ്, അജ്മീർ, കോട്ട, ചിറ്റോർഗഡ്, ഉദയ്പൂർ, ഭോപ്പാൽ, ഉജ്ജയിൻ, ഇൻഡോർ, അഹമ്മദാബാദ്, സൂറത്ത് തുടങ്ങിയ നഗരങ്ങളിൽ എത്തിച്ചേരാനും എളുപ്പമാണ്.\nപരിസ്ഥിതിയെ പ്രത്യേകം ശ്രദ്ധിച്ചു\nഒരു കണക്ക് പ്രകാരം ഈ എക്സ്പ്രസ് വേയുടെ നിർമാണം മൂലം ഡൽഹിയിൽ നിന്നും മുംബൈയിലേക്കുള്ള ദൂരം 130 കിലോമീറ്റർ കുറയും. ഇത് 320 ദശലക്ഷം ലിറ്റർ ഇന്ധനം ലാഭിക്കുകയും 850 ദശലക്ഷം കിലോഗ്രാം കാർബൺ ഡൈ ഓക്സൈഡിന്റെ (CO2) ഉദ്‌വമനം കുറയ്ക്കുകയും ചെയ്യും.\nഎക്സ്പ്രസ് വേയിൽ 20 ലക്ഷം മരങ്ങൾ നട്ടുപിടിപ്പിക്കും. അത് പരിസ്ഥിതിക്ക് ഗുണം ചെയ്യും. ഇത് വായുവിന്റെ ഗുണനിലവാരം കൂടുതൽ മെച്ചപ്പെടുത്താൻ സഹായിക്കും. വനപ്രദേശങ്ങളും വന്യജീവികളും മനസ്സിൽ വച്ചുകൊണ്ട്3മൃഗങ്ങളും5മേൽപ്പാലങ്ങളും നിർമ്മിക്കുന്നു, അതായത് ഈ അതിവേഗപാതയ്ക്ക് താഴെ നിന്നും മുകളിൽ നിന്നും വന്യമൃഗങ്ങൾക്കും സഞ്ചാരം നടത്താം.\n24 മണിക്കൂറിന് പകരം 12 മണിക്കൂറിൽ യാത്ര പൂർത്തിയാകും\nഈ പദ്ധതി രാജ്യത്തിന്റെ അഭിമാന പദ്ധതികളിൽ ഒന്നാണ്. 12 ലക്ഷം ടൺ സ്റ്റീൽ ഇതിന്റെ നിർമ്മാണത്തിൽ ഉപയോഗിക്കും. യാത്രയുടെ ദൈർഘ്യം 24 മണിക്കൂറിൽ നിന്നും 12 മണിക്കൂറായി കുറയും. ഈ അതിവേഗപാത മറ്റ് ഹൈവേകളിലെ തിരക്ക് കുറയ്ക്കുകയും ഡൽഹിയിൽ വാഹനങ്ങൾ ഉണ്ടാക്കുന്ന മലിനീകരണവും കുറയ്ക്കാനും സഹായിക്കും. ബസ്സുകളും ട്രക്കുകളും ഈ എക്സ്പ്രസ് വേയിൽ മണിക്കൂറിൽ 120 കിലോമീറ്റർ വേഗതയിൽ ഓടിക്കും.\nഎക്സ്പ്രസ് വേയുടെ സവിശേഷതകൾ\nഈ എക്സ്പ്രസ് വേയിൽ ടോൾ പിരിവ് റേഡിയോ ഫ്രീക്വൻസ, ഐഡന്റിഫിക്കേഷൻ ടെക്നോളജി വഴിയായിരിക്കും. ഇതിൽ2ഇടനാഴികൾ പ്രത്യേകം നിർമ്മിക്കുന്നു. ഇപ്പോൾ 8 വരികൾ ഒരുങ്ങുകയാണെന്നും ആവശ്യമെങ്കിൽ 12 വരികൾ നിർമ്മിക്കാമെന്നും NHAI പറയുന്നു. ഇതിന്റെ നിർമ്മാണ പ്രവർത്തനങ്ങൾ 50 ലക്ഷം ദിവസത്തെ തൊഴിൽ സൃഷ്ടിക്കും.\nDelhi-Mumbai ExpresswayRoad Trip to Delhi MumbaiNitin GadkariMumbai Expressway8 Lane Expressway


കട്ടയാടിന്റെ ബുർദ വ്യാഖ്യാനം: March 2009\nകട്ടയാടിന്റെ ബുർദ വ്യാഖ്യാനം\n(with Arabic interpretation & English translation)\n2009, മാർ 28\nഖസീദതുൽ ബുർദ മലയാള വ്യാഖ്യാനങ്ങൾ.\nപരമ്പര - ഒന്ന്\n"ഖസീദതുൽ ബുർദ: പദ്യ വിവർത്തനം, സവ്യാഖ്യാനം"\nഗ്രന്ഥ കർത്താവ്: മൈലാപ്പൂരു ഷൗക്കത്താലി മൗലവി.\nപ്രസാധനം: കേരള ഭാഷാ ഇൻസ്റ്റിറ്റൂട്ട്.\nവില: 100 രൂപ\nആദ്യ പതിപ്പ്: മെയ്. 2005\nഏകദേശം പത്തോളം മലയാള ബുർദ വ്യാഖ്യാനങ്ങൾ ഞാൻ കണ്ടിട്ടുണ്ട്. അതിൽ തിരൂരങ്ങാദിയിലെ C.H പ്രസ്സ് പുറത്തിറക്കിയ ബുർദ വിവർത്തനമൊഴികെ മറ്റെല്ലാം ബുർദയുടെ ആശയങ്ങളോട് നീതി പുലർത്തുന്നവയാണ്. അത് അവർ മൗലിദ് കിതാബുകൾ പോലെ ബിസിനസ്സ് ആവശ്യാർത്ഥം യൂണിവേർസിറ്റി വിദ്യാർത്ഥികൾക്കു വേണ്ടി പുറത്തിറക്കിയതാണ്. (ബിസിനസ്സിൽ ചിലർക്ക് "ശിർക്കുകൾ" ഒന്നും പ്രശ്നമാകാറില്ല.)\nമറ്റെല്ലാ ബുർദ വ്യാഖ്യാനങ്ങളുടെയും പിന്നിൽ പ്രവർത്തിച്ച കൈകളെ നാം പ്രശംസിക്കണം. പക്ഷേ ദു:ഖകരമെന്ന് പറയട്ടെ, പല വ്യാഖ്യാനങ്ങളുടെയും ഭാഷ വളരെ നിലവാരം കുറഞ്ഞതാണ്. ചില വ്യാഖ്യാനങ്ങളിൽ വ്യഖ്യാതാക്കളുടെ അറബി ഭാഷ പരിജ്ഞാനക്കുറവും പ്രകടമാണ്.\nഎന്നാൽ എന്നെ ഏറ്റവുമധികം ആകർഷിച്ച ബുർദ മലയാള വ്യാഖ്യാനം മൈലാപ്പൂരു ഷൗക്കത്താലി മൗലവിയുടെ "ഖസീദതുൽ ബുർദ പദ്യ വിവർത്തനം സവ്യാഖ്യാനം" എന്ന പുസ്തകമാണ്. രണ്ടു ഭാഷയിലും പ്രത്യേകിച്ച് മലയാള കവിതയിലുമുള്ള അദ്ദേഹത്തിന്റെ പാഠവം സമ്മതിച്ചു കൊടുക്കേണ്ടതു തന്നെയാണ്. നിരവധി അലങ്കാരങ്ങളാൽ സമ്പുഷ്ടമായ ബുർദയിലെ അലങ്കാരങ്ങളെ പലതും ലക്ഷണങ്ങൾ നിരത്തി മലയാളത്തിൽ തന്നെ വിശദീകരിക്കാൻ നടത്തിയ ശ്രമം മറ്റൊരു പുസ്തകത്തിലും കണ്ടിട്ടില്ല.ബുർദയുടെ ഓരോ വരിക്കും രണ്ട് ഈരടികളിലായി പദ്യ വിവർത്തനം ഷൗകത്താലി മൗലവി നടത്തിയിട്ടുണ്ട്. ബുർദയുടെ പദ്യ വിവർത്തനത്തിന് അദ്ദേഹം ഏകദേശം നാൽപതു വർഷം മുമ്പു തന്നെ തുടക്കം കുറിച്ചിരുന്നുവേന്നും ആമുഖത്തിൽ പറയുന്നുണ്ട്. അതിനു മുമ്പ് മറ്റാരെങ്കിലും അങ്ങിനെ ചെയ്തിട്ടുണ്ടോ എന്നും തനിക്കറിയില്ലെന്നും അദ്ദേഹം പറയുന്നു. മൊയ്തു മൗലവിക്കൊരു പദ്യവിവർത്തനമുണ്ടായിരുന്നെന്ന് കേട്ടിട്ടുണ്ട്. കുറെ മുമ്പ് ചന്ദ്രികയിൽ വഞ്ചിപ്പാട്ടിന്റെ രീതിയിൽ ഒരു ബുർദ പദ്യാവിഷ്കാരം പ്രസിധീകരിച്ചിരുന്നുവേന്ന് ഒരു സുഹൃത്ത് എന്നോട് പറഞ്ഞതായി ഓർക്കുന്നു. പക്ഷേ ഇതു രണ്ടും ഞാൻ കണ്ടിട്ടില്ല. (ഇതു വായിക്കുന്ന ആരുടെയെങ്കിലും കൈവശം അവയുണ്ടെങ്കിൽ ഈയുള്ളവനെ അറിയിക്കണമെന്നപേക്ഷിക്കുന്നു)\nജനാബ്: മയിലാപ്പൂരു നന്നായി അറബി അറിയുന്ന ഒരു പണ്ഡിതനാണ്. അദ്ദേഹം വ്യാഖ്യാനത്തിൻ ആശ്രയിച്ച അറബി ഗ്രന്ഥം ബാജൂരിയാണ് എന്ന് ആമുഖത്തിൽ പറയുന്നുണ്ട്. അദ്ദേഹത്തിന്റെ മലയാളം കവിതകൾ ആശാൻ കവിതകളെ ഓർമ്മിപ്പിക്കുന്നു. അത് സാധാരണക്കാർക്ക് അത്രമേൽ ദഹിക്കില്ല. പക്ഷേ ഭാഷ പണ്ഡിതന്മാർ രണ്ടു കൈയ്യും നീട്ടി അതു സ്വീകരിക്കും. നിലവാരമുള്ള പുറം ചട്ട. ഭംഗിയുള്ള ടൈപ് സെറ്റിംഗ്, ഒരൊതുങ്ങിയ പുസ്തകം. എന്നാൽ അറബി ഫോണ്ടുകൾ കുറച്ചു കൂടി "അഡ്‌വാൻസ്ഡ്" ആക്കാമായിരുന്നു. എങ്ങനെയായാലും മറ്റുള്ളവരുടെ മുമ്പിൽ കാണിച്ചു കൊടുക്കാൻ പറ്റിയ ഒരു വ്യാഖ്യാനമാകുന്നു മയിലപ്പൂരു ശൗക്കത്താലി മൗലവിയുടെ ബുർദ .\nപോസ്റ്റ് ചെയ്തത് Mammootty Kattayad ല് 21:173അഭിപ്രായങ്ങൾ:\n2009, മാർ 26\nഎന്തു കൊണ്ട് "ബുർദ" ലോകം കീഴടക്കി?\nലോകത്തെ ഏറ്റവും പ്രശസ്തമായ പ്രവാചക സ്തുതി ഗീതം ഏതാണെന്ന് ചോദിച്ചാൽ അതിന് ഒരേ ഒരുത്തരമേയുള്ളൂ. അത് "ഖസീദതുൽ ബുർദ" എന്നാകുന്നു. ശ്രേഷ്ടതയുടെ കാര്യത്തിൽ നമുക്ക് ഔരു തിരഞ്ഞെടുപ്പിനധികാരമില്ല. കാരണം മഹാന്മാരായ സഹാബി വര്യന്മാർ മനോഹരങ്ങളായ കീർത്തന കാവ്യങ്ങളെഴുതിയിട്ടുണ്ട്. അത് മറ്റെന്തിനേക്കാൾ പവിത്രവുമാണ്.\nഎന്തു കൊണ്ട് ബുർദ ഏറ്റവും പ്രശസ്തവും ദേശങ്ങളുടെയും ഭാഷകളുടെയും അതിർ വരമ്പുകൾ ഭേദിച്ച് ഏറ്റവും പ്രചാരമുള്ളതുമായിത്തീർന്നു?. ഈ വിനീതനു മനസ്സിലായ ചില കാരണങ്ങൾ താഴെ കൊടുക്കുന്നു:\n1. പവിത്രമായ പ്രമേയം (The theme):\nചരിത്രത്തിന്റെ ഗതിയെത്തന്നെ മാറ്റിയൊഴുക്കുകയും വളരെക്കുറഞ്ഞ കാലം കൊണ്ട് പുതിയൊരു ലോക സംവിധാനം പടുത്തുയർത്തുകയും ചെയ്ത് അരങ്ങ് ഒഴിഞ്ഞ ഒരു ചരിത്ര നായകന്റെ വീരേതിഹാസം തന്നെ സ്വന്തം കവിതക്ക് പ്രമേയമാകുമ്പോൾ അതിൻ പത്തര മാറ്റിന്റെ കാന്തിയുണ്ടാകുമെന്നതിൽ സംശയമില്ല. കവിതയിലായാലും, നോവലിലായാലും, ചലചിത്രത്തിലായാലും ചരിത്രത്തേയും ചരിത്രപുരുഷന്മാരേയും പുന:സൃഷ്ടിക്കുമ്പോൾ അതിന് വെറും ഭാവനാ സൃഷ്ടികളേക്കാൾ അംഗീകാരം ലഭിക്കും. യാഥാർത്ത്യങ്ങളോട് നീതി പുലർത്തുന്നുവേങ്കിൽ തീർച്ചയായും.\nഒരു മനുഷ്യനെക്കുറിക്ക് പ്രശംസിക്കാവുന്നതിന്റെ ഉച്ചിയിൽ കയറി നിന്നു കൊണ്ട് ഇമാം ബൂസീരി(റ) പാടി:\n2. ആശയങ്ങളിലെ തത്വ ശാസ്ത്രം (The philosophy)\nബുർദ ഒരു കീർത്തന കാവ്യമെന്നതിലപ്പുറം ഒരു തത്വ ശാസ്ത്ര സംഹിതയും കൂടിയാണ്. പലതും കവി തന്നോട് തന്നെയാണ് സംസാരിക്കുന്നതെങ്കിലും കേൾക്കുന്നത് ലോകം മുഴുവനുമാണ്.\nഭൗതിക ലോകത്തിന്റെ മാസ്മരികതയിലകപ്പെട്ട് സ്വത്ത്വത്തെ മറന്ന് സ്വൈര വിഹാരം നടത്തുന്ന സ്വന്തം ശരീരത്തെ നേർവ്വഴിക്കു നടത്താനുള്ള ശ്രമം നമുക്ക് ഈ കവിതയിൽ കാണാം. ഖേദവും പാക്ഷാത്താപവും ഉപദേശവും പ്രതീക്ഷയും ഇവിടേക്കു കടന്നു വരുന്നു. കവിയുടെ വാക്കുകൾ ശ്രദ്ധിക്കുക:\n3. ആകർഷണീയമായ ശൈലി: (The style)\nപൗരാണിക അറബിക്കവികളുടെ ചുവടു പിടിച്ചാണ് ഇമാം ബൂസൂരിയും തന്റെ കാവ്യത്തെ അണിയിച്ചൊരുക്കുന്നത്. മനോഹരമായൊരു ശൈലിയാണത്.\nമൗദൂി പ്രസ്ഥാനത്തിൽ ആകൃഷ്ടനായ എന്റെ ഒരു സുഹൃത്ത് ഒരിക്കൽ എന്നോട് ചോദിച്ചു: "സുന്ദരിയായ ഒരു സ്ത്രീയെ വർണ്ണിക്കുന്ന ബുർദ എന്തിനാണ് നിങ്ങൾ രോഗ ബാധിതരായി കിടക്കുന്നവരുടെ അടുക്കൽ ചെന്ന് ചൊല്ലുന്നത്?" എന്ന്. അന്ന് ഞാൻ ബുർദ്ദയെ പരിചയപ്പെട്ടിട്ടില്ലായിരുന്നു. അയാൾക്കും അയാൾക്കതു പറഞ്ഞു കൊടുത്ത ആൾക്കും അറബിക്കവിതകളെപ്പറ്റിയും പൗരാണിക അറബിക്കവികളെ പറ്റിയും ഒരു ചുക്കുമറിയില്ലെന്ന് പിന്നീട് എനിക്കു മനസ്സിലായി. ഏറ്റവും ചുരുങ്ങിയത് സഹാബി പ്രമുഖൻ കഅബുബിൻ സുഹൈർ(റ) എഴുതിയ "ബാനത് സുആദ" യെങ്കിലും അവർ കാണേണ്ടതായിരുന്നു. പുരാതന അറേബ്യൻ ഖണ്ഢ കാവ്യങ്ങൾ (ഖസീദകൾ) തുടങ്ങുന്നത് അനുരാഗ സ്മരണകളെ അയവിറക്കി കൊണ്ടാണ്. നഷ്ടസ്മൃതികളെ ഓർത്ത് വിലപിക്കുകയും പ്രേമഭാജനങ്ങളുടെ വർണ്ണാഭമായ ഭൂത കാലങ്ങളെ വർണ്ണിക്കുകയും ചെയ്ത് അവർ വായനക്കാരെ ത്രസിപ്പിച്ച് കൂടെ നിർത്തുകയും മെല്ലെ മെല്ലെ തന്റെ ലക്ഷ്യ സ്ഥാനത്തേക്ക് കൂട്ടികൊണ്ടു പോവുകയും ചെയ്യുന്നു. ഈ ശൈലി നമുക്കു പുതിയതാണെങ്കിലും അറബികൾക്ക് സുപരിചിതമാണ്.\n4. മനോഹരമായ ഘടന (The structure)\nശ്രദ്ധിച്ചു നോക്കിയാൽ ബുർദ്ദയുടെ ഘടന വളരെ മനോഹരമാണെന്ന് കാണാം. പ്രേമ പരവശനായിരിക്കുന്ന കാമുകന്റെ (കവിയുടെ) ആത്മ നൊമ്പരങ്ങളിൽ തുടങ്ങി, വഴിതെറ്റി നടക്കുന്ന ശരീരത്തിന്റെ അവസ്ഥകളെ കുറിച്ച് വിലപിക്കുന്ന കവി സ്വയം വിമർശനം നടത്തുകയും ശരീരത്തെ ഉപദേശിക്കുകയും ചെയ്യുന്നു. അങ്ങനെ മഹത്തായ ഒരു കർമ്മത്തിനു വേണ്ടി തന്നെത്തന്നെ പാകപ്പെടുത്തിയ ശേഷം തന്റെ മുഴുവൻ പ്രതീക്ഷകളുടെയും ആശാകേന്ദ്രവും അഭയ സ്ഥാനവുമായ തിരുനബിയെ പാടിപ്പുകഴ്ത്തി പതുക്കെപ്പതുക്കെ നടന്നു ചെന്ന് അവിടുത്തെ മുമ്പിലെത്തുന്നു. അതിനിടയിൽ അദ്ദേഹം തിരുപ്പിറവിയെക്കുറിച്ചും അവിടുത്തെ ഏറ്റവും വലിയ മുഅ്ജിസത്തായ (ദൃഷ്ടാന്തം) ഖുർആനിനെക്കുറിച്ചും ആകാശ യാത്രകളെക്കുറിച്ചും അവിടുത്തെ നിഴലു പോലെ പിൻതുടർന്ന സഖാക്കളെക്കുറിച്ചും ഏറെ പറയുന്നുണ്ട്. തിരുനബിയുടെ മുൻപിലെത്തിയ കവി ഒടുവിൽ അവിടുത്തോട് തവസ്സുൽ ചെയ്യുന്നു. അവിടുത്തെ ശഫാഅത്തുകളിൽ പ്രതീക്ഷകളർപ്പിക്കുന്നു.\n5. പാരായണത്തിലെ സംഗീതാത്മകത. (The Music)\nവല്ലാത്തൊരു മാസ്മരികത ബുർദ്ദയുടെ വരികൾക്കുണ്ട്. ഏതു നാട്ടുകാർ ഏതു രീതിയിൽ ആലപിക്കുമ്പോഴും അത് കർണ്ണാനന്തകരമായി അനുഭവപ്പെടുന്നു. ഹൃദയങ്ങൾ അനുഭൂതികളുടെ താളം പിടിക്കുന്നു. സംഗീതത്തിന് സാരോപദേശങ്ങളേക്കാൾ ചിലപ്പോൾ ഭക്ത മനസ്സുകളെ സ്വാധീനിക്കുവാൻ കഴിയും എന്ന് ബുർദ്ദ തെളിയിക്കുന്നു.\n6. സംശുദ്ധമായ ഭാഷ. (The Language)\nബുർദ്ദയുടെ ഭാഷ വലിയ ഭാഷാ പണ്ഡിതന്മാരെപ്പോലും അൽഭുതപ്പെടുത്തിയിട്ടുണ്ട്. "മീം" എന്ന അക്ഷരം കൊണ്ടാണ് ബുർദ്ദയുടെ എല്ലാ വരികളും അവസാനിക്കുന്നത്. പ്രാസത്തിനു വേണ്ടി മാത്രം എവിടെയും ഒരു വാക്കു പോലും ഉപയോഗിച്ചതായി നമുക്ക് തോന്നുകയേ ഇല്ല. ബുർദ്ദയുടെ ചില വരികളും ചില പ്രയോഗങ്ങളും അറബി ഭാഷയിൽ പഴമൊഴികൾ പോലെ ചിരപ്രതിഷ്ഠ നേടിയിട്ടുണ്ട്. ഉദാഹരണം:\nചില വർണ്ണനകൾ സാഹിത്യത്തിലെ അപൂർവ്വങ്ങളിൽ അപൂർവ്വങ്ങളായ പ്രയോഗങ്ങളാണ്. ഉദാഹരണം:\nആദ്യത്തെ വരിയിൽ മുത്തുകൾ തിരു ദന്തങ്ങളെ പോലെ എന്നാണ് പറയുന്നത്. രണ്ടാമത്തെ വരിയിൽ ദളങ്ങളിലൊളിച്ചിരിക്കുന്ന പുഷ്പം പടയങ്കിയിട്ട ഭടനെപ്പോലെ എന്നുമാണ് പറയുന്നത്. സാധാരണയായി മറിച്ചാണു പറയേണ്ടത്. സുന്ദരീ നീ പൂനിലാവു പോലെയിരിക്കുന്നു എന്നു പറയുന്നതിനേക്കാൾ ഭംഗി "പൂനിലാവു നിന്നെപ്പോലെയിരിക്കുന്നു" എന്നു പറയുമ്പോഴായിരിക്കും.\nചില വരികൾക്ക് പോസിറ്റീവായ ഒന്നിലേറെ അർത്ഥങ്ങൾ\nമറ്റു ചില പ്രയോഗങ്ങളും ഉപമകളും ബൂസൂരിക്ക് മാത്രം കഴിയുന്നതുമാണ്. ഉദാഹരണം:\n7. പാണ്ഡിത്യത്തിന്റെ പക്വത. (The wisdom)\nഒരു കവി എന്നതിനേക്കാൾ കൂടുതൽ ഇമാം ബൂസുരി(റ) തികഞ്ഞ പണ്ഡിതനും കൂടിയാണ്. ഖസീദതുൽ ഹംസിയ്യ അടക്കം അദ്ദേഹത്തിന്റെ മുഴുവൻ കവിതകൾ വായിച്ചാലും നമുക്കതു മൻസ്സിലാക്കുവാൻ കഴിയും. കൂടാതെ അദ്ദേഹം പ്രസിദ്ധ സൂഫി വര്യൻ അബുൽ അബ്ബാസ് അൽ മുർസിയുടെ ശിഷ്യനുമാണ്!.\n8. വിട്ടു വീഴ്ച്ചയില്ലാത്ത ആദർശം (The Idealism)\nമുസ്ലിംകൾ നൂറ്റാണ്ടുകളായി തുടർന്നു പോരുന്ന പരമ്പരാഗത വിശ്വാസത്തിൽ വിട്ടു വീഴ്ച്ച ചെയ്യാൻ തയ്യാറല്ലെന്ന് ബൂസ്വീരി തന്റെ വരികൾ കൊണ്ട് തെളിയിച്ചിട്ടുണ്ട്. അതേ സമയം അപദാനങ്ങളുടെയും പ്രശംസകളുടെയും പേരിൽ അതിർ വരമ്പുകൾ ലംഘിക്കാതിരിക്കാനും അദ്ദേഹം നിർദ്ദേശിച്ചിട്ടുണ്ട്. അതു കൊണ്ടാണ് അദ്ദേഹം പ്രത്യേകം ഇങ്ങനെ പറഞ്ഞത്:\nലോകത്തെ മറ്റേതു വിശ്വാസികളെയും പോലെ തന്റെ ആത്മീയവും ഭൗതികവുമായ പുരോഗതിക്ക് തിരുനബിയിൽ ബൂസ്വീരിയും പ്രതീക്ഷകളർപ്പിക്കുന്നു. അദ്ദേഹം പാടുന്നു:\nപോസ്റ്റ് ചെയ്തത് Mammootty Kattayad ല് 15:46 അഭിപ്രായങ്ങളൊന്നുമില്ല:\nവെളിച്ചം കണ്ടു; അൽ ഹംദുലില്ലാഹ്!!.\nകട്ടയാടിന്റെ ബുർദ വ്യാഖ്യാനം വെളിച്ചം കണ്ട വിവരം സന്തോഷ പൂർവ്വം അറിയിക്കുന്നു. പൂങ്കാവനം പബ്ലിക്കേഷനാണ് പുറത്തിറക്കിയത്, പ്രകാശന കർമ്മം കഴിഞ്ഞിട്ടില്ല. പുസ്തകത്തിന്റെ മുഖവില 250 രൂപയാണ്. പുസ്തകം ആവശ്യമുള്ളവർ പൂങ്കാവനം\nഏജന്റുമാരുമായി ബന്ധപ്പെടുകയോ, അഡ്രസ്സും ഫോൺ നമ്പറും വെച്ച് ബുർദകട്ടയാട് അറ്റ് ജിമെയിൽ ഡോട്ട് കോമിലേക്ക് മെയിൽ അയക്കുകയോ ചെയ്യുക.\nവയനാട് ജില്ലയിൽ മാനന്തവാടി താലുക്കിൽ കട്ടയാട് സ്വദേശി. ദുബായിൽ ഒരു ആർട്ട് ഗാലറിയിൽ അഡ്മിനിസ്ടേഷൻ അസിസ്റ്റന്റായി ജോലി ചെയ്യുന്നു. അറബി, മലയാളം കവിതകൾ ഇഷ്ട വിഷയം. കിട്ടുന്ന സമയങ്ങളിലധികവും പരിഭാഷകൾക്കും ഗ്രന്ഥരചനകൾക്കുമായി നീക്കി വെക്കുന്നു. സംഭവിച്ചതെല്ലാം നല്ലതിന്, ഇനി സംഭവിക്കാനിരിക്കുന്നതും നല്ലതിന് എന്നു വിശ്വസിക്കുന്നു.\nഎന്റെ വീക്ഷണം - ശൈഖ് മുഹമ്മദ് ബിൻ റാശിദ് - *എന്റെ വീക്ഷണം* *അതായത്* *പുരോഗതിയിലേക്കുള്ള പ്രയാണത്തിലെ വെല്ലുവിളികൾ* *ശൈഖ് മുഹമ്മദ് ബിൻ** റാശിദ് ആ**ൽ* *മഖ്‌തൂം* *അധ്യായം **– **ഒന്ന്* *മാനും സിംഹവു...\nതിരുനബി വചനങ്ങൾ - ഇമാം സുയൂഥി(റ)യുടെ അൽ ജാമിഅ് അൽ സഗീറിൽ നിന്ന് 25. പണ്ഡിതന്മാരെ നിങ്ങൾ പിന്തുടരുക. നിശ്ചയം പണ്ഡിതന്മാർ ദുനിയാവിലെ വിളക്കുകകളും പരലോകത്തെ ദീപങ്ങളുമാകുന്നു. ...


കോഴിക്കോടിനെ അടിമുടി മാറ്റും : മന്ത്രി പി.എ മുഹമ്മദ് റിയാസ്\nHomeGovtകോഴിക്കോടിനെ അടിമുടി മാറ്റും : മന്ത്രി പി.എ മുഹമ്മദ് റിയാസ്\nകോഴിക്കോട് : ജില്ലയെ അടിമുടി മാറ്റി ന്യൂ കോഴിക്കോടാക്കി മാറ്റുമെന്ന് പൊതുമരാമത്ത് വകുപ്പ് മന്ത്രി പി.എ മുഹമ്മദ് റിയാസ്. ആ മാറ്റത്തിനായി യോജിക്കുന്ന എല്ലാവരെയും യോജിപ്പിച്ച് നിർത്തും. സംസ്ഥാന സർക്കാരിന്റെ ഒന്നാം വാർഷികാഘോഷത്തിന്റെ ഭാഗമായി 'നാളെയുടെ കോഴിക്കോട്' എന്ന വിഷയത്തിൽ സംഘടിപ്പിച്ച സംവാദം ഉദ്ഘാടനം ചെയ്യുകയായിരുന്നു മന്ത്രി.\nകനോലി കനാൽ വികസനം സാധ്യമാവുന്നതോടെ യൂറോപ്യൻ മാതൃകയിലുള്ള നഗരമാക്കി ജില്ലയെ മാറ്റും. ഇതിനായി 1118 കോടി രൂപയാണ് സർക്കാർ ചെലവഴിക്കുക. നഗരത്തിൽ കോർപറേഷൻ ഉൾപ്പടെ വിഭാവനം ചെയ്ത പാർക്കിംഗ് പ്ലാസ അടക്കമുള്ള പ്രവർത്തനങ്ങൾ മുന്നോട്ട് കൊണ്ടു പോവും. മലയോര, ഇടനാട്, തീരദേശ മേഖലയുമായി ബന്ധപ്പെട്ട പ്രശ്നങ്ങൾ പരിഹരിക്കാനുള്ള ഇടപെടലുകളും സർക്കാർ നടത്തുമെന്നും മന്ത്രി പറഞ്ഞു.\nബേപ്പൂർ തുറമുഖവുമായി ബന്ധപ്പെട്ട് കൂടുതൽ വികസന പ്രവർത്തനങ്ങൾ നടപ്പിലാക്കിയാൽ മലബാറിലും കേരളത്തിലാകെയും അതിന്റെ കുതിപ്പുണ്ടാകും. കോഴിക്കോട് വിമാനത്താവളത്തിന്റെ വികസനത്തിന് സ്ഥലം ഏറ്റെടുക്കാനും ഫണ്ട് നീക്കിവെക്കാനും സർക്കാർ തീരുമാനിച്ചിട്ടുണ്ട്. രാമനാട്ടുകര മുതൽ വിമാനത്താവളം വരെയുള്ള റോഡ് വീതി കൂട്ടി നവീകരിക്കും. 2025 ഓട് കൂടി കാസർഗോഡ് മുതൽ തിരുവനന്തപുരം വരെയുള്ള ദേശീയപാതാ വികസന പ്രവർത്തനങ്ങൾ പൂർത്തിയാക്കാൻ സാധിക്കും.\nസിറ്റി ഇംപ്രൂവ്മെന്റ് പ്രൊജക്ടിന്റെ ഭാഗമായി ജില്ലയിൽ നിരവധി റോഡുകളും പാലങ്ങളും പുതുതായി വന്നു. ഈ രീതിയിൽ ഇനിയും മുന്നോട്ടു പോവേണ്ടതുണ്ട്. വാഹനപ്പെരുപ്പവും ജനസാന്ദ്രതയും വർദ്ധിക്കുന്ന സാഹചര്യത്തിൽ കെ-റെയിൽ പോലുള്ള ബദൽമാർഗങ്ങൾ കാലത്തിന് അനുസൃതമായി സർക്കാർ കൊണ്ടുവരികയാണ്.\nഎല്ലാ കെട്ടിടങ്ങളും ഭിന്നശേഷി സൗഹൃദമാക്കാനുള്ള പ്രവർത്തനങ്ങളാണ് നടക്കുന്നത്. മാനസികാരോഗ്യ കേന്ദ്രങ്ങളുടെ നടത്തിപ്പിൽ അടിമുടി മാറ്റങ്ങൾ വരുത്താനാണ് സർക്കാർ ഉദ്ദേശിക്കുന്നത്. സർവ്വ മേഖലകളിലും കാലത്തിന് അനുസൃതമായ നല്ല മാറ്റങ്ങൾ കൊണ്ടുവരും. തെരുവിൽ അലയുന്നവരെ പുനരധിവസിപ്പിക്കാനുള്ള പദ്ധതികൾ കോഴിക്കോട് കോർപറേഷനുമായി ചർച്ച ചെയ്ത് കൂടുതൽ ഊർജിതമാക്കാൻ തീരുമാനിച്ചിട്ടുണ്ട്. വലിയപങ്കാളിത്തമാണ് ഉൽപന്ന പ്രദർശന വിപണന മേളയിലും ആഘോഷ പരിപാടികളിലും അനുഭവപ്പെടുന്നതെന്നും പരിപാടിയുടെ സംഘാടനം അഭിനന്ദനാർഹമാണെന്നും മന്ത്രി പറഞ്ഞു.\nകാനത്തിൽ ജമീല എം.എൽ.എ ചടങ്ങിൽ അധ്യക്ഷത വഹിച്ചു. പൊതുമരാമത്ത് മേഖലയിൽ അത്ഭുതകരമായ മാറ്റങ്ങളാണ് ഉണ്ടാവുന്നത്. ടൂറിസം മേഖലയിൽ ഇനിയും വികസനങ്ങൾ ഉണ്ടാവേണ്ടതുണ്ട്. അതിന്റെ സാധ്യതകളെല്ലാം തെളിഞ്ഞുവന്നിട്ടുണ്ടെന്നും അവർ പറഞ്ഞു.\nടൂറിസവുമായി ബന്ധപ്പെട്ട അനന്തസാധ്യതകളെ മികച്ച രീതിയിൽ ഉപയോഗപ്പെടുത്തി ജില്ലയെ വിനോദ മേഖലയിലെ മർമ്മ പ്രധാനമായ ഇടമാക്കാൻ കഴിയുമെന്ന് ലിന്റോ ജോസഫ് എംഎൽഎ പറഞ്ഞു. മലയോര മേഖലയിലെ വികസനം ജില്ലയ്ക്ക് വലിയ സംഭാവന നൽകും. കാർഷിക മേഖലയിൽ പുതുതലമുറയ്ക്ക് കയറിവരാൻ കഴിയും വിധത്തിൽ പുതിയ പദ്ധതികളാണ് സർക്കാർ നടപ്പാക്കി വരുന്നത്. പുതുതലമുറയുടെ ആശയത്തിന് അനുസരിച്ച് വികസനകാര്യങ്ങളെ മുന്നോട്ടു കൊണ്ടുപോകാൻ കഴിയണമെന്നും അദ്ദേഹം പറഞ്ഞു.\n125 വർഷം പഴക്കമുള്ള കോഴിക്കോട് റെയിൽവേ സ്റ്റേഷന്റെ വികസനവും കോഴിക്കോട് നോർത്ത് റെയിൽവേ സ്റ്റേഷൻ എന്ന ആശയവും ചർച്ച ചെയേണ്ടതാണെന്ന് കോർപറേഷൻ ഡെപ്യൂട്ടി മേയർ മുസാഫർ അഹമ്മദ് പറഞ്ഞു. രണ്ടാം പിണറായി സർക്കാരിന്റെ പ്രധാന ലക്ഷ്യങ്ങളിൽ ഒന്ന് ഉന്നത വിദ്യാഭ്യാസ മേഖലയുടെ വികസനമാണെന്നും ഇതിന്റെ വലിയൊരു സാധ്യത കോഴിക്കോട് മെഡിക്കൽ കോളേജിനുണ്ട്. ഫൈൻ ആർട്സ് കോളേജ്, ഒരു സാംസ്കാരിക സമുച്ചയം, കോഴിക്കോട് മൊബൈലിറ്റി ഹബ്, സർക്കാർ സ്വകാര്യ പങ്കാളിത്തം ഉറപ്പാക്കിക്കൊണ്ട് അന്താരാഷ്ട്ര ഇവന്റുകൾ നടത്താൻ സാധിക്കുന്ന ഒരു കൺവെൻഷൻ സെന്റർ എന്നിവ സാധ്യമാക്കണമെന്നും അദ്ദേഹം പറഞ്ഞു.


കോവിഡ് പ്രതിസന്ധി ഗൾഫിൽ താൽക്കാലികം; തരണം ചെയ്ത് തിരിച്ചുവരും: യൂസഫലി | Gulf | Covid 19 | Manorama News\nകോവിഡ് പ്രതിസന്ധി ഗൾഫിൽ താൽക്കാലികം; തരണം ചെയ്ത് തിരിച്ചുവരും: യൂസഫലി\nകോവിഡ്–19നെ തുടർന്ന് ഗൾഫിലുണ്ടായ പ്രതിസന്ധി താൽക്കാലികമാണെന്നും അവ തരണം ചെയ്ത് കൂടുതൽ ശക്തിയോടെ തിരിച്ചുവരുമെന്നാണ് പ്രതീക്ഷയെന്നും പ്രമുഖ വ്യവസായിയും ലുലു ഗ്രൂപ്പ് ചെയർമാനുമായ എം.എ.യൂസഫലി. ലുലു അടക്കമുള്ള റിട്ടെയിൽ വ്യാപാരികൾ പ്രയാസങ്ങൾ നേരിടുന്നു. എല്ലാ മേഖലകളിലും പ്രതിസന്ധിയുണ്ട്. കുവൈത്ത് യുദ്ധാനന്തരം ഗൾഫിൽ എണ്ണവില കുത്തനെ താഴ്ന്നപ്പോഴും പിന്നീട് ആഗോള സാമ്പത്തിക മാന്ദ്യകാലത്തും ആളുകൾ ഭീതിപൂണ്ടിരുന്നു. എന്നാൽ, ഗൾഫ് ശക്തമായി തിരിച്ചുവന്നു. അന്ന് ഇന്ത്യയിലേയ്ക്ക് മടങ്ങിയ ലക്ഷക്കണക്കിന് പേർ വീണ്ടും എത്തി. അതുപോലെ ഇന്നത്തെ ബുദ്ധിമുട്ടുകളെല്ലാം മറികടന്ന് നല്ലൊരു നാളെയുണ്ടാകുമെന്ന് ഉറച്ച് വിശ്വസിക്കുന്നതായും അദ്ദേഹം സൂമിലൂടെ നടത്തിയ വാർത്താ സമ്മേളനത്തിൽ പറഞ്ഞു.\nഭക്ഷ്യവസ്തുക്കളുടെ ലഭ്യത ഉറപ്പുവരുത്തുന്നു\nബി.ആർ.ഷെട്ടിയുടെ പ്രശ്നമറിയില്ല; ജോയ് അറയ്ക്കലിനെ പരിചയമില്ല\nയുഎഇയിൽ സാമ്പത്തിക പ്രതിസന്ധിയിലായ ഇന്ത്യൻ ബിസിനസുകാരൻ ബി.ആർ.ഷെട്ടിയുടെ യഥാർഥ പ്രശ്നമെന്താണെന്ന് തനിക്കറിയില്ല എന്ന് യൂസഫലി പറഞ്ഞു. ഷെട്ടി വളരെ മിടുക്കനായ ബിസിനസുകാരനായിരുന്നു. പക്ഷേ, അദ്ദേഹത്തിന്റെ തകർച്ചയുടെ പിന്നിലെ കാരണം എനിക്കറിയില്ല. കോവിഡ് കാലത്ത് കെട്ടിടത്തിൽ നിന്ന് ചാടി ജീവനൊടുക്കിയ പ്രവാസി ബിസിനസുകാരൻ ജോയ് അറയ്ക്കലിനെ പരിചയമില്ലായിരുന്നു. മരിച്ചതിന് ശേഷമാണ് ഇൗ വ്യക്തിയെക്കുറിച്ച് അറിയുന്നത്. അതിന് ശേഷം മകൻ എന്നെ ബന്ധപ്പെട്ട് മൃതദേഹം നാട്ടിലെത്തിക്കാനുള്ള ചാർട്ടേർഡ് വിമാനത്തിന് അനുമതി ലഭിക്കാൻ സഹായിക്കണമെന്ന് അഭ്യർഥിച്ചു. മറ്റു പലരോടൊപ്പം ഞാനും ശ്രമിച്ചു. മൃതദേഹം നാട്ടിലേയ്ക്ക് കൊണ്ടുപോവുകയും ചെയ്തു. പിന്നീട് മകൻ വിളിച്ച് നന്ദിയും പറഞ്ഞു. അദ്ദേഹത്തിന്റെ പ്രശ്നവും എനിക്ക് അറിയില്ല–യൂസഫലി കൂട്ടിച്ചേർത്തു.\nനോർക്ക പ്രവർത്തന പരിമിതി\nഇന്ത്യയിലേയ്ക്ക് കൂടുതൽ വിമാന സർവീസുകൾ ആരംഭിക്കുന്നതിലും തടസ്സങ്ങളുണ്ട്. ഒരു വിമാനത്താവളത്തിൽ ഒരു ദിവസം എത്തേണ്ട യാത്രക്കാരുടെ എണ്ണത്തിലെ പരിമിതി, ഇവരെ ക്വാറന്റീൻ ചെയ്യിക്കാനുള്ള സംവിധാനം ഒരുക്കുന്നതിലെ പ്രയാസം, ചികിത്സ തുടങ്ങിയവയൊക്കെ പരിഗണനാർഹമാണ്.\nയുഎഇ ഭരണാധികാരികളുടെ മഹത്വം\nസ്വദേശികൾ, വിദേശികൾ എന്ന വ്യത്യാസമില്ലാതെയാണ് യുഎഇയിലെ ഭരണാധികാരികൾ കോവിഡ് കാലത്ത് ജനങ്ങളെ ചേർത്തുപിടിച്ചിരിക്കുന്നത്. മരുന്നും ഭക്ഷണവും ഉറപ്പാക്കുന്ന കാര്യത്തിൽ അവർ ഏറെ ജാഗരൂകരാണ്. അബുദാബി കിരീടാവകാശിയും യുഎഇ സായുധസേനയുടെ ഉപ സർവസൈന്യാധിപനുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാനും യുഎഇ വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ഷെയ്ഖ് മുഹമ്മദ് ബിൻ റാഷിദ് അൽ മക്തൂമും ഇക്കാര്യം വ്യക്തമാക്കിയിട്ടുണ്ട്.\nഇന്ത്യൻ പ്രവാസി ക്ഷേമനിധി\nഇന്ത്യൻ എംബസിയുടെ കമ്യൂണിറ്റി ക്ഷേമനിധി ഏതൊക്കെ രീതിയിൽ കൈകാര്യം ചെയ്യാൻ സാധിക്കും എന്ന കാര്യം എനിക്കറിയില്ല. ഒരു ജീവനക്കാരനോ തൊഴിലാളിയോ നാട്ടിലേയ്ക്ക് മടങ്ങുമ്പോൾ അയാൾക്ക് വിമാന ടിക്കറ്റ് നൽകേണ്ടത് ആ കമ്പനിയുടെ കടമയാണ്. എങ്കിലും പ്രയാസമനുഭവിക്കുന്നവർക്ക് വിമാന ടിക്കറ്റ് നൽകാനുള്ള ആവശ്യം അധികൃതരെ അറിയിക്കാൻ ശ്രമിക്കുമെന്നും യൂസഫലി പറഞ്ഞു.\nഗൾഫിൽ മറ്റൊരു യൂസഫലിയാകാൻ ശ്രമിക്കുന്ന ചെറുപ്പക്കാരോട് ഒരു കാര്യം മാത്രമേ ഉണർത്തിക്കാനുള്ളൂ– 46 വർഷത്തെ കഠിനപ്രയത്നത്തിലൂടെയാണ് ഞാൻ ഇന്നത്തെ യൂസഫലിയായിത്തീർന്നത്. പെട്ടെന്ന് എല്ലാം വെട്ടിപ്പിടിക്കാമെന്ന ചിന്ത തെറ്റാണ്. ആത്മാർഥ പരിശ്രമത്തിലൂടെ കാത്തിരിക്കുക. എന്നെക്കാൾ വലിയ ബിസിനസുകാരാകാൻ എല്ലാവർക്കും സാധിക്കട്ടെ എന്നാണ് പ്രാർഥനയെന്നും അദ്ദേഹം വ്യക്തമാക്കി.\nകൊറോണയ്ക്ക് ശേഷം എന്ത്; പ്രാര്‍ഥനയിലൂടെ ശാന്തി\nകൊറോണ വൈറസിന് ശേഷം ലോകത്തിന്റെ അവസ്ഥ എന്തെന്ന് നമുക്കാർക്കും നിർവചിക്കാനാവില്ല. ഇപ്പോഴത്തെ എന്റെ ഏറ്റവും വലിയ വിഷമങ്ങളിലൊന്ന് റമസാന്റെ അവസാന 10 ദിവസം മക്കയിലെ ഹറമിൽ ചെലവഴിക്കാൻ സാധിക്കുന്നില്ലല്ലോ എന്നതാണ്. എല്ലാവർക്കും വേണ്ടി റമസാനിന്റെ പുണ്യദിനങ്ങളിൽ പ്രാർഥിക്കുന്നുണ്ട്.\nനേരത്തെ വിമാന യാത്രക്കിടെ മാത്രമേ വായിക്കുമായിരുന്നുള്ളൂ. എന്നാലിപ്പോൾ വായനയ്ക്ക് കൂടുതൽ സമയം കണ്ടെത്തുന്നതായും പ്രശസ്തമായ പല ഗ്രന്ഥങ്ങളും വായിച്ചു കഴിഞ്ഞതായും യൂസഫലി പറഞ്ഞു. 1980കളിലാണ് വായന ആരംഭിച്ചത്. ചരിത്രപുസ്തകങ്ങളും തത്ത്വചിന്തകളുമാണ് കൂടുതലും വായിക്കുന്നത്. മഹാന്മാരുടെ ജീവിതം പലപ്പോഴും അത്ഭുതപ്പെടുത്തുന്നു. ബിസിനസിൽ നിന്ന് മാറി ആത്മീയതയിലാണ് കോവിഡ് കാലത്തെ ശ്രദ്ധ–പല മഹാന്മാരുടെയും വാക്കുകൾ ഉദ്ധരിച്ചുകൊണ്ട് അദ്ദേഹം പറഞ്ഞു.


പെറൂവിയൻ മരുഭൂവിലെ തിമിംഗില ചിത്രം ! – Palathully\nby പലതുള്ളി December 2, 2017 188 പേർ വായിച്ചു\nപെറു മരുഭൂമിയിൽ കണ്ടെത്തിയ ഒരു ജിയോഗ്ലിഫ് ഒരു കൊലയാളി തിമിംഗലമാണെന്ന് ഗവേഷകർ സ്ഥിരീകരിച്ചു. പുരാതന ജിയോഗ്ലിഫുകളുടെ പരമ്പരയ്ക്ക് പേരുകേട്ട നാസക ലൈനിനരികിലെ കുന്നിലാണ് ഇത് ഉള്ളത് . 1960 കളിൽ നടത്തിയ ജർമ്മൻ ഗവേഷണത്തിന്റെ അടിസ്ഥാനത്തിൽ 1970 കളിൽ അച്ചടിച്ച ജിയോഗ്ലിഫുകളുടെ ഒരു പുരാവസ്തുശാസ്ത്ര കാറ്റലോഗിൽ ഇത് ഇക്ക പ്രവിശ്യയിലാണ് ഇതുള്ളത് എന്ന് രേഖപ്പെടുത്തിയിരുന്നെങ്കിലും സൈറ്റിന്റെ സ്ഥാനം കണ്ടെത്താനായിരുന്നില്ല .\n“അത് കണ്ടെത്താൻ എളുപ്പമായിരുന്നില്ല, കാരണം [ലൊക്കേഷൻ, വിവരണം] ഡാറ്റ ശരിയായിരുന്നില്ല, എനിക്ക് പ്രതീക്ഷ നഷ്ടപ്പെട്ടു,” ആർക്കിയോളജിസ്റ്റ് Johny Isla പറഞ്ഞു. ഏതാനും മാസങ്ങൾക്ക് ശേഷമാണ് ഞാൻ തിരച്ചിൽ ഏരിയ വികസിപ്പിച്ചത് , ഏതാനും മാസങ്ങൾക്കുള്ളിൽ അത് കണ്ടെത്തുകയും ചെയ്തു, “2015 ജനുവരിയിൽ ഐസ്ല കൂട്ടിച്ചേർത്തു. ജർമൻ ആർക്കിയോളജിക്കൽ ഇൻസ്റ്റിറ്റിയൂട്ടിന്റെ നോൺ-യൂറോപ്യൻ കൾച്ചറൽ കമ്മീഷൻ (KAAK) ന്റെ കമ്മീഷൻഡ് ഓഫ് ഗവേഷകരാണ് ഈ സ്ഥാപനം. പെറുവിയൻ പാരമ്പര്യമനുസരിച്ച്, വലിയ കടൽ ജീവികൾ ഒരു ശക്തമായ, സെമി-മിത്തിക് ജീവിയായി കരുതപ്പെടുന്നു. നാസകാ കാലഘട്ടത്തിലെ ഏറ്റവും പഴക്കമേറിയ ജിയോ ഗ്ലിഫ് ആണ് ഇത്. “നാസ പാൽപ പ്രോജക്റ്റ് തലവൻ കെഎക്കിയുടെ പുരാവസ്തു ഗവേഷകനായ മാർക്കസ് റെൻഡെൽ, ജർമൻ ദിനപ്പത്രം വെൽറ്റിനോട് പറഞ്ഞു.\n1500 ജിയോഗ്ലിഫുകൾ നിർമ്മിച്ച നാസ്‌ക്കാ ലൈനുകളിൽ ഭൂരിഭാഗവും ക്രി.മു. 200 മുതൽ 600 എ.ഡി വരെയുള്ളവയാണ്. ഒരു വലിയ സമുദ്ര സസ്തനിയുടെ ചിത്രം നാസ ഡസേർട്ടിന്റെ ഒരു മലയിൽ എന്തുകൊണ്ടാണ് ചിത്രീകരിച്ചിരിക്കുന്നത് എന്നതിനെക്കുറിച്ച് ശാസ്ത്രജ്ഞൻമാർക്ക് ഇത് വരെ ഒരു തീരുമാനത്തിൽ എത്താൻ കഴിഞ്ഞിട്ടില്ല എന്നതാണ് സത്യം . പുരാതന കലാസൃഷ്ടികളിൽ വിവിധ ചിഹ്നങ്ങളും ഒരു “ട്രോഫി തലയും” ഉണ്ട്. അതിനാൽ ഇതിനു മതപരമായ പ്രാധാന്യം കണ്ടേക്കാം എന്നും കരുതുന്നു .


അവയവം - വിക്കിപീഡിയ\n(Organ (anatomy) എന്ന താളിൽ നിന്നും തിരിച്ചുവിട്ടതു പ്രകാരം)\nഒരു പ്രത്യേകധർമം നിർവഹിക്കുന്ന വ്യതിരിക്ത ശരീരഭാഗമാണ് അവയവം. പരസ്പരബദ്ധമായ ഒരു പറ്റം കലകൾ (tissues) ചേർന്നതാണ് ഓരോ അവയവവും. ഒന്നോടൊന്നു കൂടിച്ചേരാതെ വേറിട്ടുനില്ക്കുന്നത് എന്നാണ് 'അവയവ' ശബ്ദത്തിന്റെ അർഥം. ജീവന്റെ എല്ലാ പ്രത്യേക സ്വഭാവങ്ങളും പ്രദർശിപ്പിക്കുന്ന ഏറ്റവും ചെറിയ ഘടകമാണ് കോശം. ഒരേ ധർമമുള്ള കോശങ്ങളുടെ സമൂഹത്തെ കല എന്നു വിളിക്കുന്നു. അവയവം എന്നത് കുറേക്കൂടി ബൃഹത്തായ ഒരു ഘടനാവിശേഷമാണ്. നഗ്നനേത്രങ്ങളാൽ കാണാൻ കഴിയുന്ന ഇത് രണ്ടോ അതിലധികമോ കലകൾ ചേർന്നുണ്ടാകുന്നു. ഒരു ശരീരധർമം നിർവഹിക്കാൻ സഹകരിച്ചു പ്രവർത്തിക്കുന്ന ഒരുകൂട്ടം അവയവങ്ങളാണ് അവയവവ്യൂഹം എന്ന പേരിലറിയപ്പെടുന്നത്. ഉദാഹരണത്തിന് അന്നനാളി, ആമാശയം, കരൾ തുടങ്ങിയ അവയവങ്ങൾ ചേർന്നു ദഹനേന്ദ്രിയവ്യൂഹം രൂപംകൊള്ളുന്നു. രക്തപര്യയനവ്യൂഹത്തിലെ അവയവങ്ങളാണ് ഹൃദയം, ധമനികൾ, സിരകൾ, കാപ്പിലറികൾ എന്നിവ. ഇല, തണ്ട്, വേര് എന്നിവ സസ്യങ്ങളുടെ വളർച്ചയ്ക്കാവശ്യമായ ശരീരഭാഗങ്ങളാണ്; പുഷ്പങ്ങൾ പ്രജനനാവയവങ്ങളും.\n3 വിവിധതരം അവയവങ്ങൾ.\nഅവയവങ്ങൾ, വിശേഷിച്ചും മൃഗങ്ങളിൽ, ഘടനയുടെ കാര്യത്തിൽ വൈവിധ്യം നിറഞ്ഞവയാണ്. തലമുറകളിലൂടെ ആവർത്തിക്കപ്പെട്ട പ്രകൃതിനിർധാരണത്തിന്റെ (natural selection) ഫലമാണിത്. അവയവങ്ങൾ കുറവും ലളിതവുമായിരിക്കുമ്പോൾ ഒരേ അവയവത്തിനു പല ധർമങ്ങളുണ്ടായിരിക്കുക സ്വാഭാവികമാണ്. എന്നാൽ സാധാരണഗതിയിൽ ഓരോ പ്രത്യേകധർമത്തിനും പ്രത്യേകാവയവങ്ങളോ അവയവഭാഗങ്ങളോ ഉള്ളതായാണ് കണ്ടുവരുന്നത്. പരിണാമചരിത്രത്തിൽ ഏറ്റവും മുകളിലത്തെ പടിയിൽ എത്തിനില്ക്കുന്ന മനുഷ്യനെ സംബന്ധിച്ചിടത്തോളം ഇതു വളരെ ശരിയായിരിക്കുന്നു. ദഹനേന്ദ്രിയത്തിന്റെ ഏറ്റവും ലളിതമായ രൂപമാണ് അമീബയിലും മറ്റു പ്രോട്ടോസോവ(Protozoa)കളിലും കാണുന്നത്. സ്പോഞ്ചുകളിലും (Sponges) മണ്ണിരകളിലും ഇതു കുറേക്കൂടി പുരോഗമിച്ചിരിക്കുന്നു. പരിണാമഫലമായി ഉയർന്ന ജന്തുക്കളിലും മനുഷ്യനിലും വിവിധഭാഗങ്ങളുള്ള ഭിന്നാവയവങ്ങൾ ചേർന്നാണ് ദഹനേന്ദ്രിയവ്യൂഹം രൂപംകൊണ്ടിരിക്കുന്നത്.\nശരീരത്തിൽ അവയവങ്ങളുടെ സ്ഥാനം അവയുടെ ധർമത്തിന് ഏറ്റവും അനുയോജ്യമായവിധത്തിലായിരിക്കും. അവയവങ്ങളുടെ ആകൃതി, ഘടന, രൂപം എന്നിവ നിർണയിക്കുന്നതും പ്രധാനമായി അവയുടെ ധർമംതന്നെ. അണ്ഡവിഭജനാരംഭത്തോടെ പ്രാവർത്തികമാകുന്ന പല യാന്ത്രികതത്ത്വങ്ങളും തുടർച്ചയായ പ്രകൃതിനിർധാരണത്തിലൂടെ ജീവജാലങ്ങളുടെ സമമിതിയെയും ക്രമീകരണത്തെയും നിയന്ത്രിച്ചുവരുന്നു. സമമിതി രണ്ടുതരമുണ്ട്: സസ്യങ്ങളിലും താഴ്ന്നതരം ജീവികളിലും കാണപ്പെടുന്ന ആരീയസമമിതിയും (radial or axial symmetry), ആർത്രോപ്പോഡുകളിലും കശേരുകികളിലും (Vertebrates) കാണപ്പെടുന്ന ദ്വിപാർശ്വസമമിതിയും (bilateral symmetry). എന്നാൽ ബാഹ്യമായി കാണുന്ന ദ്വിപാർശ്വസമമിതി പലപ്പോഴും ആന്തരികാവയവങ്ങളെ ബാധിക്കാറില്ല. ചില പ്രോട്ടോസോവകളിൽ ഗോളാകാര (spherical) സമമിതിയും കാണുന്നുണ്ട്.\nഒരു അവയവത്തിന്റെ രൂപവത്കരണത്തിനു സഹായിക്കുന്ന ഓരോ കലയ്ക്കും പ്രത്യേക സ്ഥാനവും ധർമവും ഉണ്ടായിരിക്കും. ഒരു പ്രത്യേക കലയ്ക്കായിരിക്കും ആ അവയവത്തിന്റെ പരമമായ ധർമത്തിന്റെ ചുമതല. മറ്റു കലകൾ അതിന്റെ സഹായകഘടകങ്ങളായിരിക്കും. ദഹനേന്ദ്രിയവ്യൂഹം പരിശോധിച്ചാൽ ദഹനവും അവശോഷണവും പോഷകകോശങ്ങൾ (nutritive cells) നിർവഹിക്കുന്നതായി കാണാം. ആഹാരത്തെ മുന്നോട്ടു നയിക്കുന്ന മാംസപേശികൾ, ദഹനത്തിനുശേഷം പോഷകവസ്തുക്കൾ വലിച്ചെടുത്ത് ശരീരത്തിന്റെ വിവിധ ഭാഗങ്ങളിലെത്തിക്കുന്ന രക്തക്കുഴലുകൾ, പലതരം കോശങ്ങളുടെ പ്രവർത്തനം ഏകോപിപ്പിക്കുന്ന നാഡീകല, നാനാതരം കോശങ്ങളെ ചേർത്തു നിർത്തുന്ന സംയോജകകല (connective tissue) ഇവയൊക്കെ സഹായഘടകങ്ങളാണ്. മറ്റൊരു അവയവമായ കണ്ണിൽ നാഡികളുടെ ഒരു മിശ്രപാളിയായ (complex layer of nerve elements) ദൃഷ്ടിപടലം (retina) ആണ് പ്രധാനഭാഗം. പ്രകാശരശ്മികൾ ദൃഷ്ടിപടലത്തിൽ പതിച്ച് നാഡികളെ (nerves) ഉത്തേജിപ്പിക്കുന്നു. നാഡീ-ആവേഗങ്ങൾ (nerve impulses) തലച്ചോറിലെത്തിക്കുന്ന നാഡീതന്തുക്കൾ (nerve fibres), പ്രകാശരശ്മികളെ ദൃഷ്ടിപടലത്തിലേക്കു കേന്ദ്രീകരിക്കുന്ന സുതാര്യകാചം (lens), കണ്ണിനെ പരിരക്ഷിക്കുകയും വിവിധ കലകളെ ഒന്നിച്ചു ചേർക്കുകയും ചെയ്യുന്ന സംയോജകകല, കണ്ണിന്റെ ചലനം സാധ്യമാക്കുന്നതും കണ്ണിലേക്കു വീഴുന്ന പ്രകാശരശ്മികളുടെ അളവ് നിയന്ത്രിക്കുന്നതുമായ മാംസപേശികൾ, രക്തക്കുഴലുകൾ എന്നിവയാണ് കണ്ണിന്റെ പ്രവർത്തനത്തെ സഹായിക്കുന്ന മറ്റു ഘടകങ്ങൾ.\nവിഭിന്ന സാഹചര്യങ്ങളിൽ ജീവിക്കുന്ന വ്യത്യസ്തസ്വഭാവികളായ ജന്തുക്കളുടെ അവയവങ്ങൾക്കു വൈവിധ്യമുണ്ടായിരിക്കും. ഉദാഹരണത്തിന് ജലജീവികളുടെ ചലനാവയവങ്ങൾ പത്രങ്ങളായിരിക്കുമ്പോൾ(fin), പക്ഷികളിൽ അതേ അവയവം ചിറകുകളായും(wing) കരയിൽ ജീവിക്കുന്നവയിൽ കാലുകളും കൈകളുമായും രൂപാന്തരപ്പെട്ടിരിക്കുന്നു. കശേരുകികളുടെ പാർശ്വാംഗങ്ങൾ (lateral appendages) ഓടുക, ചാടുക, നീന്തുക, പറക്കുക, പിടിച്ചു തൂങ്ങുക തുടങ്ങിയ കൃത്യങ്ങൾക്ക് അനുയോജ്യമായ വിധത്തിൽ രൂപഭേദം പ്രാപിക്കുന്നതിനു തെളിവാണ് ഇത്. മനുഷ്യന്റെ കൈ, പക്ഷികളുടെ ചിറക്, കുതിരയുടെ മുൻകാലുകൾ, തിമിംഗിലത്തിന്റെ ഫ്ളിപ്പറുകൾ (flippers) എന്നിവ വ്യത്യസ്തമാണെന്നു തോന്നാമെങ്കിലും ഇവയുടെ എല്ലുകൾ, സിരകൾ, മാംസപേശികൾ, നാഡികൾ എന്നിവ സൂക്ഷ്മമായി പഠിക്കുമ്പോൾ ഇവയുടെ ഘടനാസാമ്യം ബോധ്യമാകും. ഈ സാമ്യം പൊതുവായ ഒന്നിൽനിന്നു രൂപമെടുക്കുന്നതുകൊണ്ടുള്ളതാകാം. പലപ്പോഴും ഇവയുടെ ധർമവും ഒരേതരത്തിലാകുന്നു (ഉദാ. നായ്, തവള, പല്ലി ഇവയുടെ മുൻകാലുകൾ). മനുഷ്യന്റെ കൈ, പക്ഷിയുടെ ചിറക്, മാനിന്റെ മുൻകാലുകൾ എന്നിവ ഒരേ സമയത്ത് വ്യത്യസ്തരീതിയിലുള്ള കൃത്യങ്ങൾ നിർവഹിക്കുന്നു. സസ്യങ്ങളിലും ഈ സ്ഥിതിവിശേഷം കാണാം. വരണ്ട ഭൂമിയിൽ വളരുന്ന ചെടികളിലെ മുള്ളുകൾ സാധാരണ ചെടികളിൽ കാണുന്ന ഇലകൾക്കോ ശാഖകൾക്കോ പകരമുള്ളവയാകാം. ഡാൻഡെലിയോൺ (Dandelion) പൂവും പൈൻ മരത്തിന്റെ കോണും ഉദ്ഭവപരമായി ഒന്നുതന്നെ (homologous structure).\nഅപ്പെൻഡിക്സ് (Vermiform appendix), സീക്കം (Caecum) തുടങ്ങിയ അവയവങ്ങൾ മനുഷ്യനിൽ വളരെ ചെറുതായും ഉപയോഗശൂന്യമായും ആണ് കാണപ്പെടുന്നത്. മുയൽ തുടങ്ങിയ ചില ജന്തുക്കളിൽ ഇവ വളരെ വികസിച്ച അവസ്ഥയിലും ദഹനേന്ദ്രിയവ്യൂഹത്തിലെ പ്രവർത്തനക്ഷമമായ ഒരു ഭാഗമായും കാണാം. നിമേഷകപടലം (nictitating membrane) അഥവാ മൂന്നാമത്തെ കൺപോള മനുഷ്യനിൽ കാണപ്പെടുന്നില്ല. പക്ഷേ പക്ഷികൾ, ഇഴജന്തുക്കൾ, ഉഭയജീവികൾ (Amphibians) എന്നിവയിൽ ഇതു കൂടുതൽ വികസിച്ചിരിക്കുന്നു. ചെവികളും വാലുകളും ചലിപ്പിക്കുന്നതിനുള്ള മാംസപേശികൾ പല കശേരുകികളിലും നന്നായി പ്രവർത്തിക്കുന്നുവെങ്കിലും മനുഷ്യനിൽ പ്രായേണ പ്രവർത്തനശൂന്യമാണ്. മുൻതലമുറക്കാരിൽ ഉണ്ടായിരുന്നതും ഉപയോഗരാഹിത്യം മൂലം ശോഷിച്ചുപോയതുമായ ഈ അവയവങ്ങൾ പാരമ്പര്യസിദ്ധിമൂലമാണ് കാണാനിടയാകുന്നത്. മനുഷ്യനിൽ കാണുന്ന 150-ഓളം 'അവശോഷാവയവങ്ങൾ' (vestigial organs) പരിണാമസിദ്ധാന്തത്തിനു തെളിവായി നിലനില്ക്കുന്നു. ഭ്രൂണത്തിലും ഇപ്രകാരമുള്ള അവശോഷാവയവങ്ങൾ കാണാം. ഉരുളക്കിഴങ്ങിന്റെ 'കണ്ണി'ന് അടുത്തുകാണുന്ന സൂക്ഷ്മമായ ഇലകൾ, കള്ളിച്ചെടിയുടെ മുള്ളുകൾ എന്നിവ സസ്യങ്ങളിലെ അവശോഷാവയവങ്ങൾക്ക് ഉദാഹരണങ്ങളാണ്. ഒരേതരത്തിൽ ഉദ്ഭവിച്ച അവയവങ്ങളിൽ കാണുന്ന ഉപരിപ്ളവമായ വ്യത്യാസങ്ങളും അവയുടെ ധർമങ്ങളിലുള്ള വ്യത്യാസങ്ങളും ജൈവപരിണാമത്തെയാണ് സൂചിപ്പിക്കുന്നത്.\nമനുഷ്യനിൽ പ്രധാനമായി എട്ട് അവയവവ്യൂഹങ്ങളാണ് പ്രവർത്തിക്കുന്നത്. അസ്ഥിവ്യൂഹം, പേശീവ്യൂഹം എന്നിവ ശരീരത്തിനു താങ്ങും സംരക്ഷണവും ചലനക്ഷമതയും നല്കുന്നു; ദഹനേന്ദ്രിയവ്യൂഹം കഴിക്കുന്ന ഭക്ഷണത്തിലെ പോഷകപദാർഥങ്ങളെ ശരീരത്തിലേക്ക് അവശോഷണം ചെയ്യത്തക്കവണ്ണം രൂപാന്തരപ്പെടുത്തുന്നതിനും രക്തചംക്രമണവ്യൂഹം ഓക്സിജൻ, പോഷകസാധനങ്ങൾ എന്നിവയുടെ സംവഹനത്തിനും വിസർജ്യവസ്തുക്കളുടെ നിഷ്കാസനത്തിനും സഹായിക്കുന്നു. ശ്വസനേന്ദ്രിയവ്യൂഹം ശ്വാസകോശങ്ങൾക്കകത്തുവെച്ച് വാതകങ്ങളുടെ പരസ്പരമാറ്റം നടക്കുന്നതിനും ശബ്ദം പുറപ്പെടുവിക്കുന്നതിനും സഹായിക്കുന്നു. വിസർജനേന്ദ്രിയവ്യൂഹം ശാരീരികപ്രവർത്തനങ്ങളുടെ ഫലമായുണ്ടാകുന്ന വിസർജ്യപദാർഥങ്ങൾ പുറംതള്ളുവാൻ ഉപകരിക്കുന്നു. പ്രജനനവ്യൂഹം വംശവർധനവിനു കാരണമാകുന്നു; നാഡീവ്യൂഹം, അന്തഃസ്രാവിവ്യൂഹം എന്നിവ എല്ലാ വ്യൂഹങ്ങളുടെയും പരസ്പരസഹകരണത്തിനു സഹായിക്കുന്നു.\nസവിശേഷവും എന്നാൽ പരിമിതവുമായ ധർമങ്ങളുള്ള ചില 'അപ്രധാനാവയവ'ങ്ങളും (lesser organs) ശരീരത്തിൽ കാണപ്പെടുന്നു. ഇവയെ സംബന്ധിച്ച പ്രധാന കണ്ടുപിടിത്തങ്ങൾ നടത്തിയവരുടെ പേരുകളുമായി ബന്ധപ്പെട്ടാണ് ഇവ അറിയപ്പെടുന്നത്. ജേക്കബ്സൺ അവയവം (Jacobson's Organ); മനുഷ്യനിൽ അപുഷ്ടമായി കാണപ്പെടുന്നതെങ്കിലും നാല്ക്കാലികളിൽ വളരെയധികം വികാസം പ്രാപിച്ചിട്ടുള്ള ഒരു ഘ്രാണേന്ദ്രിയം (organ of smell); കോർട്ടി അവയവം (Organ of Corti); ചെവിയിലെ കോക്ളിയാർ നാള(cochlear duct)ത്തിൽ കാണപ്പെടുന്നതും ശബ്ദഗ്രഹണസംബന്ധിയുമായ ഒരു അവയവം. 'സ്പൈറൽ അവയവം' എന്നും ഇതിനു പേരുണ്ട്); ഗോൾഗി അവയവം (Organ of Golgi); സ്നായു (tendon) വിനടുത്ത് പേശിയുടെ ഉപരിഭാഗത്തായി കാണപ്പെടുന്ന ഒരു അഗ്രാവയവം) തുടങ്ങിയവ അപ്രധാനാവയവങ്ങൾക്ക് ഉദാഹരണങ്ങളാണ്.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അവയവം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അവയവം&oldid=2950188" എന്ന താളിൽനിന്ന് ശേഖരിച്ചത്


സര്‍ക്കാര് വകുപ്പുകള്‍ക്ക് വൈദ്യുത വാഹനങ്ങള് നിര്‍ബന്ധം; പക്ഷേ ചാര്‍ജിങ് സ്റ്റേഷനുകളില്ല | Government Departments Turns To Electric Vehicles| Insufficient Charging Stations\nJul 27, 2020, 12:57 PM IST\nപെട്രോള്, ഡീസല് വാഹനങ്ങള് വാടകയ്ക്ക് എടുക്കുന്നത് തടഞ്ഞുകൊണ്ട് ഉത്തരവ് ഇറക്കിക്കഴിഞ്ഞു.\nവൈദ്യുതവാഹനങ്ങള് മാത്രം വാടകയ്ക്ക് എടുത്താല് മതിയെന്ന നിര്‍ദേശം സര്‍ക്കാര് വകുപ്പുകളെയും പൊതുമേഖലാ സ്ഥാപനങ്ങളെയും വലയ്ക്കുന്നു. ചാര്‍ജിങ് സെന്ററുകള് ഇല്ലാത്തതിനാല് ദൂരയാത്രകളിലാണ് ബുദ്ധിമുട്ട്. പൊതു ചാര്‍ജിങ് സെന്ററുകള് ആരംഭിക്കാനുള്ള നീക്കം വൈദ്യുതിബോര്‍ഡ് ആരംഭിച്ചിട്ടേയുള്ളൂ. അനെര്‍ട്ടാണ് നോഡല് ഏജന്‍സി.\nപെട്രോള്, ഡീസല് വാഹനങ്ങള് വാടകയ്ക്ക് എടുക്കുന്നത് തടഞ്ഞുകൊണ്ട് ഉത്തരവ് ഇറക്കിക്കഴിഞ്ഞു. ഡീസല് വാഹനങ്ങളെ അപേക്ഷിച്ച് വൈദ്യുതവാഹനങ്ങള്‍ക്ക് വാടക കൂടുതലാണെന്നതാണ് മറ്റൊരു ന്യൂനത. സര്‍ക്കാര്‍വകുപ്പുകള് പുതുതായി വാങ്ങുന്നതില് പത്തുശതമാനം വൈദ്യുത വാഹനങ്ങള് ആയിരിക്കണമെന്നതാണ് മറ്റൊരു നിബന്ധന.\n6.5 ലക്ഷത്തിന് ചെറുകാറുകള് ലഭിക്കും. 600-700 കിലോമീറ്ററില് താഴെ പ്രതിമാസ ഉപയോഗമുള്ള ഡിപ്പാര്‍ട്ടുമെന്റുകളുണ്ട്. ഇവയ്ക്ക് 3500-4000 രൂപ ഇന്ധനച്ചെലവ് മതിയാകും. എന്നാല്, വൈദ്യുതകാറുകള് വാങ്ങണമെങ്കില് 11 ലക്ഷം രൂപയെങ്കിലും ചെലവിടേണ്ടിവരും. പട്രോളിങ് ഉള്‍പ്പെടെയുള്ള ഉപയോഗങ്ങള്‍ക്ക് വൈദ്യുത വാഹനങ്ങള് ലാഭകരമാണ്.\nമോട്ടോര്‍വാഹനവകുപ്പ് 60 ടാറ്റ നെക്‌സണ് കാറുകള് അനെര്‍ട്ടില്‍നിന്ന് വാടകയ്ക്ക് എടുക്കുന്നുണ്ട്. ഒരു കാറിന് മാസം 32,500 രൂപയാണ് വാടക. ഡ്രൈവറുടെ ശമ്പളംകൂടി കണക്കിലെടുക്കുമ്പോള് 58,000 രൂപ ചെലവ് വരും. ഇന്ധനച്ചെലവും ഡ്രൈവറും അടക്കം 3000 കിലോമീറ്റര് ഓടാന് ഇപ്പോള് ബൊലേറോ വാടകയ്ക്ക് എടുത്തിട്ടുള്ളത് 98,000 രൂപയ്ക്കാണ്.\nContent Highlights: Government Departments Turns To Electric Vehicles,Insufficient Charging Stations


ചികിത്സാ പിഴവ്: മലയാളി പ്രവാസി അജ്മാനിൽ മരിച്ചു; കുടുംബത്തിന് നഷ്ടപരിഹാരമായി2കോടി രൂപ നൽകണമെന്ന് വിധിച്ച് കോടതി - BIGNEWSLIVE | Latest Malayalam News\nചികിത്സാ പിഴവ്: മലയാളി പ്രവാസി അജ്മാനിൽ മരിച്ചു; കുടുംബത്തിന് നഷ്ടപരിഹാരമായി2കോടി രൂപ നൽകണമെന്ന് വിധിച്ച് കോടതി\nദുബായ്: ചികിത്സാപിഴവു മൂലം പ്രവാസി മലയാളി അജ്മാനിൽ മരിച്ച കേസിൽ കുടുംബത്തിന് നഷ്ടപരിഹാരമായി പലിശയടക്കം 10.5 ലക്ഷം ദിർഹം (ഏകദേശം2കോടി രൂപ) നൽകാൻ അജ്മാൻ കോടതി വിധിച്ചു. മെക്കാനിക്കൽ സൂപ്പർവൈസർ ആയിരുന്ന കൊല്ലം മുണ്ടയ്ക്കൽ സ്വദേശി അലോഷ്യസ് മെൻഡസ് (40) മരിച്ച കേസിലാണ് കോടതിയുടെ വിധി.\nനെഞ്ചുവേദനയെ തുടർന്ന് അലോഷ്യസ് അജ്മാനിലെ ആശുപത്രിയിൽ ചികിത്സ തേടിയിരുന്നു. എന്നാൽ മരുന്ന് നൽകി ഡോക്ടർ തിരിച്ചയച്ചു. വീട്ടിലെത്തി നാല് മണിക്കൂറിനു ശേഷം കുഴഞ്ഞുവീഴുകയായിരുന്നു. തൊട്ടടുത്തുള്ള മറ്റൊരു ആശുപത്രിയിൽ എത്തിച്ചെങ്കിലും മരണം സംഭവിച്ചു. ഹൃദയാഘാതമാണു മരണകാരണമെന്നായിരുന്നു മെഡിക്കൽ റിപ്പോർട്ട്.\nഇതോടെ യുവാവ് ആദ്യം ചികിത്സ തേടിയ ആശുപത്രിയിലെ ഡോക്ടറുടെയും ആശുപത്രിയുടെയും വീഴ്ചകൾ സ്ഥിരീകരിച്ച റിപ്പോർട്ടിന്റെ അടിസ്ഥാനത്തിലാണ് കോടതി വിധി.\nTags: Gulf PravasiPravasi MalayaliPravasi newsuae pravasi\nഒമാനിൽ സ്വദേശിവത്കരണം കർശ്ശനമാക്കാൻ ശുപാർശ; കൂടുതൽ തൊഴിൽ തസ്തികകളിലേക്ക് വ്യാപിപ്പിക്കും; പ്രവാസികൾക്ക് തിരിച്ചടി\nആൺകുഞ്ഞിനെ വളർത്താൻ മോഹം; സൗദി വനിത മോഷ്ടിച്ചത്3കുഞ്ഞുങ്ങളെ; 27 വർഷത്തിന് ഒടുവിൽ കള്ളം പൊളിഞ്ഞു; സ്വന്തം മാതാപിതാക്കളെ തേടി യുവാക്കൾ\nതൃശ്ശൂരില് വാഹനാപകടത്തില് യുവതി മരിച്ചു\n'എല്ലാവര്‍ക്കും 2020 വളരെ മികച്ച വര്‍ഷമാകട്ടെ' ; ആരാധകര്‍ക്ക് പുതുവത്സരാശംസകള് നേര്‍ന്ന് 'വിരുഷ്‌ക'\nപ്ലാസ്റ്റിക് പ്ലേറ്റും ഗ്ലാസുമില്ലാതെ ഇനി ‘ഹരിതകല്യാണം’; ഭക്ഷണം വിളമ്പാന് ഹരിതസേനയുടെ ‘പാള പ്ലേറ്റുകള്’\nമഴക്കാലത്ത് വീടുകളില് പാമ്പ് കയറാതിരിക്കാന് ഇക്കാര്യങ്ങള് ശ്രദ്ധിക്കാം\nവിനയന്റെ സിനിമയ്ക്കായി വാങ്ങിയ അഡ്വാന്‍സ് മുകേഷ് തിരിച്ചു കൊടുപ്പിച്ചു; മോഹന്‍ലാല് ഇടപെട്ടതുകൊണ്ട് കൂടുതല് വെളിപ്പെടുത്തുന്നില്ലെന്നും ഷമ്മി തിലകന്


ചോരയ്‌ക്കെന്ത് ജാതി? | Women | Deshabhimani | Sunday Jan 23, 2022\nഅജില പുഴയ്‌ക്കൽUpdated: Sunday Jan 23, 2022\nനാങ്കളെ കൊത്ത്യാലും ഒന്നല്ലേ ചോര... നീങ്കളെ കൊത്ത്യാലും ഒന്നല്ലേ ചോര... ചോരയിൽ ഇല്ലാത്ത വ്യത്യാസം പിന്നെ ജാതിക്കെന്തിനാണ്? ഈ ചോദ്യം മുഴങ്ങുന്നത് ഹരിതാ തമ്പാന്റെ നൃത്തവേദികളിലാണ്. ജാതി വിവേചനത്തിനെതിരെ നൃത്തംകൊണ്ട് കലഹിക്കുകയാണ് ഹരിത. മനുഷ്യരെല്ലാം സമന്മാരാണെന്ന വലിയ സന്ദേശവുമായി പൊട്ടൻ തെയ്യത്തെ ഭരതനാട്യം രൂപത്തിൽ അവതരിപ്പിക്കുകയാണ് കണ്ണൂർ പിലാത്തറ സ്വദേശിയായ ഹരിത. ചിലമ്പ് എന്ന പേരിൽ നിരവധി വേദിയിൽ നൃത്താവിഷ്‌കാരം അവതരിപ്പിച്ചു.\nസർവജ്ഞപീഠം കയറാൻ പോകുന്ന ശങ്കരാചാര്യരുടെ വഴി തടഞ്ഞ ചണ്ഡാള വേഷധാരിയായ പരമശിവന്റെ കഥയാണ് ഭരതനാട്യമായി വേദിയിൽ എത്തുന്നത്. ആരെ ‘കൊത്തിയാലും’ ചോരയുടെ നിറം ഒന്നല്ലേയെന്ന തിരിച്ചറിവിലേക്ക് ശങ്കരാചാര്യരെ എത്തിക്കുന്നതാണ് ഇതിവൃത്തം. തോറ്റം പാട്ടിന്റെയും കർണാടക സംഗീതത്തിന്റെയും പശ്ചാത്തലത്തിലാണ് അവതരണം. ഹരിത ആദ്യമായി സ്വതന്ത്ര കോറിയോഗ്രഫി ചെയ്‌ത നൃത്താവിഷ്‌കാരമാണിത്.\nജാതി വിവേചനം പ്രകടമാകുന്ന കാലത്ത് പൊട്ടൻ തെയ്യത്തിന് പ്രസക്തിയുണ്ടെന്ന് ഹരിത പറയുന്നു. നൃത്തം സമൂഹത്തിന് നന്മ ചെയ്യാനുള്ളതാണ്. അതിനാലാണ് ഈ വിഷയം എടുത്തത്. നാട്ടിലെ കലാരൂപം മറ്റിടങ്ങളിലും പ്രചരിപ്പിക്കാനാകുന്നതിന്റെ സന്തോഷത്തിലാണ് ഹരിത.\nനിയമസഭയിലും സൂര്യ ഫെസ്റ്റിവലിലും കണ്ണൂർ അന്താരാഷ്‌ട്ര വിമാനത്താവളത്തിന്റെ ഒന്നാം വാർഷികത്തിനുമെല്ലാം ചിലമ്പ് അവതരിപ്പിച്ചു. വിവിധ സാമൂഹ്യ വിഷയങ്ങൾ അഞ്ഞൂറിലധികം വേദികളിൽ അവതരിപ്പിച്ചതിന് ഇന്ത്യൻ ബുക്ക് ഓഫ് റെക്കോഡ്‌സിലും ഏഷ്യ ബുക്ക് ഓഫ് റെക്കോഡ്‌സിലും ഇടം നേടിയിട്ടുണ്ട്. ചിലമ്പ് കൂടാതെ മകളെ നിനക്കായ്, ടാസിടേൺ വെപ്പൺ, താര എന്നീ നൃത്താവിഷ്‌കാരങ്ങളും ഹരിത സംവിധാനം ചെയ്‌തിട്ടുണ്ട്. നിലവിൽ കേരള കലാമണ്ഡലത്തിൽ ഗവേഷണ വിദ്യാർഥിയും ലാസ്യ കോളേജ് ഓഫ് ഫൈൻ ആർട്‌സിൽ അധ്യാപികയുമാണ്. ക്ഷേത്രകലാ അക്കാദമിയുടെ യുവ കലാപ്രതിഭ പുരസ്‌കാര ജേതാവാണ്. അമ്മ: കലാമണ്ഡലം ലത ഇടവളത്ത്. അച്ഛൻ: നാടക സംവിധായകനായ തമ്പാൻ കാമ്പ്രത്ത്.


Bhavana | Pandalam\nഇത് വ്യജമാണ്, തന്റെ പേരിൽ ഫേസ്‌ബുക്ക് പേജില്ല..\nതന്റെ പേരിൽ പ്രചരിക്കുന്ന വ്യാജ ഫെയ്സ്ബുക്ക് പേജിനെതിരെ നടി ഭാവന. തനിക്ക് സ്വന്തമായി ഫെയ്സ്ബുക്ക് പേജില്ലെന്നും തന്റെ പേരിൽ മറ്റാരോ അത് ഉപയോഗിക്കുന്നതെന്നും ഭാവന പറയുന്നു. ഇൻസ്റ്റാഗ്രാമിലാണ് ഭാവന ഇത് സംബന്ധിച്ചുള്ള വിവരങ്ങൾ പുറത്ത് വിട്ടത്. ദയവ് ചെയ്ത് എല്ലാവരുംഈ പേജ് റിപ്പോർട്ട് ചെയ്യണമെന്നും താരം പറയുന്നു വിവാഹത്തോടെ സിനിമയിൽ നിന്നും മാറി നിന്ന ഭാവന ഭർത്താവിനൊപ്പം ബാഗ്ലൂരിലാണ് താമസം 2018 ജനുവരി 22നായിരുന്നു ഭാവനയുടെ വിവാഹം. കന്നഡ സിനിമയായ റോമിയോയില് അഭിനയിക്കുന്നതിനിടയിലാണ് താരത്തിന്റെ ഭർത്താവായ നവീനും […]\nഅച്ഛാ, ഞങ്ങളുടെ കൂടെ ഇല്ലെന്നറിയാം; അച്ഛനോടുള്ള ഞങ്ങളുടെ സ്നേഹം ഒരിക്കലും മരിക്കില്ല; ഭാവന\nഅച്ഛാ, ഞങ്ങളുടെ കൂടെ ഇല്ലെന്നറിയാം. പക്ഷേ അച്ഛനോടുള്ള ഞങ്ങളുടെ സ്നേഹം ഒരിക്കലും മരിക്കില്ലെന്ന് നടി ഭാവന. അച്ഛൻെറയും അമ്മയുടെയും വിവാഹചിത്രങ്ങൾ പങ്കുവച്ചാണ് വിവാഹവാർഷികാശംസകൾ നേർന്നത് ഇത്രയും സ്നേഹം നിറഞ്ഞ അച്ഛനെയും അമ്മയെയും തന്ന് എന്റെ ജീവിതം അനുഗ്രഹീതമാക്കിയതിന് ആരോട് നന്ദി പറയണമെന്ന് അറിയില്ല. സത്യന്ധമായ സ്നേഹം നിങ്ങളിൽ നിന്നാണ് കണ്ടു, അതെന്റെ മനസിനെ സന്തോഷിപ്പിച്ചു. ഒരു മകളെന്ന നിലയിലും ഞാൻ പൂർണ സന്തോഷവതിയാണ്.’ അച്ഛാ, ഞങ്ങളുടെ കൂടെ ഇല്ലെന്നറിയാം. പക്ഷേ അച്ഛനോടുള്ള ഞങ്ങളുടെ സ്നേഹം ഒരിക്കലും മരിക്കില്ല. […]\n‘ചില ചിത്രങ്ങള് എപ്പോഴും സ്‍പെഷ്യലാണ്’; പുത്തൻ ചിത്രങ്ങളുമായി ഭാവന\nപ്രേക്ഷകരുടെ പ്രിയ താരമാണ് ഭാവന. മലയാളികളുടെ പ്രിയ താരം പിന്നീട് മറ്റ് ഭാഷകളിലേക്ക് ചേക്കേറി. വിവാഹത്തോടെ സിനിമയിൽ നിന്നും ഇടവേള എടുത്തെങ്കിലും ആരാധകരുമായി തന്റെ വിശേഷങ്ങൾ പങ്കുവെയ്ക്കാറുണ്ട്. ഇപ്പോഴിതാ ഭാവന പുതുതായി ഷെയര് ചെയ്‍ത ഫോട്ടോകളാണ് ആരാധകര്‍ക്കിടയില് ചര്‍ച്ചയാകുന്നത്. ലേബല്‍എംഡിസൈനേഴ്‍സിന് വേണ്ടി പ്രണവ് രാജ് എടുത്ത ഫോട്ടോയാണ് ഭാവന ഷെയര് ചെയ്‍തിരിക്കുന്നത്. ചില ചിത്രങ്ങള് എപ്പോഴും സ്‍പെഷ്യലാണ് എന്ന അടിക്കുറിപ്പോടെയാണ് ഭാവന ഫോട്ടോകള് ഷെയര് ചെയ്തത് 2018 ജനുവരി 22 നായിരുന്നു കന്നഡ സിനിമ നിര്‍മാതാവും ബിസിനസുകാരനുമായ […]


51-ാം വയസിലും ചിറകുവരിച്ച് റോഡ്ഡ്സ്; കാണാം ജോണ്ടി റോഡ്സിന്റെ പറക്കും ക്യാച്ച് | IPL 2020 Jonty Rhodes defies age with stunning one-handed catch\n51-ാം വയസിലും ചിറകുവരിച്ച് റോഡ്സ്; കാണാം ജോണ്ടി റോഡ്സിന്റെ പറക്കും ക്യാച്ച്\nഐപിഎല്ലില് കിംഗ്സ് ഇലവന് പഞ്ചാബിന്റെ ഫീല്‍ഡിംഗ് പരിശീലകന് കൂടിയായ 51കാരനായ റോഡ്സ് ഇപ്പോഴും പന്ത് പറന്നു പിടിക്കാന് തനിക്ക് കഴിയുമെന്ന് തെളിയിക്കുകയാണ്.\nDubai - United Arab Emirates, First Published Sep 14, 2020, 8:27 PM IST\nദുബായ്: ഫീല്‍ഡില് ദക്ഷിണാഫ്രിക്കയുടെ പറക്കും താരമായിരുന്നു ജോണ്ടി റോഡ്സ്. 1992ലെ ഏകദിന ലോകകപ്പില് റോഡ്സെടുത്ത പറക്കും ക്യാച്ചും ഇന്‍സമാമിനെ റണ്ണൗട്ടാക്കിയ ഡൈവിംഗുമൊന്നും ആരാധകര് മറന്നിട്ടുണ്ടാവില്ല. 2003ലെ ഏകദിന ലോകകപ്പിനുശേഷം രാജ്യാന്തര ക്രിക്കറ്റില് നിന്ന് വിരമിച്ച റോഡ്സ് പിന്നീട് ദക്ഷിണാഫ്രിക്ക, കെനിയ ടീമുകളുടെ ഫീല്‍ഡിംഗ് പരിശീലകനായി പ്രവര്‍ത്തിച്ചു. ഇപ്പോള് സ്വീഡന് ദേശീയ ടീമിന്റെ പരിശീലകനാണ് റോഡ്ഡ്.\nഐപിഎല്ലില് കിംഗ്സ് ഇലവന് പഞ്ചാബിന്റെ ഫീല്‍ഡിംഗ് പരിശീലകന് കൂടിയായ 51കാരനായ റോഡ്സ് ഇപ്പോഴും പന്ത് പറന്നു പിടിക്കാന് തനിക്ക് കഴിയുമെന്ന് തെളിയിക്കുകയാണ്. കിംഗ്സ് ഇലവന് പഞ്ചാബിന്റെ ക്യാച്ചിംഗ് പരിശീലന സെഷനിലാണ് റോഡ്സ് താരങ്ങള്‍ക്ക് മുന്നില് പന്ത് പറന്നുപിടിച്ച് കിംഗ്സിന്റെ യുവതുര്‍ക്കികളെപ്പോലും ഞെട്ടിച്ചത്.\nകഴിഞ്ഞ ആഴ്ചയാണ് റോഡ്സിനെ സ്വീഡന് ദേശീയ ക്രിക്കറ്റ് ടീമിന്റെ മുഖ്യ പരിശീലകനായി നിയമിച്ചത്. ദക്ഷിണാഫ്രിക്കക്കായി 52 ടെസ്റ്റിലും 245 ഏകദിനങ്ങളിലും കളിച്ചിട്ടുള്ള റോഡ്സ് ടെസ്റ്റില് 2532 റണ്‍സും ഏകദിനത്തില് 5935 റണ്‍സും നേടിയിട്ടുണ്ട്. 2003ലെ ഏകദിന ലോകകപ്പിനുശേഷം രാജ്യാന്തര ക്രിക്കറ്റില് നിന്ന് വിരമിച്ച റോഡ്സ് പിന്നീട് ദക്ഷിണാഫ്രിക്ക, കെനിയ, ഐപിഎല്ലില് മുംബൈ ഇന്ത്യന്‍സ് ടീമുകളുടെ ഫീല്‍ഡിംഗ് പരിശീലകനായി പ്രവര്‍ത്തിച്ചു.\nഇന്ത്യന് ക്രിക്കറ്റ് ടീമിന്റെ മുഖ്യപരിശീലക സ്ഥാനത്തേക്കും റോഡ്സ് നേരത്തെ അപേക്ഷിച്ചിരുന്നു. ഇന്ത്യയെ ഏറെ സ്നേഹിക്കുന്ന റോഡ്സ് തന്റെ രണ്ടാം ഭാര്യ മിലാനിയിലുണ്ടായ പുത്രിക്ക് ഇന്ത്യ ജീന്നി റോഡ്സ് എന്നാണ് പേരിട്ടത്.\nLast Updated Sep 16, 2020, 1:23 PM IST\nടി20 ലോകകപ്പ്: റിസ്‌വാന്‍റെ തുടക്കം, വിന്‍റേജ് മാലിക്ക്, കിവികളെയും വീഴ്ത്തി പാക്കിസ്ഥാന്\nടി20 ലോകകപ്പ്: മനുഷ്യനോ പറവയോ? കോണ്‍വേയുടെ സൂപ്പര്‍മാന് ക്യാച്ചില് കോണ് തെറ്റി ക്രിക്കറ്റ് ലോകം- വീഡിയോ


Posted By: admin 142 Views0Comment Kochi Metro\nകൊച്ചി: കൊച്ചി മെട്രോയുടെ യാത്രാനിരക്കുകള് കുറയ്ക്കാന് കഴിയില്ലെന്നും,വിദ്യാര്‍ഥികള്‍ക്ക് സൗജന്യയാത്ര അനുവദിക്കില്ലെന്നും മുഖ്യമന്ത്രി പിണറായി വിജയന്. ആലുവ എംഎല്‍എ അന്‍വര് സാദത്ത് ഉന്നയിച്ച സബ്മിഷന് നിയമസഭയില് മറുപടി പറയുകയായിരുന്നു മുഖ്യമന്ത്രി.\nകെഎംആര്‍എല് എംഡി ഏലിയാസ് ജോര്‍ജിന്റെയും മെട്രോമാന് ഇ.ശ്രീധരന്റെയും അഭിപ്രായത്തെ എതിര്‍ത്തായിരുന്നു മുഖ്യമന്ത്രിയുടെ വാദം. ബെംഗളൂരു ഐഐഎം പഠനം നടത്തിയാണ് നിലവിലെ ടിക്കറ്റ് നിരക്കുകള് നിശ്ചയിച്ചിരിക്കുന്നത്.\nവിദ്യാര്‍ത്ഥികള്‍ക്ക് രാജ്യത്ത് മെട്രൊ തീവണ്ടികളില് സൗജന്യയാത്ര അനുവദിച്ചിട്ടിലെന്നും നിയമസഭയില് അദ്ദേഹം വ്യക്തമാക്കി. മഹാരാജാസ് ഗ്രൗണ്ട് സ്റ്റേഷന് വരെ മെട്രൊ ഓടിത്തുടങ്ങുമ്പോള് നിലവിലെ ടിക്കറ്റ് നിരക്കുകള് പുനരവലോകനം ചെയ്യുമെന്ന് കെഎംആര്‍എല് എംഡി ഏലിയാസ് ജോര്‍ജ് പറഞ്ഞിരുന്നു. കൂടാതെ യാത്രാനിരക്ക് കുറക്കണമെന്ന് ഇ.ശ്രീധരനും അഭിപ്രായപ്പെട്ടിരുന്നു.\nനിലവില് ബസ് ചാര്‍ജിനെ അപേക്ഷിച്ച് ഇരട്ടിയാണ് മെട്രോ ഈടാക്കുന്നത്. ആലുവയില് നിന്നും പാലാരിവട്ടം വരെ 40 രൂപയാണ് മെട്രൊയുടെ ചാര്‍ജ്.\nകൊച്ചി മെട്രോയിൽ ചോർച്ച ഇല്ലന്ന് അധികൃതർ\nകോണ്‍ഗ്രസ് ഉപാധ്യക്ഷന് രാഹുല് ഇന്ത്യയിലെ ചൈനീസ് അംബാസിഡറുമായി രഹസ്യചര്‍ച്ച നടത്തിയത് വിവാദമായി


ത്രില്ലർ പോരാട്ടത്തിൽ സമനിലയിൽ പിരിഞ്ഞ് തമിൽ തലൈവാസും യൂപി യോദ്ധയും | Fanport | Pro Kabaddi News Malayalam\nSaturday, Feb 27, 2021 06:36 PM\nHome Kabaddi Pro Kabaddi ത്രില്ലർ പോരാട്ടത്തിൽ സമനിലയിൽ പിരിഞ്ഞ് തമിൽ തലൈവാസും യൂപി യോദ്ധയും\nപ്രോ കബഡി ലീഗിൽ വീണ്ടുമൊരു സമനില. അത്യന്തം ആവേശം നിറഞ്ഞ പോരാട്ടത്തിൽ തമിൽ തലൈവാസും യൂപി യോദ്ധായും സമനിലയിൽ പിരിഞ്ഞു. സ്കോർ 28-28. യൂപി യോദ്ധാസിന്റെ രണ്ടാം സമനിലയാണ് ഇത്. ആദ്യ പകുതിയിൽ അഞ്ച് പോയന്റിന്റെ ലീഡ് നേടിയ യൂപി യോദ്ധാസ് പിന്നീട് ലീഡ് കൈവിടുകയായിരുന്നു.\n16-11 എന്ന നിലയിൽ നിന്നും പൊരുതി തീരിച്ച് വരവ് നടത്തുകയായിരുന്നു തമിൽ തലൈവാസ്. രണ്ടാം പകുതിയിൽ 17-12 ന്റെ ലീഡ് നേടാൻ തലൈവാസിനായി. തലൈവാസിന് വേണ്ടി ഷബീർ ബാപ്പുവും രാഹുൽ ചൗധരിയും5പോയന്റ് വീതം നേടി. യൂപി യോദ്ധക്ക് വേണ്ടി റിഷാങ്ക് ദേവഡികയും (5) സുമിതും (4) പൊരുതി.\nPrevious articleലുകാകു ഇനി ഇന്റർ മിലാനിൽ!!! ക്ലബുകൾ തമ്മിൽ ധാരണ\nNext articleപ്രതിഫല തുകയിൽ കുടിശ്ശിക, പ്രതിഷേധവുമായി യുവരാജ് സിംഗും സംഘവും


‘മുസ്‌ലിമിനെ ആശുപത്രിയിലെത്തിക്കുന്ന ഹിന്ദു; ഹിന്ദുവിനെ ആക്രമികളില് നിന്നും രക്ഷിക്കുന്ന മുസ്‌ലിം’; സംഘപരിവാറിനും കലാപത്തിനും ഇനിയും തകര്‍ക്കാന് കഴിയാത്ത ബംഗാളിലെ മതസൗഹാര്‍ദ്ദം\nകൊല്‍ക്കത്ത: പശ്ചിമ ബംഗാളില് കലാപത്തിന്റെ തീനാളങ്ങള് ഇനിയും കെട്ടടങ്ങിയിട്ടില്ല. മുസ്‌ലിമുകള്‍ക്കെതിരെ ബി.ജെ.പിയും സംഘപരിവാറും നടത്തുന്ന വര്‍ഗ്ഗീയ പ്രചരണങ്ങളും കലാപത്തെ കൂടുതല് വഷളാക്കി കൊണ്ടിരിക്കുകയാണ്. വ്യാജ വാര്‍ത്തകളും മറ്റ് സംഘപരിവാറിന്റെ ആലയില് രൂപം കൊള്ളുന്നുണ്ട്. എന്നാല് കലാപത്തിന്റെ ഇടയിലും കൊല്‍ക്കത്തയില് നിന്നും ചില നല്ല വാര്‍ത്തകളും വരുന്നുണ്ടെന്നതാണ് വാസ്തവം.\nഅത്തരത്തില് ഇരുമതങ്ങള്‍ക്കുമിടയിലെ സമാധാനത്തിന്റേയും പരസ്പര ബന്ധത്തിന്റെയും വാര്‍ത്തയാണ് ഫസ്ലുല് ഗോഷ്, പ്രഭഷിഷ് ഗോഷ്, കാര്‍ത്തിക്ക് ഗോഷ്, അനിസുര് റഹ്മാന് എന്നിവര് പങ്കു വയ്ക്കുന്നത്.\n‘ എനിക്ക് ഓര്‍മ്മവെച്ചനാള് മുതല് എന്റെ ഗ്രാമത്തില് ജീവിക്കുന്നയാളാണ് ഹസ്ലുല്. അദ്ദേഹത്തിന്റെ ജീവന് സംരക്ഷിക്കുക എന്നത് എന്റെ കര്‍ത്തവ്യമാണ്.’ ഗ്രാമത്തിലെ വര്‍ഗ്ഗീയ കലാപത്തെ കുറിച്ച് ചോദിച്ചപ്പോള് പ്രഭഷിഷ് പറഞ്ഞ വാക്കുകളാണിത്. കലാപത്തിനിടെ ആക്രമിക്കപ്പെടുകയും പിന്നീട് ആശുപത്രിയില് വച്ച് മരണപ്പെടുകയും ചെയ്ത ബി.ജെ.പി നേതാവ് കൂടിയായ കാര്‍ത്തിക് ഗോഷിന്റെ മകനാണ് പ്രഭഷിഷ്.\nതന്റെ പിതാവിനെ കൊണ്ടു പോയ അതേ ആംബുലന്‍സിലായിരുന്നു ഫസ്ലുലിനേയും അദ്ദേഹം ആശുപത്രിയിലെത്തിച്ചത്. പിന്നീട് ഫസ്ലുലിനെ ഉടനെ തന്നെ എസ്.എസ്.കെ.എം ആശുപത്രിയിലേക്ക് മാറ്റണമെന്ന് ഡോക്ടര്‍മാര് ആവശ്യപ്പെട്ടപ്പോള് തന്റെ പിതാവിനെ ആശുപത്രിയില് ഉപേക്ഷിച്ച് ഫസ്ലുലിനെ എസ്.എസ്.കെ.എമ്മിലെത്തിക്കുകയായിരുന്നു പ്രഭഷിഷ്.\nപ്രഭഷിഷ് ഒരാള് മാത്രമല്ല. ഇതുപോലെ നിരവധി പേരാണ് കലാപത്തിനിടയിലും ഇതര മതത്തില്‍പ്പെട്ട സഹോദരന്മാരെ ആശുപത്രിയിലെത്തിക്കാനും കലാപത്തില് നിന്നും രക്ഷപ്പെടാനും തയ്യാറായി മുന്നോട്ട് വന്നത്. ബദുരിയയിലെ നാരായണ്‍പൂരിലെ 28 കാരനായ മുസ്‌ലിം യുവാവാണ് അനിസുര് റഹ്മാന്. രുദ്രപൂരിലെ ഹിന്ദു വൃദ്ധന്റെ ഷോപ്പ് ആക്രമിക്കുന്നതില് നിന്നും കലാപകാരികളായ മുസ്‌ലിമുകളെ തടഞ്ഞതിന്റെ പേരില് അനിസുറിനെ അവര് ക്രൂരമായി മര്‍ദ്ദിക്കുകയായിരുന്നു.\n‘ മുള വടി കൊണ്ടാണവര് എന്നെ മര്‍ദ്ദിച്ചത്. അസഭ്യവാക്കുകളും പ്രയോഗിച്ചു. എല്ലാത്തിനും കാരണം ബബ്ലു അമ്മാവന്റെ കട ആക്രമിക്കുന്നത് തടഞ്ഞതായിരുന്നു. വര്‍ഷങ്ങളായി ഞങ്ങള് ഒന്നിച്ച് താമസിക്കുന്നു. പിന്നെയെങ്ങനെ ഇതുപോലൊന്ന് നടക്കാന് ഞങ്ങള്‍ക്ക് അനുവദിക്കാന് കഴിയും’. റഹ്മാന് പറയുന്നു.\nസ്വന്തം പേരു വെളിപ്പെടുത്താന് തയ്യാറാകാത്ത ഒരു ഹിന്ദു യുവതിയുടെ വാക്കുകള് ഇങ്ങനെയാണ്.’ വര്‍ഷങ്ങളായി ഞങ്ങള് ജീവിക്കുന്നത് മുസ് ലിം ഭൂരിപക്ഷമുള്ള പ്രദേശത്താണ്. എന്നാല് എന്റെ മുസ്‌ലിം സഹോദരങ്ങള് പറയുന്നത്, എന്തു വില കൊടുത്തും അവര് ഞങ്ങളെ സംരക്ഷിക്കുമെന്നാണ്.’ ഈ വാക്കുകള് സാക്ഷ്യമാണ്, പ്രദേശത്ത് ഇന്നും ഉലയാതെ നിലനില്‍ക്കുന്ന ഹിന്ദു-മുസ്‌ലിം സാഹോദര്യത്തിന്റെ.\nപുറത്തു നിന്നും വന്നവര് മര്‍ദ്ദിക്കുന്നതിനിടെ തങ്ങള് രക്ഷിച്ച ഹിന്ദുക്കളെ കുറിച്ചും, ഇപ്പോഴും തുടരുന്ന ചെറുത്തു നില്‍പ്പിനേയും കുറിച്ചാണ് ഫസ്ലൂര് റഹ്മാന് പറയാനുള്ളത്. പ്രദേശത്ത് ഹിന്ദു-മുസ്‌ലിം സാഹോദര്യം നിലനിര്‍ത്താന് പൊലീസും അധികാരികളും വേണ്ട ഇടപെടല് നടത്തണമെന്നും അദ്ദേഹം ആവശ്യപ്പെടുന്നു.\nമതവിദ്വേഷം കലര്‍ന്ന ഫെയ്‌സ്ബുക്ക് പോസ്റ്റ് ഇട്ടതിനെ തുടര്‍ന്ന് പശ്ചിമ ബംഗാളില് സംഘര്‍ഷം തുടരുകയാണ്. 17 വയസുകാരനായ വിദ്യാര്‍ത്ഥിയുടെ ഫെയ്‌സ്ബുക്ക് പോസ്റ്റാണ് സംഘര്‍ഷത്തിന് കാരണം.\nവിദ്യാര്‍ത്ഥിയെ അറസ്റ്റ് ചെയ്‌തെങ്കിലും കൊല്‍ക്കത്തയില് നിന്നും 70 കിലോമീറ്റര് അകലെയുള്ള ബദുരെ നഗരത്തില് ഇപ്പോഴും സംഘര്‍ഷം തുടരുകയാണ്. നഗരത്തിലെ റോഡുകള് ബ്ലോക്ക് ചെയ്ത അക്രമികള്, നിരവധി പേരെ അക്രമിക്കുകയും കടകമ്പോളങ്ങള് തകര്‍ത്തതായും പൊലീസ് പറയുന്നു.\nDon’t Miss: ‘അനസേ നിനക്കൊപ്പം ആ ചെളിയിലേക്ക് എനിക്കും ഇറങ്ങണം’; അനസിനൊപ്പം മുണ്ടപ്പലത്തെ ചെളിയില് ഫുട്‌ബോള് തട്ടാനുള്ള ആഗ്രഹം അറിയിച്ച് മെലൂദ\nകലാപത്തിന്റേയും നിലയ്ക്കാത്ത സംഘപരിവാറിന്റെ കുപ്രചരത്തിന്റേയും ഇടയില് ഇത്തരം വാര്‍ത്തകള് പ്രതീക്ഷ നല്‍കുന്നതാണ്. മതത്തിന്റേയും രാഷ്ട്രീയത്തിന്റേയും അതിരുകള് നോക്കാത്ത ഇതുപോലുള്ള ചിലര് ഐക്യത്തിന്റെ കരുത്ത് കാണിച്ചു തരുന്നു. രാജ്യത്തിന്റെ ഐക്യത്തേയും മതേതരത്വത്തേയും സംരക്ഷിക്കാനും കലാപങ്ങളിലേക്കും വര്‍ഗ്ഗീയതയിലേക്കും കടക്കാതെ നോക്കാനും ഒരുപാടു പേര് ഇവിടെയുണ്ടെന്ന് അവര് നമുക്ക് കാണിച്ച് തരുന്നു.


തിരുവല്ല പുളിക്കീഴ് പോലീസ് സ്റ്റേഷനിൽനിന്ന് വധശ്രമക്കേസ് പ്രതി രക്ഷപെട്ടു - Media Malayalam (മീഡിയ മലയാളം)\nതിരുവല്ല പുളിക്കീഴ് പോലീസ് സ്റ്റേഷനിൽനിന്ന് വധശ്രമക്കേസ് പ്രതി രക്ഷപെട്ടു\nപത്തനംതിട്ട: തിരുവല്ല പുളിക്കീഴ് പോലീസ് സ്റ്റേഷനിൽനിന്ന് വധശ്രമക്കേസ് പ്രതി രക്ഷപെട്ടു. നിരണം സ്വദേശി സജനാണ് രക്ഷപെട്ടത്. ഇന്നലെ രാവിലെയാണ് ഇയാളെ അറസ്റ്റ് ചെയ്തത്.\nവീടുകയറി ആക്രമണം നടത്തിയ സംഭവത്തിലായിരുന്നു അറസ്റ്റ്. സജന്‍റെ സഹോദരൻ ഇതേ കേസിൽ റിമാൻഡിലാണ്.\nfrom the Thiruvalla Pulikkeezhu police station\nmurder case escaped\nThe accused in the attempted\nPrevious articleപെരുമ്പാവൂരിൽ വാഹനാപകടം; സുഹൃത്തിനൊപ്പം ബൈക്കിൽ സഞ്ചരിക്കവെ ടെമ്പോവാനുമായി കൂട്ടിയിടിച്ചു; യുവതി മരിച്ചു; യുവാവ് അത്ഭുതകരമായി രക്ഷപ്പെട്ടു\nNext articleലുധിയാന കോടതിയിലെ സ്ഫോടനം നടത്തിയത് സ്ഫോടനത്തിൽ മരിച്ചയാൾ